ss 
aa, 


a 


1960 
NR. 5 


T-UAR42NA TS 


K. Mockus — Ateitininkų jubiliejus ----------------------------—-----—--—--—— 185 
A. A. vysk. Vincentas Padolskis ..-.-..--- 191 
Vladas šlaitas — Morta, Morta (eil.) ----..----------—---—--------—-—— 193 
Kun. Stasys Žilys — Marija ir Bažnyčia ————————> 194 
A. Baronas — Kvailumo riba --.-....222222-OO2aaae mmm 200 
Z. Balvočienė — Iš šešėlių, Aido atgarsy (eil.) --------------- 207 
Pr. Skardžius — Prel. J. Laukaitis kalbininkas ........-.------ 210 


Dr. D. Jasaitis — Paskutinės prof. St. šalkauskio dienos 215 


KŪRYBOS PASAULY 


KNYGOS IR ŽURNALAI 


Aug. R. — Kalvos ir lankos odai aaa 221 

S. A-tis — Europos knyga jaunimui ooo aaa 222 

MENAS 

P. Jurkus — V. K. Jonyno vitražai Lietuvių Pranciškonų.......... 
vienuolyne Brooklyne a aaa aaa a 223 

Vladas: Jakubėnas — Trubadūras 224 


St. Meringis — P. Vaičiūno “Prisikčlimas" Čikagos scenoje 228 


VISUOMENINIS GYVENIMAS 


Vytautas Volertas — Asmuo ir sambūris ........... 231 


ILE LU-S T RACIJOS 


šis numeris iliustruotas dail. V. K. Jonyno vitražais, sukurtais 
lietuvių pranciškonų koplyčiai Brooklyne. Visos nuotraukos 
Vytauto Maželio. 


Kristaus veidas (detalė): 14-11 22122 viršelių 1 p: 
Kristaus+veidas 5 +-4-415/2-C14924 Usa LTE 187 
Skausmingoji“-Motina: ---——24—-—141 1.14 189 - 197 
Šiluvos Marija (detalė) 7-7 -——1—>—-—>2901 1-1 L 199 
šiluvos Marija ir šv. Kazimieras 202 
Vitražųlibendras<vaizdas  ———144747 5 LT 208 
ŠvežPranciškus “55 — 14422 us k UE R a 212 -213 
Šv. „Antanas +2-- 144540. SA 217-219 
Skausmingos Motinos vitražo detalė 220 


KAS 223 


MAY, 1960 


Pranas Aa UI NS published monthly, except July and August by the 

„ Mėennebunkport, Maine. Subscription $6.00 i 

; -00, single copy 60c. Second-cl 
postage paid at Kennebunkport, Maine and at additional mailing offices. a 


1960 METAI 


AIDAI 


MENESINIS KULTŪROS ŽURNALAS 


GEGUžĖS MENUO 


Nr. 5(130) 


ATEITININKŲ JUBILIEJUS 


ITBNLUO CK US 


Ateitininkai šiemet mini savo gyvavimo 
penkiasdešimtmetę sukaktį. “Šiuo atžvilgiu jie 
yra pirmieji iš lietuvių jaunimo organizacijų, 
nuėjusių pusės amžiaus kelią. Jis formaliai 
prasidėjo 1910 vasario 19, kai buvo sudaryta 
pirmoji lietuvių katalikų studentų sąjungos val- 
dyba,' — skaitome Ateitininkų Federacijos Val- 
dybos atsišaukime jubiliejinio kongreso reikalu. 

Atsišaukime nurodoma, kad “ateitininkijos 
pradžią galima būtų laikyti keleriais metais 
ankstesnę". Tačiau “1910 metai, kaip ateitinin- 
kų sajudžio pradžia, yra jau įaugę ir į mūsų 
tradicijas“? O tas tradicijas atžymėjo ir jubi- 
liejiniai kongresai. “Pirmasis ateitininkų kon- 
gresas buvo sušauktas Kaune 1920 metais, ir 
jisai jau minėjo dešimtmečio sukaktį ... Kiti 
ateitininkų kongresai taip pat buvo siejami su 
15, 20 ir 25 metų sukaktimis; jie įvyko Kaune 
1925, 1930 ir Telšiuose 1935. Vilniuje šauktąjį 
kongresą 1940 sukliudė bolševikų okupacija ir 
antrasis pasaulinis karas, nutraukęs kongresų 
penkmetinį ratą. 

“Po antrojo karo tėra buvusi stambesnė 
Reino konferencija 1947 ir vienas kongresas 
Chicagoje 1954. Jame išreikštas pageidavimas, 
jeigu neužklups kokie nelaukti įvykiai, grįžti i 
penkmetinį ciklą ir 1960 susirinkti į šeštąjį 
kongresą 50 metų jubiliejui atšvęsti". 

Tardami žodį kitą apie ateitininkų sukaktį, 
pirmiausia tad ir nusikeliame į anas senas „die- 
nas, kai ateitininkai žengė savo pirmus Zings- 
nius. 


Po 1905 metų revoliucijos, Rusijos valdžiai 
davus daugiau galimybių siekti mokslo, mūsų 
lietuviškas to meto jaunimas parodė nucstabaus 
veržlumo į mokslo šviesą. Veržimasis nesustojo 
nė tada, kai prasidėjo pirmasis pasaulinis karas. 
Tiek savame, vokiecių okupuotame krašte, tiek 
ir Rusijoje, kur glaudėsi nemaža lietuvių bėglių, 
jaunimas mielai lankė mokyklas. 

Tarp to jaunimo ateitininkų organizacija 
rado daug pasisekimo. Išėjusi su moderniškais 
krikščionybės  šūkiais ir  skiepydama savo 
narių tarpe taurų lietuviškąjį patriotizmą, atei- 
tininkų organizacija plėtė savo veiklą Lietuvoje 
ir Rusijoje veikusiose mokyklose, kur buvo 
kiek lietuviško jaunimo. 

Kaip rodo išlikę kun. A. Civinsko, kun. 
Pr. Kuraičio ir Pr. Dovydaičio laiškai, rašyti 
1910-1912 metais Amerikos lietuvių kunigam, 
tas judėjimas buvo pajudintas Vakarų Euro- 
poje studijavusių lietuvių ir paremtas Rusi- 
jos universitetų lietuvių studentų. Greitai iš- 
plito į gimnazijas. Pirmasis moksleivių ateiti- 
ninkų slaptas susirinkimas įvyko 1911 m. liepos 
pabaigoje Kaune. Truko dvi dienas. Pirminin- 
kavo Maskvos stud. El. Draugelis, sekretoriavo 
Kijevo stud. Tiškus ir Kauno gimnazistas K. Bi- 
zauskas. Atstovų buvo 23; juos globojo Kauno 
katedros vikaras kun. P. Dogelis. Suvažiavi- 
me pranešta, kad Liepojoje yra 40 moksleivių 
at-kų: Vilniuje — apie 10, Kaune — apie t'ek, 
Marijampolėje ir Vilkaviškyje — po 20. (Iš kun. 
Pr. Kuraičio laiško 1911.IX. 10). Antrasis su- 

važiavimas įvyko 1912 birželio 21-22 taip pat 
Kaune. Atstovų buvo iš Palangos, Liepojos, 
Šiaulių, Telšių, Ukmergės, Kauno, Marijampolės, 
Veiverių, Vilkaviškio ir k. Šiam slaptam suva- 
žiavime dalyvavo 45 atstovai. (Iš Pr. Dovydai- 
čio laiško 1912.XII. 10). 


Vokiečių okupacijos metu (1915-18) sutri- 
ko darbas mokyklose, o tuo pačių ir organiza- 
cijose. Lietuvoje išsilaikė ateitininkų mokslei- 
vių tik kelios kuopos. Labai gyva veikla buvo 
Rusijoje tarp evakuotų mokyklų ir bėglių. Ži- 
nias duoda Antanas Matulaitis (1920 Ateitis, 
sukak. sąsv.), buvęs Steigiamojo seimo narys, 
Lietuvos kariuomenės leitenantas, veiklus atei- 
tininkas, lenkų iš pasalų užpultas ir sužeistas 
1920. X. 17 Bobriškėse (prie Varėnos), miręs 
X. 20 Alytuje. Mokęsis Voronežo pirmojo pa- 
saulinio karo metu, nurodo, kad ten buvo Rusi- 
jos at-kų centras su 21 kuopele ir 500 narių. 
Didesnės kuopos dar buvo Maskvoje, Petra- 
pilyje, Kijeve, Kryme ir k. Petrapilyje buvo 
leidžiami “Ateities Spinduliai“, pakeitę Lietu- 
voje sustojusią eiti “Ateitį"". Ji atgaivinta 1916 
m. Voroneže 1917 birželio 2-13 įvyko Didžioji 
at-kų konferencija. Be savo organizacinių ir ide- 
ologinių klausimų, dar svarstė padėtį po caro 
valdžios griuvimo ir lietuvių tautos likimą. Bol- 
ševikų revoliucijos sūkuryje at-kai kovojo už 
krikščioniškus principus, demokratiją, lietu- 
vių tautos laisvės siekimus, palaikė artimus 
ryšius su lietuvių bėglių masėm, ypač darbi 
ninkija. Daug talkino lietuviam grįžtant į Lie 
tuvą. Paskutiniame “Ateities Spindulių" nume- 
ryje rašė: “Nepriklausoma, krikščionybės dės- 
niais sutvarkyta Lietuva — mūsų ateitis . . . 
Tariame džiaugsmingą, ne liūdną “Sudiev? — 
pasimatysime Tėvynėje“ (1918, balandž. - geguž. 
nr. 7-8). 


NEPRIKLAUSOMYBĘE ATSTATANT 


Išmušus valandai, kada svajota Lietuvos 
nepriklausomybė sušvito prieš akis kaip tikro- 
vė, tie jauni žmonės paliko mokyklų suolus 
ir ėjo į savanorių eiles. Marijampolės VI-VIII 
kl. kone visi ateitininkai išėjo į Kauną stoti 
kariuomenėn. (Ateitis, 1919, nr. 3). Po kon- 
terencijos Vilniuje 1918 metų pabaigoje vyres- 
nieji atsisveikino su jaunesniais draugais ir 
išėjo ginti tėvynės. Gen. V. Grigaliūnas -Glo- 
vackis liudija, kad ateitininkai davė jam “gali- 
mybę įsteigti propagandos ir savanorių regis- 
travimo būrius“. Nemažai stojo į karo mokyklą. 
Ateitininkai “pirmosios laidos pirmųjų leite- 
nantų sudarė apie tris ketvirtadalius? Gen. V: 
Glovackis). Nevienas paguldė galvą kovoda- 
mas su besiveržiančiais tada bolševikais ir len- 

kais. Tai buvo taip gerai žinoma, kad pirmojo 
ateitininkų kongreso metu (1920) Pr. Dovydai- 
tis galėjo pasakyti: “Šių dienų visuomenė pri- 
pažino be atodairos ateitininkus mokant gyven- 
ti ir mirti tėvynei" (Ateitis 192111 5) 2 Brež 
A. Smetona savo žodyje 1927 m. Palangos 
konferencijoje priminė: “Ateitininkai ... daug 
prisidėjo prie nepriklausomybės atgavimo“ (A- 
teitis 192/4711210)2 

Praėjus karinių veiksmų perijodui, gyvi 
likę grįžo atgal į mokyklų suolus. Užtat ano 
meto lietuviškų gimnazijų paskutinės klasės 
buvo labai pilnos, o besisteigiąs Lietuvos uni- 
versitetas Kaune per metus kitus jau skaitė sa- 
vo studentus tūkstančiais. 


Nepriklausomybę atstatant, kaip žinome, 
Lietuvoje veikė trys pajėgios politinės srovės 
— krikščioniškoji, liberalinė ir socialistinė, ku- 
rios tik dalis nuėjo su bolševikais. Žinome gerai 
kad pirmieji priklausomybės metai buvo vi- 
sais atžvilgiais sunkūs. Greitai išaugusi krikščio- 
niškoji demokratija stokojo vyresnio amžiaus 
pasauliečių žmonių, ir todėl joje bent pradžioje 
volens nolens teko nemažai reikštis kunigams. 
Kitos dvi srovės — liberalai ir socialistai — 
turėjo nemažai vyresnio amžiaus žmonių, dar 
caro valdžios laikais išaugusių ir mokslus išėju- 
sių. Metai iš metų krikščioniškosios jėgos stip- 
rėjo, ir tie pastiprinimai atėjo iš ateitininkų or- 
ganizacijos, kuri pati niekada neturėjo ir neturi 
politinių tikslų, bet kuri ugdo sąmoningus ka- 
talikus inteligentus, gyvenime besireiškiančius 
kiekvienas pagal savo palinkimus. 


NEPRIKLAUSOMOJE LIETUVOJE 


Iš ateitininkų gretų buvo išaugusi ištisa ei- 
lė asmenų, kurie pravedė Steigiamajame seime 
pagrindinius įstatymus, kūrė Lietuvos adminis- 
traciją, valiutą, dirbo diplomatijoje, steigė mo- 
kyklas, sudarė jų personalą — žodžiu, vykdė 
plačiu mastu valstybinės kūrybos darbą. Iš jų 
minėtini— prezidentas Aleksandras Stulginskis, 
seimo pirmininkas ir ministeris pirmininkas 
Leonas Bistras, prezidento kanceliarijos virši- 
ninkas Pijus Bielskus, vienas iš Lietuvos kons- 
titucijos autorių ir Lietuvos banko direktorius 
Zigmas Starkus, Žemės reformos vykdytojas ir 
ministeris Mykolas Krupavičius, ministeriai pir- 
mininkai — Pr. Dovydaitis, Antanas Tumėnas, 
Lietuvos banko valdytojas ir ministeris Vladas 
Jurgutis, ministeriai — Kazys Bizauskas, Val- 
demaras Čarneckis, Eliziejus Draugelis, Anta- 
nas Endziulaitis, K. Jokantas, Petras Karvelis, 
Jonas Masiliūnas, Mečislovas Reinys, Lietuvos 
banko direktorius Pijus Grajauskas, diploma- 
tai — St. Bačkis, St. Daukša, K. Graužinis, Po- 


vilas Gaučys, J. Kajeckas, Petras Mačiulis, Edu- 
ardas Misevičius, A. Trimakas, Eduardas Turaus- 
kas, ir eilė kitų. 


Šiandien, jau iš istorinės perspektyvos ano 
meto situaciją vertinant, reikia suprasti, kad 
to meto entuziazmas buvo didelis, bet ir darbo 
buvo begalės. Atsakingose pareigose atsirado 
daug jaunų žmonių. Užtat galėjo pasitaikyti ir 
klaidų. Tačiau visi žinome, kad jie kovoje sun- 
kią kovą ir dirbo didelius darbus. Ano meto 
polėkiams, minties ir ryžto didumui šiandien 
nusilenks kiekvienas lietuvis ir nelietuvis, 
kuris labiau pažins ano meto politinę Lietuvos 
situaciją. 


Vidurinėse ir augštosiose mokyklose per 
pirmąjį Nepriklausomybės dešimtmetį ateitinin- 
kų organizacija nepaprastai išaugo. 1920 metais 
moksleivių ateitininkų tebuvo 2380, 1925 — 
jau 5400. Po 1926 metų perversmo vėl suma- 
žėjo iki 3500. Antrajam dešimtmety, kai moks- 
leiviam buvo uždrausta veikti, narių skaičius 
vėl kilo, ypač “ Ateities" žurnalo skaitytojų, ku- 
rių 1940 buvo arti 11,000. Iš moksleivių augo 
akademinė jaunuomenė. Lietuvos universitetui 
įsikūrus, studentų at-kų kuopa įregistruota 1922; 
ji teturėjo 38 narius; nemažai studijavo užsie- 
niuose. Ateitininkų studentų skaičius pamečiui 
vis augo. Ji pasidarė gausiausia ir pajėgiausia 
Lietuvos universitete organizacija, kuri 1932 
turėjo 12 korporacijų su 596 nariais, o iš viso 
(ir kitose augštose mokyklose) studentų ateiti- 
ninkų buvo per 800. Tuo pačių laiku mokslus 
baigusieji filisteriai — sendraugiai turėjo Lie- 
tuvoje 14 skyrių su 300 narių. Skaitant visus 
ateitininkus, ėjusius augštuosius mokslus dar 
Rusijos universitetuose bei užsieniuose, sen- 
draugių buvo bent keturis kartus daugiau. Jie 
buvo išėję į gyvenimą, apėmę įvairias valdines 
tarnybas, kurios varžė viešą pasireiškimą. Ypač 
gausu buvo gimnazijos mokytojų, baigusių Teo- 
logijos-Filosofijos fakultetą. 


Išaugusi ir išsišakojusi at-kų organizacija 
dar 1925-1927 metais gavo tvirtus rėmus ir 
stiprų ideologinį pagrindimą. Antrajame ateiti- 
ninkų kongrese Kaune 1925 prof. Stasys Šal- 
kauskis, vienas iš didžiųjų ateitininkų ir mūsų 
žymiųjų filosofų (buvęs paskutinis Nepriklau- 
somos Lietuvos universiteto Kaune rektorius), 
savo paskaita “Ateitininkų principai ir parei- 
gos“ aptarė organizacijos kilmę, paskirtį, sie- 
kimus ir išvedė penkis pagrindinius principus: 
katalikiškumą, tautiškumą, inteligentiškumą, 
visuomeniškumą ir šeimyniškumą. Glaudžiau 
suredaguoti jie buvo formaliai priimti reorgani- 
zacinėje Palangos konferencijoje 1927. Ten pat 
buvo priimti ir Ateitininkų Federacijos įstatai, 

kurių metmenys jau buvo apmesti antrajame 
kongrese 1925 m. Federaciją nuo tada sudaro 
trys sąjungos: moksleivių, studentų ir sendrau- 
gių. Savo organizacine struktūra ir ideologi- 
niais pagrindais ateitininkai ligi šios dienos do- 
mina kitų kraštų katalikus akademikus. Anks- 
čiau tik studentai ateitininkai, o dabar ir sen- 
draugiai turi ryšius su tarptautine katalikų stu- 
dentų ir akademikų organizacija Pax Romana. 
Nepriklausomos Lietuvos laikais tos organiza- 
cijos vicepirmininku buvo dr. Pranas Dielinin- 
kaitis. Šiandien tos garbingos organizacijos 
priekyje — jos pirmininku — turime ateitinin- 
kų organizacijos atstovą dr. Vytautą P. Vygan- 
tą. 

Nuo pat savo pradžios ateitininkai, pasirin- 
kę savo šūkiu “Visa atnaujinti Kristuje“ 
šv. Povilo Apaštalo žodžius, pakartotus popie- 
žiaus šv. Pijaus X pirmoje enciklikoje (1903), 
yra katalikiškos akcijos vienetas. Šv. Pijus X 
yra laikomas tos akcijos pradininku. Toliau ka- 
talikiškąja akcija daug rūpinosi popiežius Pi- 
jus XI ir Pijus XII. Lietuvoje ateitininkai buvo 
katalikiškajai akcijai pagrindiniu ramsčiu. 

Labai daug dėmesio kreipta visuomenišku- 
mui. Kaimo jaunimas — pavasarininkai — 
naudojosi visokeriopa ateitininkų parama. Nu- 
sistojo šilti ir patvarūs santykiai tarp kunigų 
ir katalikų pasauliečių, kurie yra taip svarbūs 
apaštalavimo darbe. Jaunoji kunigų karta, iš- 
ėjusi iš lietuviškų seminarijų, didele savo dali- 
mi įsijungė ir į ateitininkų organizacijos veik- 
lą. Išaugo nauja kultūrininkų karta. Katalikas 
profesorius, rašytojas, dailininkas, agronomas, 
inžinierius, mokytojas, gydytojas jau tapo lie- 
tuviško gyvenimo tikrove. 


SUNKUMŲ PERIJODE 


Po 1926 m. Lietuvoje įsigalėjo naujas re- 
žimas. Į politikos viršūnes atėjo žmonės su nau- 
jais metodais. Tiems, kurie buvo nuėję į poli- 
tiką iš ateitininkų organizacijos eilių, vis dau- 
giau teko trauktis į kitas sritis. Susidomėta 
kultūrinėmis problemomis, jieškota naujų pa- 
vyzdžių ir naujų kelių visuomeninėms proble- 
moms spręsti. Kilo nauji sąjūdžiai, pasirodė nau- 
ji rimti spaudos leidiniai. Anuo metu ateitinin- 
kų organizacijos leistas žurnalas “Židinys? pri- 
lygo geriausiems tos srities žurnalams, jeigu ji 
lyginsime su didžiųjų kraštų panašiais žurnalais, 
Daug gyvumo į lietuviškas problemas inešė 
“Naujoji Romuva“ (red. J. Keliuotis). Mergai- 
tėm ir moterim buvo leidžiamas žurnalas “Nau- 
joji Vaidilutė". 

Bet pati ateitininkų organizacija susidūrė 
su sunkumais. 1930 vasarą sustabdytas mokyk- 

lų ribose moksleivių organizacijų veikimas, 
paliekant tik suvalstybintus skautus. Mokslei- 
vių ateitininkų organizacija atsirado už mokyk- 
los ir oficialaus pripažinimo ribų. Bet tai ne- 
sumažino jos eilių. Noras veikti dar padidėjo, 
nes trukdymai paprastai nuteikia jaunimą ko- 


vingai. 
Iš ano meto moksleivių ateitininkų veiklos 
per pastarąjį Nepriklausomybės dešimtmetį 


turime pirmoj eilėj lenkti galvas prieš pagrin- 
dinius moksleivių globėjus kapelionus, kurie iš- 
tikimai laikėsi savo visuomeninių pareigų kata- 
likų akcijos požiūriu ir globojo trukdomą moks- 
leivių ateitininkų veiklą. Episkopatas kolekty- 
viai savo viešais pareiškimais rėmė moksleivių 
ateitininkų veiklą. Ypatingų būdu turime mi- 
nėti didį, praeitais metais mirusį Panevėžio 
vyskupą Kazimierą Paltaroką, kurio parama a- 
teitininkams buvo ypač didelė. Taip pat turime 
minėti ateitininkų organizacijos steigėją, Vasa- 
rio 16 akto signatarą, prof. Praną Dovydaitį, ku- 
ris, šalia daugybės kitų savo pareigų, po moks- 
leivių ateitininkų uždraudimo, skyrė labai di- 
delę savo energijos ir asmeninių lėšų dalį tai 
organizacijai toliau ugdyti. Jo asmeniniu rū- 
pesčiu ir finansine parama iš to meto neviešai 
veikusių moksleivių ateitininkų kuopų yra išau- 
gę eilė labai pajėgių ateitininkų, šiandien pir- 
maeilių įvairių mūsų gyvenimo sričių darbuo- 
tojų. Jo organizuotos “Gamtos Draugo" ekskur- 
sijos Nemunu žemyn į Lietuvos pajūrį ir atski- 
ras Žemaičių krašto vietoves tebekelia nuo- 
stabiai šviesius atsiminimus pas visus tuos, ku- 
rie anais laikais turėjo malonumo jose dalyvau- 
bi 

Ateitininkų organizacijos antrąjį  Nepri- 
priklausomybės dešimtmetį konsolidavosi. Pasi- 
reiškę varžymai jos veiklos nesustabdė. 

Tai buvo laikai, kada gausi ateitininkų šei- 
ma savo tarpe galėjo džiaugtis tokiais lietu- 
vių tautos veteranais, kaip prel. A. Dambraus- 
kas-Adomas Jakštas, vyskupai — J. Staugaitis, 
Pr. Būčys, M. Reinys, prof. kan. Pr. Kuraitis, 
poetas M. Vaitkus, kada naujas veržlias idėjas 
reiškė ateitininkų vadai — prof. St. Šalkauskis, 
prof. K. Pakštas, o dinamiška veikla ir jauni- 
mo masinių suvažiavimų organizavimu reiškėsi 
su lietuvių tauta suaugęs prof. Juozas Eretas, 
kada į darbo barus išėjo naujos akademinės 
mūsų pajėgos, kaip J. Ambrazevičius, A. Barz- 
dukas, B. Brazdžionis, A. Damušis, L. Dambriū- 
nas, Pr. Dielininkaitis, J. Grinius, J. Girnius, Z. 
Ivinskis, J. Keliuotis, K. Kleiva, A. Kučas, J. 
Laučka, J. Leimonas, St. Lušys, A. Maceina, Ig. 
Malėnas, Pr. Mantvydas, A. Masionis, J. Matu- 
lionis, J. Mičiulis, A. Salys, Ig. Skrupskelis, A. 
Starkus, K. Šapalas, A. Šapoka, J. Urmonas, V. 

Užupis, A. Vaičiulaitis, Pr. Vainauskas, Vl. Vi- 
liamas, B. Vitkus ir eilė kt., kada ateitininkų 
darbai atkreipė dėmesį įvairiose meno ir mokslo 
srityse, kada pagaliau iš jaunųjų gretų išėjo vis 
naujų žadančių vardų. Tais laikais ir į bažnytinę 
hierarchiją iš ateitininkų tarpo iškilo jauni vys- 
kupai — Vincentas Borisevičius, Pranciškus Ra- 
manauskas, Vinc. Brizgys, Vinc. Padolskis. 


KANČIOS IR VILTIES KELIU 


1940 ištikusi mūsų kraštą tragedija skau- 
džiai palietė ir ateitininkų organizaciją. Ateiti- 
ninkų organizacijos veikimas nuo to meto sa- 
vame krašte buvo paraližuotas. Šiandieninėm 
aplinkybėm Lietuvoje iis yra neįmanomas. 


Kol vyko karas, tol vis buvo gyva vilties 
kibirkštis visai tautai, taigi ir jos organizaci- 
joms. Per du nepriklausomybės dešimtmečius 
išaugusi Lietuvos karta stojo į nelygią rezis- 
tencijos kovą. Pirmąjį kartą tik vienerius me- 
tus trukęs raudonųjų iš Maskvos atėjusių oku- 
pantų režimas nespėjo įvykdyti mūsų tautos 
naikinimo darbo. Krašte veikę gausūs laisvės 
kovų rateliai, slaptos spaudos pagalba priminė 
tautai jos pareigas anom aplinkybėm. Buvo taip 
pat rengiamasi tokiam atvejui, jei karo aplin- 
kybės vėl apsilpnintų mūsų didžiuosius kaimy- 
nus ir atsirastų sąlygos pagrobtų tautos teisių 
į laisvę atstatymui ginklo pagalba. 

Kai 1941 keitėsi mūsų krašto okupantas, 

buvo padarytas didelis mėginimas drąsos ir 
ginklo pagalba pakreipti tada riedančius įvy- 
kius mums pageidaujama prasme. "Tas bandy- 
mas — tai viešas ginkluotas sukilimas rusų — 
vokiečių karo pradžioj, turėięs pastatyti nau- 
jąji okupantą prieš Nepriklausomybės atkūri- 
mo faktą, tikintis, kad su juo bus skaitomasi. 
Sukilimas buvo padarytas ir nauja vyriausybė 
buvo suformuota. Tačiau greitai paaiškėjo, kad 
mūsų vakarų kaimynas, tada valdomas nuož- 
maus režimo, savo planuose neturėjo vietos 
Lietuvos laisvei. Todėl vėl teko eiti į pogrindį. 
Visose pogrindžio kovose ateitininkų organiza- 
cijoj išaugę žmonės labai gyvai ir drąsiai reiš- 
kėsi. 1941 m. sukilimo priešaky stojo taip pat 
žinomi ateitininkai. Sudarytos laikinos vyriau- 
sybės priešaky buvo Juozas Ambrazevičius, 
jos sudėtyje — Adolfas Damušis, Jonas Matu- 
lionis, Pranas Vainauskas, Balys Vitkus. Neįma- 
noma nei išskaičiuoti šiandien jau primirštamų 
gausių vardų, kurie anomis vilties valandomis 
reiškėsi nelygioj ir labai pavojingoj kovoj. 
„ 1944 vėl grįžus rusų komunistų okupacijai 
ir terorui, keletą metų vykusioj aštrioj parti- 
zaninėj kovoj aktyviai reiškėsi ir daug ateiti- 
ninkų. 

Okupacijos yra atnešusios Tautos ir Bažny- 
čios kankinio vainiką ištisai eilei žymių ateiti- 
ninkų organizacijos žmonių, kaip jos atnešė 
tokias pat kančias ir daugeliui kitų patrijotinių 
lietuviškųjų organizacijų  nariam.  Mėginkime 
iškelti bent pirmose gretose besireiškusius atei- 
tininkus. 

Per pirmąją okupaciją buvo suimta ištisa 
eilė ateitininkų veikėjų. Ne visų jų mirties ap- 
linkybės ir šiandien yra žinomos, tačiau gyvų- 
jų tarpe jų nebesurandame. Ateitininkijos tė- 
vas Pr. Dovydaitis buvo deportuotas per pir- 
mus išvežimus 1941 ir mirė Sibire. Kazys Bi- 
zauskas, uolus ateitininkas iš pat jaunų dienų, 
turėjęs atsakingas politines pareigas per visą 
nepriklausomybės laikotarpį, buvo okupantų 
suimtas pačioj pradžioj; jo likimas neišaiškintas. 
Dr. Ignas Skrupskelis, “XX Amžiaus“ redakto- 
rius, buvo nuteistas ir išvežtas sunkiems dar- 
bams, kuriuose mirė. Jonas Štaupas, buvęs A- 
teitininkų Federacijos gen. sekretorius, buvo iš- 
vežtas į Uralą sunkiems darbams ir ten mirė. 
Dr. Pr. Dielininkaitis, iškalintas per visą pir- 
mąjį bolševikmetį, išėjo gyvas vokiečių rusų ka- 
ro pradžioj, bet pakirstos sveikatos neatgavo ir 
mirė Lietuvoj vokiečių okupacijos metais. 


Vokiečių nacių kacetai yra sunaikinę dide- 
lio idealizmo ir nepaprastos energijos ateitinin- 
ką kun. Alfonsą Lipniūną, stiprų pedagogą bei 
plunksnos žmogų Kazį Baubą, buvusį “Atei- 
ties" redaktorių Antaną Januševičių, Mokslei- 
vių At-kų Sąjungos pirm. Ant. Šapalą, veiklų 
ateitininką Zigmą Masaitį. 


Antrojoj bolševikų okupacijoj nukentėju- 
sių asmenų, net ir žymiausių, čia negalime ir 
mėginti išskaičiuoti. Atsiminkime tik augštuo- 
sius ganytojus-vyskupus. Arkivyskupas Mečis- 
lovas Reinys ir vyskupas Vincentas Borisevi- 
čius atsidūrė Rusijos kalėjimuose. Pirmasis 
mirė, antrojo likimas tikrai nežinomas. Vysku- 
pas Pranciškus Ramanauskas kentėjo vienoje iš 
tolimojo Sibiro darbo vergų sunkiausių stovyk- 
lų ir mirė, jau grįžęs į Lietuvą. Visi trys šie 
prakilnūs Bažnyčios ir Tautos vyrai buvo žymūs 
ir aktyvūs ateitininkų organizacijos vadai. 


i Visus kančioje mirusius organizacijos na- 
rius, sykiu su visais mūsų tautos nesuskaito- 
mais kankiniais, minime su pagarba ir meile, 
švęsdami laisvame pasaulyje auksinį organiza- 
cijos jubiliejų. 


SVETUR 


Pasibaigus antrojo pasaulinio karo aud- 
roms, susitelkus į stovyklinį gyvenimą Vokie- 
tijoj bei Austrijoj ir vis dar stipriai besitikint 


A..A. 
V25KRCUPAS 


VINCENTAS PADOLSKIS 
1904 - 1960 


Gegužės 6 d. Romoje mirė vysk. Vincentas Padolskis. Jo netikėtas iš iskyrimas iš 
gyvųjų skaudžiai palietė lietuvius. 

Vysk. Vincentas Padolskis mimė 1904 m. Virbalio mieste. Mokėsi Kųžartu gimnazi- 
joje. Filosofijos ir teologijos studijoms pasirinko Šveicariią— Friburgo universiteta. Kunigu 
įšventintas 1927 m. Lietuvoje. Ir 00 kunigy:tės šventimu dar atsidavė mokslams. Įsigijo 
teologijos bei filosofijos daktaro laimsnius. Po to nerėjo į naują sritį — Šv. Raštą. Romoje 
gavo licencijato laipsnį. Aplankė Palestiną ir kelionės patyrimus paskelbė knygoj. Nuo 1932 
m. dirbo Vilkaviškio kunigų seminarijoje, dž:tydamas Šv. Rašta. 1937 m. to naties dilyko 
dėstyti perėjo i Kauno universiteto teologijos - filosofijos fakulteta. 1940 m. naskiriamas Vil- 
kaviškio vyskupo padėjėju su paveldėjimo teise. Pakonsekruotas tituliniu Larandos vyskupu. 
Ganytojo pareigas ėjo iki 1944 m., kol ner Cntrąją rusų okupaciją pasitraukė į Vokietiją. 


Užsienyje vradėjo vysk. Vincentas Padolskis naują savo ganytojiškos veiklos tarpsnį. 
Sunkiose tremties sąlygose lietuviai buvo reikalingi ir dvasinės ir medžiaginės pagalbos. 
Abiem sritim sielojosi velionis vyskupas. Jo ryšys su tremtinių stovyklomis buvo glaudus. 
Mėgo jas lankyti ir savo žodžiu stiprinti lietuvius tiek religiniu, tiek tautiniu atžvilgiu. Ne- 
sibaidė nė ilgesnių kelionių Lietuvos reikalais pas augštus bažnytinės ir civilinės valdžios 
asmenis. Keliavo į Prancūziją, Ispanij, Angliją, Airija... Nuo 1950 m., vadovaudamas Šv. 
Kazimiero Kolegijai Romoje, aplankė Jung'ines Valstybes ir Kanadą. Gyvendamas Šventa- 
jame Mieste, nuolat atstovavo lietuviams didžiuosiuose suvažiavimuose, bet visi: labiausiai 
Lietuvos reikalus kėlė Vatikane. Dažnai kalbėjo per Vatikano radiją į Lietuvą. Ypatingai 
daug laiko skyrė arkivysk. J. Skvirecko verstojo Šv. Rašto leidimui. Panildė komentarus, 
taisė korektūrą. Be to, velionis pats yra parašęs 3 knygas. Bendradarbiavo moks'inėje lietu- 
vių spaudoje. Ir “Aidams" davė kelis įdomius straipsnius. Savo prigimtimi buvo mokslo 
žmogus. 
Vysk. Vincentas Padolskis palaidotas Romoje gegužės 8 d. Laidotuvėse dalyvavo Ro- 
mos lietuviai ir daug svetimšalių, tarp kurių kardinolai Agagianianas ir Pizzardas. 

palankesnio sprendimo mūsų ir kitiems paverg- 
tiems kraštams, stipriai atgijo visuomeninis, 
kultūrinis gyvenimas. Buvo laiko ir nuotaikos 
darbui. Buvo atgaivinta ir ateitininkų orga- 
nizacijos veikla dar Palangos konferencijoje 
(1927) nustatytuose trijų sąjungų Federacijos 
rėmuose. Tuose rėmuose ii tebeveikia ligi šiol. 
Persikėlimas iš skurdžių stovyklų į užjūrius ir 
palaidas įsikurdinimas plačiuose Naujojo Pasau- 
lio plotuose nesutrukdė ateitininkų organizaci- 
jos veiklos. Toji veikla yra davusi rezultatų. 
Vyresnieji, dar Lietuvoj brendę, ateitininkai 
rado joje sau dvasinį atsigaivinimą ir paskati- 
nimą reikštis lietuviškame gyvenime. Ištisa ei- 
lė jau užsieny subrendusių akademikų papildė ir 
tebepapildo ateitininkų organizacijos gretas. E- 
same sulaukę ir nemažo tarptautinio pripaži- 
nimo. Gražių politinių, kultūrinių ir visuomeni- 
nių organizacijų priešaky stovi ateitininkų or- 
ganizacijos žmonės. Atgaivinome ir tebeišlaiko- 
me gana pajėgią spaudą. 

Ateitininkų organizacija yra gausi ir pa- 
jėgi. Ji labai reikšminga yra ir bus mūsų emi- 
graciniame kelyje. Tačiau ji negali išvengti 
pavojų, kurie ateina visoms emigracijoj veikian- 
čioms organizacijoms. Ateitininkai tebeveikia 
Lietuvos sąlygų sukurtomis tradicijomis. Kol 
kas visa tai dar buvo gana sėkminga, tačiau 
jauniausioji karta vis daugiau įsisavina nelietu- 
vių kalbą ir gali tapti nepakankamai pajėgi 
reikšti savo mintis moksle ar literatūroj savo 
gimtąją kalba. Kadangi esame akademikų or- 
ganizacija, negalime nematyti pavojų, kurie iš 
to kyla. Jau dabar reikia konkrečiai ir realiai 
svarstyti, kokių tenka imtis reformų. Jos ne- 
išvengiamos. 


Be to, mūsų prieauglis gali ateiti tik iš 
naujos imigracijos, o toji imigracija, nors ir 
būtų labai pajėgi, vistiek yra labai negausi. Tu- 
rime daugiau kreiptis veidu į Lietuvą ir dau- 
giau svarstyti, kokiu būdu vykdysime jos dva- 
sinį atgimimą, kai tam ateis momentas. 


„Savo kasdieninėj veikloj niekada neturime 
išleisti iš akių, kad esame Katalikų Banyčios 

globoj, kad esame katalikų akcijos dalelė, gy- 
va ir įdomi dalelė. Tai mums pripažįsta ir ki- 
tų tautų žmonės. Ateitininkų organizacijos stip- 
rybė Lietuvoje taip pat glūdėjo jos glaudžiame 
ryšyje su Bažnyčios vadovybe ir su gyvybi- 
niais Tautos interesais. 


JUBILIEJINIS KONGRESAS 


O tuo tarpu ateitininkams itin aktualus rei- 
kalas — jubiliejinis kongresas, kuris šį rudenį 
šaukiamas Chicagoje, 1960 rugsėjo 2-4. 

Pradžioje minėtame Ateitininkų Federaci- 
jos Valdybos atsišaukime taip atsiliepiama šio 
kongreso proga: 

“Jubiliejiniame kongrese norima ypatingai 
pabrėžti ateitininkų ištikimybės pareigą gimta- 
jam kraštui ir krikščioniškiem idealam. Kiek- 
vieno ateitininko pareiga yra būti sąmoningu ir 
kovojančių lietuviu, pasimokiusiu iš to, ką iš- 
gyvena ir ką aplinkui mato bei patiria. Taip yra 
darę tie pirmieji ateitininkai, kuriem taip pat 
teko gyventi už Lietuvos sienų, bet apie Lie- 
tuvą visą laiką galvojo ir liko jai ištikimi. Lie- 
tuvos gi laisvė jiems nebuvo tada nei kiek ar- 
tesnė, kaip dabar. Lietuvai išsivadavus, ateiti- 
ninkijos laukia ten nelengvas ir atsakingas dar- 
bas, susijęs su ištikimybe Kristui. Ateitininkai 
tam yra, kad Kristaus tiesas daigintų savo 
tautoje — skleistų ir liudytų jas savo gyve- 
nimo pavyzdžiu.“ 

Savo šias kelias mintis norėtume baigti ki- 
tais atsišaukime kiek anksčiau tartais žodžiais; 


“Ateitininkai kaip lietuviai yra įjungti į 
savo tautos likimą, kurį išgyvena kaip savo 
asmenišką lemtį Kova už tautos egzisten- 
ciją yra kartu ir gyvybinė kova už savo buvi- 
mą. Tie dalykai neišskiriami, kaip tautybė ir 
asmenybė, kuri skaidrėja arba temsta kartu su 
tautos pulsu. Ateitininkų Federacija dėl to yra 
kovos įvaržoje ir joje palieka, kol Lietuvos lais- 
vė vėl bus atgauta. Jubiliejinis kongresas šau- 
kiamas šios egzistencinės kovos ženkle — ko- 
vos, susijusios su visos lietuvių tautos likimu)“, 


ULEA DAS sSLALTAS 


MORTA, MORTA 


Dainuoju amžiną taiką. 


Ašarų iškapotoj savo širdy 


ūš nešioju amžiną meilę akmeniui, rožei, debesiui, paukščiui ir žmogui. 


Šią meilės valandą 

nėra nė vieno daikto, kur būčiau užmiršęs; 

nėra nė vieno veido, kurį (kartą bučiavęs) būčiau užmiršęs; 
taipgi šia valandą 

nėr mano širdžiai nič nieko labiau artimesnio 

už tave, Magdalena 

(Tu, kuri ašarom plovei Viešpaties kojas 


17 plaukais jas nušluostei) 


Aš nesislepiu: 

aš esu meilės fanatikas. 

Aš gyvenu pagal seną 

ir amžinai naują meilės tikėjimo tiesą: 

kur mes bebūtume, 

mes amžinai vis gyvename vieno amžino Dievo meilės širdy. 
Ir tai yra mano džiaugsmas, 

ir didesnio džiaugsmo aš nepažįstu, nesgi didesnio 


džiaugsmo nėr ir negali būti. 


Morta, Morta, 
tu rūpiniesi tiek daugeliu dalykų, gi reikia tik vieno. 


O! mano džiaugsme. 

MARIJA IR 


BAZNYČIA 


KUN- STASYSAŽLLYS 


Šiandieninė marijologija ypatingu būdu 
stengiasi išgvildenti klausimą, kokią vietą Die- 
vo plane užima Marijos asmenybė. Apie tai su- 
kosi kalba paskutiniuose marijologiniuose kong- 
resuose, o ypač Liurdo kongrese. Dievo planai 
mums yra tik tiek žinomi, kiek pats Dievas 
mums juos yra atskleidęs, tiesiogiai — žodžiu, 
ar netiesiogiai — įvykiuose. Dalis Dievo planų 
yra dar neigyvendinta, tebėra ateities dalykas, 
kita dalis jau yra virtus tikrove. Dievo valia 
savo troškimą įgyvendina kurdama. Čia mes 
kaip tik ir bandysime atsekti Dievo mintį jau 
sukurtose ir mums pažįstamose realybėse, — 
Marijos asmeny ir Bažnyčioje.l 

Atpirkimo istorijoje kiekvienas žingsnis ir 
kiekvienas veikėjas buvo Dievo numatytas. Kris- 
tus, Marija, Bažnyčia yra centriniai Dievo min- 
ties kūriniai. Tos trys figūros yra tarpusavy su- 
rištos priežastingumo ryšiu: Žodis turėjo tapti 
kūnu — jis padarė Mariją savo motina; tapęs 
kūnu, Žodis norėjo įjungti savin visų laikų ti- 
kinčiuosius — jis sukūrė Bažnyčią. Tarp Ma- 
rijos ir Bažnyčios yra dar kitas ryšys. Bažny- 
čios pradžia glūdi įsikūnijusiame Kristuje. Gi 
Dievo Sūnaus įsikūnijime Marija turėjo svar- 
bų vaidmenį, nes Kristus įsikūnijo Marijoje, 
šiai davus savo sutikimą. Jei Bažnyčia kilo dėl 
to, kad per Marijos motinystę Žodis suėjo į 
tikrą sąlytį su žmonija, tai tarp Marijos ir Baž- 
nyčios yra tolimas ir vienpusis priežastingumo 
ryšys, kuris duoda pagrindą vadinti Mariją Baž- 
nyčios motina. Šis kilmės ryšys tampa abipusis 
vienos su kita bendravime, motinos ir dukters 
savitarpine įtaka. 

Didelė yra Marijos įtaka Bažnyčiai. Sūnui 
įžengus į dangų, Marija pasiliko apaštalų ir pir- 
mųjų krikščionių tarpe. Kristaus motinai nega- 
lėjo nerūpėti Sūnaus pradėtas darbas: Marija 
guodė besiplečiančią Bažnyčią, su ja bendravo ir 
už ją meldėsi. O ir nuėjusi i dangų, Marija, 
kaip malonių Tarpininkė ir galinga Užtarytoja, 
nuolatos praturtina ir globoja Bažnyčią. 

Iš savo pusės Bažnyčia skelbia Marijos gar- 
bę žemėje. Kitų dogmų atsiskleidimas nepajuto 
tokios stiprios eilinių Bažnyčios narių įtakos 
kaip kad pajuto išsivystymas dogmų apie Ma- 
riją. Penktame amžiuje Efezo susirinkimo iš- 


davų minia laukė nekantraudama, o paaiškėjus, 


Mariją paskelbtą esant Dievo Motina, minia tai 

sutiko džiūgaudama. Nekaltai Pradėtosios tiesa, 
prieš tapdama dogma, buvo jau seniai nešioja- 
ma tikinčiųjų širdyse, nežiūrint daugelio teolo- 
gų nepalankaus žvilgsnio ar atviros kovos. Air 
Marijos dangun Paimtosios dogma buvo pa- 
skelbta, pritarus visai Bažnyčiai. Vadinasi, visa 
Bažnyčia, dar prieš viešą dogminį paskelbimą, 
troško suteikti Marijai garbę. 


Koks glaudus ryšys yra tarp Marijos ir 
Bažnyčios, parodo protestantų puolimai. Jiems 
nepatinka didelis Marijos iškėlimas katalikų 
Bažnyčioje. Jie puola ne tik naujas dogmas apie 
Mariją, bet ir patį Bažnyčios autoritetą. Atmes- 
dami marijologijos išsivystymą, jie nori tikėji- 
mą išimtinai sutapatybinti su Švento Rašto teks- 
tu, paneigdami tikėjimo dinamišką klestėjimą 
bažnytinėje bendruomenėje. Šnairomis žiūrėda- 
mi į Mariją, jie atmeta tiesos saugotoją Bažny- 
čią, ir priešingai. 

Duktė ne tik su motina bendrauja, bet ji 
yra ir panaši į motiną. To panašumo užuominą 
galima įžvelgti ir Šventame Rašte, Apreiškimo 
knygoje, kur piešiama saule apsiausta moteris, 
po kurios kojomis yra mėnulis, o ant galvos — 
dvylikos žvaigždžių vainikas. Ši moteris pagim- 
dė kūdikį, “kurs turėjo valdyti visas tautas ge- 
ležine lazda" (12, 1-18). Sunku išaiškinti, ką 
vaizduoja ši paslaptingoji moteris. Kai kurios 
moters žymės labai tinka Marijai, kitos gi tin- 
ka tik Bažnyčiai. Atrodo, kad evangelisto regė- 
jime Marijos ir Bažnyčios figūros buvo susilie- 
jusios į vieną siluetą. O buvo susiliejusios kaip 

tik dėl to, kad tarpusavy panašios.2 


Mūsų laikais imta dažniau kalbėti ir rašy- 
ti apie tą tarpusavį Marijos ir Bažnyčios pa- 
našumą. Tačiau tų svarstymų išeities taškas ne- 
buvo Apreiškimo vietos aiškinimas, o noras at- 
sakyti į klausimą: kokia prasme galima kalbėti 
apie Marijos “kunigystę"'?* Ne vienas manė, kad 
išgvildenus Marijos ir Bažnyčios tarpusavius 
p>našumus, paaiškės, ar yra, ir Kokia yra Mari- 
jos “kunigystė". Tačiau tų panašumų išlukš- 
tenimas ne tiek Marijos “kunigystei' pamatus 
pagrindė, kiek pagilino bendrai Marijos ir Baž- 
nyčios paslapčių supratimą. Atsivėrė šaltinis, 
kuris galėjo praturtinti mokslus apie Bažnyčią 
ir apie Mariją. Iki tol iš to šaltinio versmės, at- 
rodė, niekas dar nebuvo sėmęs. 


Bet taip tik atrodė. Jau ankstyvaisiais am- 
žiais Bažnyčios Tėvai mėgo Mariją palyginti 
su Bažnyčia, nes, jų įsitikinimu, ir Marijos ir 
Bažnyčios paskirtis esanti tokia pati, lygiai kaip 
toks pat esąs ir jų vidinis nusiteikimas. Šven- 
tajam Ambrozijui Marija yra Bažnyčios pa- 
veikslas, pirmavaizdis, o vienos į kitą panašu- 
mas pasireiškia motinystėje, mergystėje ir ne- 
kaltame šventume.5 

Pirmavaizdžio buvimo svarba. 


Pirmavaizdis savy nešioja būsimų dalykų 
ženklus. Jis yra ne tik panašus į būsimą tikro- 
vę, bet jis tą tikrovę ir pavaizduoja, kaip pa- 
veikslas. Pavyzdžiui, dykumos mana buvo Eu- 
charistijos pirmavaizdis, nes ji reiškė iš dan- 
gaus nusileidusią duoną, ji regimai pavaizdavo 
būsimą Švenčiausiojo Sakramento realybę. 

Į Mariją reikia žiūrėti ne tik kaip į uždarą, 
savy atbaigtą asmenybę, bet ir kaip į atpirki- 
mo istorijoj pavaizduojantį vaidmenį turinčią 
figūrą.“ Regimai pavaizduodama būsimą, dvasi- 
nę tikrovę, Marija tampa panaši į Senojo [- 
statymo ženklus. Tačiau anie buvo tik šešėliai 
būsimų dalykų; dykumos mana savy neturėjo jo- 
kios dvasinės vertės: tai nebuvo  Eucharisti- 
ja, tai nebuvo žmogaus būtį galįs perkeisti val- 
gis, pilnas antgamtinės vertės. Dykumos ma- 
nos vaidmuo baigėsi kūno pamaitinimu. Jos re- 
liginė vertė buvo paprasto ženklo vertė, pasi- 
skolinta iš būsimos Eucharistinės tikrovės. Ma- 
rija gi, kaip Bažnyčios pirmavaizdis, nėra tik 
būsimos tikrovės šešėlis; ji jau dabar yra tobu- 
lai užbaigta būtis, turinti savy pilną prasmę ir 
vertę. 

Marijoje, tarytum paveiksle, pasirodo būsi- 
mos Bažnyčios tikrovė. Jei nebūtų Marijos, kaip 
Bažnyčios pirmavaizdžio, mes sunkiau suvoktu- 
me Bažnyčios motinystę. Dabar gi, stebėdami 
kūniškąją Marijos motinystę, mes lengviau su- 
prantame dvasinę Bažnyčios motinystę: jei Ma- 
rija galėjo pagimdyti Dievo Sūnų, tai ir Baž- 
nyčia gali pagimdyti žmones Dievo vaikais. Ma- 
tydami, kaip Marijos motinystė atneša žemei 
dieviškąjį gyvenimą, siunčiamą iš dangaus, leng- 
viau suprantame, kaip Bažnyčia mus pradeda ir 
pagimdo antgamtiniam gyvenimui. Kūniškoji 
Marijos motinystė yra regimas ženklas dvasinės 
Bažnyčios motinystės. 

Sunku mums būtų suprasti Bažnyčios mo- 
tinystę ryšium su mergyste, jei mes prieš akis 
neturėtume motinos, bet kartu ir mergelės, Ma- 
rijos pavyzdžio. Ir vienos ir kitos motinystė yra 
ne “iš vyro valios, bet iš Dievo" (Jo 1,13), iš 
Šventosios Dvasios. Nuostabus yra mūsų ant- 
gamtinis gimimas Bažnyčioje Šventosios Dva- 


slos veikimu, tačiau jo galimumą mes aiškiau su- 
vokiame, turėdami prieš akis lygiai nuostabų 
Kristaus gimimą iš Mergelės. Todėl šv. Augus- 
tino žodžiais betariant, "reikėjo, kad mūsų Va- 
das (Kristus) gimtų kūnu iš Mergelės (Marijos), 
kad tuo didžiuoju stebuklu parodytų savo są- 
narius gimsiant, Šventosios Dvasios veikimu, iš 
Mergelės Bažnyčios'? 

Galop palyginimas Marijos ir Bažnyčios 
šventumo atskleidžia ne tiek regimąjį, šioj že- 
mėj, Bažnyčios šventumą, kiek būsimąjį, atei- 
siantįjį laikų pabaigoje. 


Marija — Bažnyčios motinystės pirmavaizdis 


Marija yra Kristaus motina. Ant šios tiesos, 
kaip ant auksinio siūlo, susiveria visas katali- 
kiškasis Marijos supratimas. Kūniškoji ir die- 
viškoji motinystė stovi marijologijos pagrinde. 

Marija yra tikra motina, nes ji padarė tai, 
ką kiekviena motina padaro: ji išnešiojo savo 
kūno vaisių lygiai taip, kaip mane išnešiojo ma- 
no motina. 

Tačiau ne visa kūdikio būtybė yra įsčios 
vaisius. Kūdikio dvasinė siela, o tuo pačiu ir 
kūdikio asmenybė, nekyla iš motinos, neateina iš 
tėvo, bet iš Dievo. Kaip kiekvienos motinos kū- 
dikis, taip ir Marijos sūnus yra Dievo dovana. 
Nežiūrint to, prakartėlėje Pagimdytasis yra ir 
Marijos kūno vaisius, nes Marija iš savo kūno 
davė jam kūną. Kaip tik dėl to tarp Marijos ir 
jos Kūdikio atsirado artimas santykis — moti- 
nystė. 

Žemiškoje motinystėje tas santykis yra ne- 
tobulas ir nestiprus, nes motinystės ryšys yra 
užmezgamas tik iš motinos pusės: kūdikis gi 
negali rinktis. Marijos motinystėje yra visai ki- 
taip. Čia gimdomoji asmenybė yra jau prieš 
gimdama. Tas, kuris prims kūną, yra amžina- 
sis Žodis. Jis pats padarys Mariją savo motiną, 
pats užmegs su ja amžiną asmenišką ryšį. To- 
dėl Marijos motinystė bus pilna. Tarp Marijos 
ir Sūnaus bus glaudus ryšys, kyląs ne tik pri- 
gimtiniu kūno ėjimu iš motinos, bet ir pa- 
ties Sūnaus valia. 

Kūno gimdydama Kristų, dvasia Marija 
tampa viso mistinio Kristaus kūno motina. Dva- 
sinėje tikrovėje Kristus tarytum talpina savy 
kiekvieną tikintįjį, kaip savo kūno sąnarį. Ta- 
čiau šis glaudus ir tikras ryšys tarp Kristaus ir 
jo sąnarių yra mistinis, dvasinis. Todėl ir Marija 
yra dvasinė mistinių Kristaus sąnarių motina. 

Šventosios Dvasios veikimas nepasibaigia 
Kristaus įsikūnijimu Marijos įsčiose, bet jis tę- 
siasi ir krikščionių gimdyme Bažnyčios įsčio- 
se. Ir Bažnyčia yra motina, nes ji gimdo žmo- 
guje tikėjimo, meilės ir vilties dorybes, ku- 

rios padaro žmogų mistinio Kristaus kūno są- 
nariu — gyvenančiu dieviškąjį gyvenimą. Baž- 
nyčios vaisiaus branduolys ateina iš dangaus, 
— tikėjimas, viltis ir meilė yra Dievo dovanos, 
tačiau Bažnyčioje jos tampa kūnu, įauga į žmo- 
giškos prigimties galias ir jose klesti. Taigi Baž- 
nyčia pradeda, pagimdo, maitina, moko, augina 
Kristuje jo mistinio kūno sąnarius, kurie tuo 
pačiu metu priklauso ir jos pačios kūnui. Iš vie- 
nos pusės Bažnyčia yra mistinis Kristaus kū- 
nas, iš kitos gi pusės ji yra gyvas įrankis tam 
kūnui suformuoti, arba, geriau pasakius, misti- 
nio Kristaus kūno motina. Tačiau jos motinystė 
yra dvasinė, nes jos gimdymas nėra kūniškas, o 
dvasinis. 

Vadinasi, ir Marija ir Bažnyčia yra moti- 
nos, todėl ta prasme jos yra panašios. Tačiau jų 
motinystė yra ir skirtinga: nelygi kilnumu ir 
platumu. Kūnu Marija yra Kristaus motina, dva- 
sia — mistinių Kristaus sąnarių motina. Baž- 
nyčia gi yra tik mistinių Kristaus sąnarių mo- 
tina. Taigi pirmu žvilgsniu pastebime Marijos 
motinystę, savo kilnumu ir platumu, prašokant 
Bažnyčios motinystę. 

Besistengiant suvesti į vieną Marijos ir 
Bažnyčios pozicijas, galima suklysti panaikinant 
esamą tarpusavį skirtingumą. Yra aiškų, kad 
dieviškoji motinystė buvo suteikta Marijai, o 
ne Bažnyčiai. Tik vienai Marijai tinka Teoto- 
kos — Dievo Gimdytojos vardas. Vadinasi, Kris- 
taus atžvilgiu Marijos ir Bažnyčios motinystę 
palyginti negalima. Naudingiau bus palyginti jų- 
dviejų dvasinę motinystę žmonių atžvilgiu. 

Dvasinė motinystė yra pakopa, ant kurios, 
tokiame pat augšty, stovi Marija ir Bažnyčia. 
Tačiau jų motiniškas santykis su žmonėmis nė- 
ra vienodas. Marija yra mūsų dvasinė motina, 
su kuria mes galime užmegzti asmeninius santy- 
kius. Kaip atskira asmenybė, Marija gali vaiką 
suvilioti savo motiniška širdimi, gali jį patrauk- 
ti prie savęs. Bažnyčia gi to padaryti negali, 
nes ji nėra asmenybė. Bažnyčios motinystė yra 
atitraukta. Tačiau savo tiesioginiu veiksmu mo- 
tiniškas Bažnyčios vaidmuo yra platesnis ir ap- 
čiuopiamesnis. Bažnyčia teikia malones sakra- 
mentų pagalba, ko Marija padaryti negali. Baž- 
nyčia turi galią hierarchinio valdymo srity, Ma- 
rija gi tokios galios neturi. 

Taigi tik santyky su krikščionimis yra ga- 
limas Marijos ir Bažnyčios palyginimas, kuris at- 
skleidžia ne tik panašumus, bet ir skirtingumus. 
Kristaus atžvilgiu Marijos poziciją nuo Bažny- 
čios skiria tarpeklis. Čia sunkiau išvesti tarpusa- 
vio panašumo lygiagretę. 


V. K.) JONYNAS 
SKAUSMINGOJI MOTINA 


Marija — Bažnyčios mergystės paveikslas. 


Kitas bendras Marijos ir Bažnyčios bruožas 
yra mergystė (virginitas). Kad Marija buvo ir 
liko mergelė, yra tikėjimo dogma. Todėl Mari- 
ją paprastai vadiname švenčiausiąja Mergele ar- 
ba Mergele Marija. Tačiau kažkaip neiprastai 
skamba pasakymas mergelė Bažnyčia. 

O vis dėlto galima ir Bažnyčią pavadinti 
mergele. Bažnyčios motinystė atsiranda pana- 
šiai kaip Marijos motinystė. Bažnyčia gimdo 
mus taip, kaip Marija gimdė Kristų: ne iš kū- 
no valios, ne iš vyro valios, bet iš Dievo. Baž- 
nyčia viena stovi prieš Dievą, laukdama amži- 
nųjų sužiedotuvių. Laikų pabaigoje ta ištikimoji 
sužieduotinė išgirs Ozėjo pranašystėje užrašy- 
tus Dievo žodžius: “Aš tave paimsiu už žmoną 
ant visados“ (2,21). Tačiau jau ir dabar Baž- 
nyčia yra ta Senajame Testamente išpranašau- 
ta tauta, neatšaukiamai surišta su Dievu mei- 
lės ryšiais. 

Nereikia užmiršti, kad ta Dievo tauta, ta 
Dievo sužieduotinė yra tik alegorinė asmenybė. 
Prieš tampant tikrove pranašystei, tiesą apie 
alegorinę Dievo sužieduotinę pirmiausia rado 
savo išsipildymą individualioje Marijos asmeny- 
bėje. Marija savy sukaupia pavyzdingiausios ir 
ištikimiausios sužieduotinės dorybes. Jos laisva 
valia prisiimtos mergystės esmė glūdi ištikima- 
me meilės ryšy su Dievu. Ji visa savo būtim, ir 
visu savo gyvenimu, buvo ištikima Dievui. 

Bažnyčioje bus galima atpažinti tas pa- 
čias pavyzdingosios Sužieduotinės dorybes ir žy- 
mes, tačiau žemesniame laipsny: pastatyta ant 
uolos, Bažnyčia liks ištikima Sužieduotiniui. Ta- 
čiau ne vienas jos sąnarys nudžius ir bus nu- 
kirstas; Oo atėjus amžinųjų vestuvių valandai, 
ne vienas liks lauke, baisiose tamsybėse, nes jo 
žibintas neturės aliejaus. 

Trumpai tariant, Marija, kaip sužieduotinė, 
visoje savo būties pilnybėje buvo Dievui išti- 
kima. Tuo tarpu Bažnyčia to pilnai įgyvendinti 
negali. Vadinasi, Marija, kaip sužieduotinė, lie- 
ka ne tik Bažnyčios pirmavaizdis, bet taip pat 
ir pavyzdys Bažnyčiai, bei jos siekimų idealas. 

Šalia tarpusavio panašumo ima ryškėti skir- 
tingumai, kai imame svarstyti Marijos ir Baž- 
nyčios santykius su Kristumi. Bažnyčios Tėvai 
ir teologai, sekdami šv. Pauliaus pėdomis, Kris- 
taus sužieduotinės titulą duoda Bažnyčiai, kas 
jai gerai tinka. Marija gi negali būti Kristaus 
sužieduotine, nes Kristus yra jos sūnus. Marija 
negali būti to paties asmens kartu ir motina ir 
sužieduotinė. Jei motina, tai ne sužieduotinė. 
Taip pat yra ir su Bažnyčia. Sakėme, kad ji yra 
Kristaus sužieduotinė. Jei sužieduotinė, tai ne 
motina. 


PR Kalbėdami apie Bažnyčią Kristaus sužieduo- 
tinės vaidmeny, mes pažiūrėjome į ją kaip at- 
skirtą nuo Kristaus. Galima tačiau ją sutapa- 
tybinti su Kristumi: juk Bažnyčia yra mistinis 
Kristaus kūnas, ji tęsia Kristaus pradėtą dar- 
bą pasauly. Tačiau sužieduotinės sąvoka priver- 
čia mūsų protą daryti skirtumą tarp Kristaus 
ir Bažnyčios, nes sužieduotinis ir sužieduotinė 
yra ne vienas ir tas pats asmuo, o du asmens. 


Marija — Bažnyčios šventumo paveikslas 


Šventas Paulius laiške cteziečiams aprašo 
Bažnyčią kaip Kristaus sužieduotinę, “neturin- 
čią sutepimo, raukšlės ar ko kito panašaus“ 
(5, 27), šventą ir nekaltą. Tokia Bažnyčia mums 
atrodo labai panaši į nekalčiausiąjį Marijos 
šventumą. 

Ir Marija ir Bažnyčia yra šventos, tačiau 
jų šventumas yra nevienodo laipsnio. Marija 
stovi augščiau už Bažnyčią. Tai pastebime paly- 
gindami būdą, kuriuo Marija ir Bažnyčia tapo 
pašventintos. 

Bažnyčiai nekaltumą suteikia krikštas. Ma- 
rijai gi nereikėjo krikšto, nes jai atpirkimo ma- 
lonės buvo suteiktos kitu būdu. Nekalčiausiojo 
Prasidėjimo dėka Marija buvo iškelta į visiško 
tyrumo lygį, kuris prašoko gimtosios nuodė- 
mės ženkle buvusį pakrikštytųjų tyrumą. Prieš 
Nekaltai Pradėtąją Bažnyčia stovi kaip nusidė- 
jėlių bendruomenė. Marijos asmuo niekada ne- 
buvo nuodėmės vergijoje; tuo tarpu pakrikšty- 
tųjų sielos, prieš nusiplovimą, nešiojo savy nuo- 
dėmės žymę. O ir po to, kai ta žymė buvo iš- 
trinta, pakrikštytųjų pečius slegia silpnybės, ne- 
tobulumai, lengvos, o neretai ir mirtinos nuo- 
dėmės. Netobulybė įkyriai smelkiasi į švento- 
sios Bažnyčios tikrovę. Gerai sako Yves M.-J. 
Congar: “Bažnyčia yra kartu ir šventa ir pil- 
na nuodėmių, nenugalima ir silpnutė, tobula ir 
aplipusi daugybe istorinių netobulumų. Tai, 
kas ateina iš Kristaus, joje yra šventa ir be 
klaidos. Tai, kas ateina iš žmogaus, joje yra 
silpna ir nuodėminga''.!“ Atitrauktai galvojant, 
būtų galima įsivaizduoti Bažnyčią esant laisvą 
nuo nuodėmės: Kristus yra jos įsteigėjas ir 
statytojas, o šventas statytojas stato tik šven- 
tus namus, šventam sužadėtiniui tinka tik šven- 
ta sužadėtinė, šventai galvai — tik šventas kū- 
nas. Kristus atidavė savo gyvybę, kad Bažnyčia 
būtų šventa. Tačiau nei visumoje, nei atski- 
ruose asmenyse dieviškumas pilnai nepersunkia 
Bažnyčios žmogiškąją pusę. Savo žemiškoje tik- 
rovėje Bažnyčia pasilieka nusidėjėlių bendruo- 
mene. Ji pasilaiko ne tik tai, kas jos nariuose 
yra gera, bet ir tai, kas nuodėminga. Bažny- 
čios riba neperskiria mūsų širdies, tarytum tuo 

pačiu metu mes galėtume būti ir Bažnyčios vi- 
duje ir šalia jos. Nupuolusieji krikščionys pa- 
silieka Bažnyčioje. Deja, jie yra nesveiki, suke- 
lia skausmą, kankina visą Bažnyčios organi- 
zmą. Jie daro Bažnyčiai gėdą. Ant šventosios 
Bažnyčios jie meta nuodėmės šešėlį taip, kad, 
iš šono žiūrint, pati Bažnyčia atrodo esanti ne- 
tvirta ir nuodėminga. Tačiau ne Bažnyčia yra 
atsakinga už nuodėmes, o nusidėjėliai. 

Vadinasi, dieviškoji Bažnyčios pusė yra be 
dėmės, o žemiškoji jos tikrovė yra netobula. Jei 
jieškotume šiokios tokios pusiausvyros tarp Ma- 
rijos ir Bažnyčios šventumo, tai į vieną svars- 
tyklių lėkštę įdėję Nekaltai Pradėtosios tyru- 
mą i kitą lėkštę turėtume dėti triumfuojan- 
čios Bažnyčios spindėjimą. Danguje Bažnyčia su- 
sideda iš visai tyrų sielų. Tą danguje gyvenan- 
čių sielų tyrumą Marija turėjo jau čia, žemė- 
je. 

Iki šiol kalbėjome apie tyrumą bei laisvę 
nuo nuodėmės. Tačiau šventumas glūdi ne tik 
nuodėmės nebuvime, bet daugiau malonės gyve- 
nime, dieviškajame gyvenime. 

Nekaltai Pradėtosios privilegija ne tik ap- 
saugo Mariją nuo nuodėmės, bet taip pat jai su- 
teikia ir malonės pilnybę. Dievas davė Marijai 
gražiausią malonę, o Marija iš savo pusės tą 
malonę pilnai priėmė. Ji visiškai atsivėrė Dievo 
dosnumui ir buvo pripildyta, kaip sklidinas 
indas. Liepsnojanti meilė apėmė visą jos būtį. 

Bažnyčioje gi sielų atsivėrimas Dievui nė- 
ra pilnas. Paprastai Dievas norėtų daugiau 
duoti, negu tai jam pasiseka padaryti. Žmo- 
gaus laisva valia atstumia Dievo dosnumą ir 
tuo pačiu nuleidžia stabdį savo tobulėjimui. 
Žmogus apsibrėžia siauru ratu ir ima jausti 
nepriteklių. 

Paklusni malonei, Marija lieka nepralen- 
kiamu šventumo pavyzdžiu. Jos dorybės, ypatin- 
gai tikėjimas, viltis ir meilė, išsivystė augščiau- 
siame laipsnyje. Ir danguje Marijos pranašu- 
mas, palyginias su triumfuojančios Bažnyčios 
spindėjimu, yra didelis, nes Marijos garbės di- 
dumas atitinka jos meilės didumą. Tačiau tas 
Marijos pranašumas neatplėšia jos nuo žmoni- 
jos. Marija lieka surišta su krikščionimis ir Baž- 
nyčia bendro likimo ryšiais. Kaip Bažnyčia, taip 
ir Marija savo šventumą gauna iš Kristaus: abi 
jos yra Kristaus krauju atpirktos. Šia prasme 
ir apie Mariją galima kalbėti taip, kaip kiek- 
vienas iš mūsų gali kalbėti pats apie save: be 
Dievo malonės, būtume galėięe įpulti į nežinia 
kokią piktumo prarają. Be Dievo malonės, ir 
Marija būtų buvusi silpnutė, savo prigimties 
neišvengiamai nešama į blogį. Gimtoji nuodėmė 
tiesia savo rankas į kiekvieną žmogišką būtį 
ateinančią į šį pasaulį pirmųjų tėvų pramintų, 

nuodėmės keliu. Jei Dievas ypatinga malone ne- 
būtų Marijos apsaugojęs nuo gimtosios nuodė- 
mės, būtų ji gimusi tokia, kokie gimsta visi žmo- 
nės. Bet Dievas apsaugojo Mariją ir ją pakėlė 
iki nuostabaus augštumo, tuo parodydamas sa- 
vo norą visus žmones pakelti į tobulumą. Savo 
tvariny Marijoje Dievas pastatė idealą, žmogiš- 
koje būtyje išgyventą ir pilnai įgyvendintą, kad 
visi atpirktieji būtų paskatinti veržtis į tobu- 
lumą, artėti į idealą. Marijos tobulumas į save 
patraukia visą Bažnyčią. Todėl Marijos šventu- 
mą galima laikyti pirmavaizdžiu ir pavyzdžiu 
Bažnyčios šventumo. 

Prabėgom padarytas Marijos ir Bažnyčios 
sugretinimas parodė, kad tų dviejų būčių tarpu- 
savis panašumas glūdi motinystėje, mergystėje 
ir nekaltame šventume. Dėl to panašumo Baž- 
nyčios Tėvų raštuose Bažnyčia dažnai yra va- 
dinama Marijos vardu. Taip kalbėdami, Tėvai 
nepanaikino skirtumo tarp Marijos ir Bažny- 
čios. Jie tik parodė, koks nuostabus ir glaudus 
ryšys jungia abi būtis. Jie taip pat teigė, kad 
tą ryšį pats Dievas sumezgė. Anksčiau atėjusio- 
ji turėjo pavaizduoti ateisiančiąją: Marija turėjo 
pavaizduoti Bažnyčią. 

Bažnyčią sudaro visi pakrikštytieji: dangu- 
je besidžiaugią, skaistykloje tebekenčią ir že- 
mėje besidarbuoją. Jei Marija yra visuotinės 
Bažnyčios pirmavaizdis, tai atskiriems Bažny- 
čios nariams ji yra pavyzdys ir idealas. Tikin- 
tysis žiūri į ją, kaip į savo tobulumo ikoną, 
kuri įgyvendino tai, ko jis visomis jėgomis pri- 
valo siekti. Kai bus pasiektas galutinis tobulu- 
mas, kai bus pilnai nugalėta nuodėmė, kai die- 
viškasis gyvenimas kiekvienam pasidarys amži- 
nuoju gyvenimu, tada mergelė ir motina Baž- 
nyčia bus išaugštinta. Tada jos šventumas galės 
būti vertai palygintas su Marijos šventumu. 
Bet tai įvyks jau už laiko ribos. 


1Panaudota literatūra: Galot, J., S.J., Marie et VEglise: 


Nouvelle Revue Theologigue 2 (1959) 113-131; Estudios 
Marianos 18 (1957) 55-369; Henze, Cl. M., C. SS. R., 
Beatissima Virgo Maria et Ecclesia Christi: Marianum 
19 (1957) 408-416. 

2Plačiau tuo reikalu pas Altfrid Th. Kassing, O.S.B., Die 
Kirche und Maria, Ihr Verhaltnis im 12. Kapitel der 
„Apokalypse, Dusseldorf 1958. 

s3varstymams pradžią davė H. Rondet straipsnis: La 
place de latres sainte Vierge dans VEglise: Bulletin de 
S Societė francaise d'etudes mariales, Paris (Vrin) 
937. 

1Marijos kunigystei pagrindo gal reikštų jieškoti vi- 
siems tikintiesiems bendroje karališkoje kunigystėje ? 

5Expositio in Lucam, 2, 7 (Migne, Patrologia Latina 
15, 1555); panašiai šv. Augustinas: De verbis Evangelii 
secundum Matthaeum (12, 49-50 25, 8) Migne, Patrologia 
Latina 46,938); Beda: Expositio in Lucam, 1, 2 (Migne, 
Patrologia Latina 92, 330); Alanas iš Lillos; In Canti- 
ca Canticorum, 1, 8 (Migne, Patrologia Latina 210, 60). 

7De Sancta Virginitate, 6 (Migne, Patrologia Latina 

sPagal Yves M.—J. Congar, O. P., Esguisses du mys- 
tere de VEglise (Unam sanctam 8), antra laida, Paris 

KVAILUMO RIBA 


ABA RO NISS 


Julius Bakutis niekada nesiveržė ir pirmą- 
sias vietas. Lietuvoje tarnavo kariuomenės san- 
dėly, buvo ramus ir atlyginimų pakėlimus gau- 
davo palengva, neiškovodamas. Nebuvo šykštus, 
tačiau centų nemėtė, už santaupas pasistatė ne- 
didelius namelius ir gyveno su žmona ramiai, 
kaip pasakoj, neužkliūdamas ir neužkliudyda- 
mas. Vasaromis Bakutis pjovė žolę, apkarpy- 
davo sodelio vyšnių ir obels apdžiūvusias šakas 
ar sėdėdavo gonkose, žiūrėdamas į tylius saulė- 
lydžius, nudažiusius ramiai plaukiančią upę. 

Rudenimis ir pavasariais dirbdavo darže, o 
vakarais skaitydavo knygas. Jis mėgdavo sa- 
kyti, kad gyvenąs kaip poetas ūkininkas, tik 
knygų nerašąs. Bakutis buvo nedidelio ūgio, 
pliktelėjęs, į žmogų žiūrėdavo prisimerkęs ir 
klausiančiu žvilgsniu, lyg jam saulė visada spi- 
gintų akis. Jo žmona buvo rami, kaip ir jis. 
Abu, jei ne Europos sukrėtimas, būtų nugyve- 
nę savo amžių, kaip ir milijonai kitų. Ramiai, 
kaip nužaliuoja žolė ar rudenį nukrinta vai- 
siai retu pupsėjimu. Tačiau abu išvijo karas iš 
namų, ir Bakutis su dideliu grauduliu prisi- 
mindavo savo ramiai šlamančius vaismedžius 
vasaromis ir melancholiškai bei ilgesingai žie- 
momis ar pavasariais. Ir kartais, tada, kai jau 
buvo toli nuo savo namų, stipresniam lietui ly- 
jant, jis, rodos, girdėdavo, kaip skamba skardos 
stogas, o kartais, vėjuotais vakarais, pagalvo- 
davo, kad vėjas išpurtys vyšnias ar nukrės ne- 
prinokusius obuolius. Tačiau laikas ėjo, ir teko 
sutikti su daugeliu reikalavimų 

Kai Bakutis atvyko į Ameriką, jis turėjo 
jau beveik kapą metų. Kartais pagalvodavo, kad 
jam, nejaunam ir politikoj nesipainiojusiam 
žmogui, gal nereikėjo palikti savo tėvynės, ta- 
čiau nostalgija ir abejonės dingdavo tada, kai 
Bakutis laikraštyje paskaitydavo apie komuniz- 
mą ir gyvenimą tėvynėje. Bakutį labiau su- 
purtydavo ne trėmimai į Sibirą, ne ūkininkų su- 
varymas į kolchozines baudžiavas, bet įvairus 
bolševikinis melas. Bakutis nekentė apgaulės, 
ir siaubas nukrėsdavo, kai pagalvodavo, kad 
ten reikėtų nuolat meluoti pačiam ir nuolat 
garbinti melą. Bakutis nekentė melo, ir tai jam 
buvo kaip šlykštūs vaistai nuo ilgesio ligos. 
Jis daug buvo praradęs, bet buvo laisvas. Ta 
mintis buvo kažkoks gaivus vanduo laiko iš- 
vargintiems jo sąnariams. Jam čia nereikėjo 
garbinti to, ko jis nekentė. Bakutis nežinojo ką 
sakyti, kai pradžioje klausdavo, kaip patinka 

šis kraštas, nes tada jam čia viskas atrodė at- 
virkščiai. Ir kai perkeltine prasme kalbėdavo 
apie persodintus medžius žmones, Bakutis tai 
suprasdavo tiesiogine prasme. Jis pagalvoda- 
vo apie savo sodą, ir jam atrodydavo, kad tie 
medžiai, čia pasodinti, neaugtų. O jis pats gy- 
veno. Priprato ir gyveno. Niekas nebeatrodė 
keistai ir atvirkščiai. Žmogus buvo gajesnis už 
medžius. Jis kaip samanos kabinasi į akmenį ir 
auga. 

Pirmosiomis dienomis Bakučiui buvo grau- 
džiai gėda, kai jis apsigyveno nedideliam bu- 
tely, o jam geri kaimynai sunešė senų baldų ir 
indų. Esą, tai pradžiai gyvenimo, kurį jis pra- 
dėjo kaip naujagimis, be vilties atgauti praras- 
tą ir niekada nebegrąžinamą brangiausią metų 
kapitalą. Nenuperkamą ir neiškeičiamą. Baku- 
čiui buvo pikta ant savo skurdumo, kurio jis 
nebuvo nusipelnęs ir dėl kurio nebuvo kaltas. 
Kai nešė jam kaimynai baldus, jis nedaug tesi- 
džiaugė, nors žinojo, kad kiekvienas daiktas 
buvo reikalingas ir jį turės anksčiau ar vė- 
liau įsigyti. Dovana žmogų niekina, nors ir nuo- 
širdžiai teikiama. Tačiau ir tai Bakutis nurijo 
kaip vaistus ir diena dienon vis labiau kabino- 
si į turtingą žemę, nuosekliai, beveik valan- 
doms vis labiau šykštėdamas, nes šiam naujam 
krašte buvo galimumų atsigriebti tai, kas buvo 
prarasta. Jis nepirko naujų baldų, nešiojo se- 
nus drabužius ir taupė pinigus namams su dar- 
žu ir sodu, nes jam atrodė, kad, visa tai turint, 
sugrįš bent dalis ir ano buvusio gyvenimo. 

Bakutis darbo gavo emaliavimo įmonėj. Ten 
buvo ir daugiau senyvų žmonių. Darbas nebu- 
vo nei perdaug lengvas, nei perdaug švarus, ta- 
čiau niekas labai neskubėjo. Tai tiko Bakučio 
charakteriui, nors kažkodėl šiame krašte jis bu- 
vo įgavęs daugiau nervingo skubėjimo, negu 
prigimtyje buvo. Bakutis dirbo, kaip seniau ka- 
riuomenės sandėly, tvarkingai ir kruopščiai, 
kartais net smulkmeniškai. 

— Aš čia ir mirsiu, — pasakydavo jis savo 
draugams, —niekur kitur neisiu. Man čia gerai. 
Kur aš, senas, kito darbo bejieškosiu. 

Dienos, laukiant pasaulinio masto sensaci- 
jų, ėjo ramiai ir nuosekliai. Sukosi laikrodžiai, 
švilpė įkyriai ir gadindamos dirgsnius sirenos. 
Senyvas žymininkas pakeisdavo kas savaitę 
naujas laiko korteles, penktadieniais būdavo at- 
lyginimas, įprastas ir džiuginantis. Ir sekma- 
dienį įsiliedavo į kraują mintis ir užpuldavo 


kažkoks krūtinę sunkinąs skaudulys, kad pirma- 
dienį vėl tas pats. Antradienį būdavo geriau, ir 
blogumas susitraukdavo į minimumą, kol vėl 
visa prasidėdavo iš pradžios. 

—Aš čia dirbsiu, iš čia eisiu į pensiją, — 
sakydavo Bakutis, kai žmona kartais pabur- 
bėdavo, kad tas ar kitas vyras ten ar kitur 
daugiau uždirbąs. 

Bakutis į sakinį, kad geriau žvirblis ran- 
koj negu elnias girioj, žiūrėjo realiai, jis be- 
veik apčiuopė ir jautė to sakinio daiktiškumą. 
Darbo kaitaliojimas buvo rizika prarasti žvirb- 
li, o tą pavojų Bakutis gerai suprato. Jis dirbo, 
taupė, laukė ir laimėjo. Bakučiai sutaupė tiek 
pinigų, kad galėjo pirkti namukus. Juose galės 
leisti pensininko dienas arba kada nors galės 
ne tuščiom grįžti į tėvynę. 

Namukai buvo maži, mediniai, bet Baku- 
čiams kažkas sugrįžo iš anų dienų tėvynėje. 
Buvo nemažas daržas, augo išsiplėtusi kaip pikt- 
žolė alyva ir sena obelis. Bakutis apkapojo dar- 
žo alyvą ir apipjaustė obels šakas. Nebuvo links- 
ma, kaip kažkada ten už rūko, bet labai arti 
kartais pajuntamoj Lietuvoj, tačiau buvo ra- 
miau. Už metų kitų Bakutis rengėsi jau į pensi- 
ją ir galvojo, kaip jis dirbs savo darže, sod'ns 
uogas, krūmus ir obelis. 

Baldus į savo namukus jis parsivežė taip 
pat. Vieni jų buvo geresni, kiti blogesni. To- 
dėl Bakutis nutarė beveik prieš septynetą me- 
tų gautą sofą suskaldyti ir sukūrenti. Ją buvo 
dovanojęs viengungis, miręs jau prieš keletą 
metų. Ta sofa pas jį gal stovėjo dešimtį metų, 
nes nebuvo nauja. Ji buvo atitarnavusi dau- 
giau, negu reikėjo, ir Bakutis kartą pasiryžo 
ir užsisakė naują. Jis ilgai derėjosi, minkė ir 
glostė, kol pagaliau sumokėjo pinigus. Seną- 
ją Bakutis išnešė į kiemą ir pradėjo daužyti. 
Išmetė sėdynę ir paskui keliais kirvio smūgiais 
nuradė atramą. Iš jos iškrito laikraščių pun- 
das, dulkinas ir pageltęs, perištas storoka vir- 
ve. Bakutis paspyrė ryšulį, paskui ramiai pasi- 
lenkęs pakėlė jį nuo žemės ir nutraukė raištį. 

Buvo šaltoka, giedri rugsėjo diena. Pūtė 
vėjas, judino obelį ir retkarčiais daužė varte- 
lių atitrūkusią lentą. Tačiau Bakutį išpylė pra- 
kaitas. Laikraštyje buvo žali banknotai. Su- 
dulkėję, beveik pilki, tačiau aiškiai švietė do- 
lerių žalumas. Ir jo visada prisimerkę akys dar 
labiau prisimerkė, nes jis matė dešimtines ir 
šimtinės. Jų buvo nemaža, ir nebuvo galima pa- 
sakyti kiek. Bakutis pagalvojo, kad sapnuoja. 
Taip, lyg naktį šlamėjo obelis ir daužėsi ne- 
prikalta vartų lenta. Tačiau tai nebuvo sapnas. 
Buvo šaltoka, vėjas plėšė švarko skverną, 0 jam 
prieš akis gulėjo išdraskyta sofa, neestetiškai 
primenanti tik papjautą, paleistais grobais gy- 


vulį. Kiek kartų Bakutis sapnavo pinigus, no- 
rėdamas įsigyti namus, pabudęs nerasdavo jų, 
gi dabar jis turėjo namus ir rankose nesuskaito- 
mą glėbį pinigų. Rasojo Bakučio kakta, tirpo 
pirštai, jį ėmė jausmas klaikus ir slegiantis, lyg 
prieš širdies ataką. 

Staiga jis pajuto lyg vagio jausmą. Bakutį 
apėmė baimė. Jis su ryšuliu įskubėjo į k-m- 
barį. Žmona buvo salone ir rinko sausus iš vazo- 
ne augančio paparčio nukritusius lapus, galvo- 
dama, kodėl jis taip staiga pradėjo vysti. 

— Žiūrėk, mama, ką radau, — pasakė Ba- 
kutis ir, lyg degantį daiktą, padėjo ryšulį ant 
stalo. Pro prasiskleidusius laikraščio lapus švie- 
tė doleriai, daugiau ar mažiau užnešti laiko, ta- 
čiau pinigai buvo tokie, kaip juos buvo įpra- 
tęs matyti, tik jų buvo neįprastai daug. 

Žmona laikė rankose sudžiūvusius papar- 
čio lapus, ir kai kurie jų nuskrido žemėn. Jos 
rankos virpėjo. Ji nieko negalėjo pasakyti. 

Ji klausiamai žiūrėjo į Bakutį, kuris iš- 
tarė: 

— Radau sofoje. Ir ką tu pasakysi? 

Jis padėjo pinigus ant stalo ir atrodė, kad 
juos pavogė. Po to, kaip ir kiekvienas vagis, 
priėjo prie durų ir jose apsuko raktą. Ir kada 
grįžo atgal prie stalo, Bakučiui prisiminė vi- 
sos pasakos apie velniui užstatytas sielas. Jis 
prisiminė pas kaimyną televizijoj matytą ang- 
lišką pasaką, kur velnias davė žmogui maišą 
pinigų už pasirašytą krauju parduotą sielą. 
Bakutis neužstatė sielos, jam ir pinigų būtinai 
nereikėjo, tačiau jie čia pat stovi, negali jų 
nei paimti nei jais atsikratyti. Jis vėl pajudi- 
no pinigus. Popieriai lengvai dulkėjo. Bakutis, 
rodos, jautė sieros kvapą. Tačiau pinigai buvo 
niekeno, jie buvo pasmerkti dingti, ir tai buvo 
viliojančioji ir pateisinamoji pusė. 

Bakučiai pradėjo pinigus skaityti. Jie dre- 
bančiom rankom skirstė krūvelėmis po šimtinės 
ir dešimtis ir suskaitė pusseptinto tūkstančio. 

— Jeigu, va, mes taip paslepiam ir po tru- 
putį pasiimam, — išdrįso senis, — tada būtų 
kartais netikėtiems reikalams, ir namus grei- 
čiau išmokėtumėm. 

— Vistiek jie tam, kieno jie buvo, nebe- 
reikalingi, — pritarė Bakutienė ir, tų žodžių pa- 
ti išsigandus, pridėjo, — o kam mums jie reika- 
lingi? Svetimi pinigai laimės neatneša. 

— Nepasakyčiau. O ar neišlošia žmonės 10- 
terijoj, ar negauna palikimo, — nenorėjo su- 
tikti Bakutis. 


Žalios krūvelės švietė viliojančiai, žadė- 
damos tūkstančius galimumų. 
— Tai kitas reikalas, — žmona nenoromis 


prieštaravo. 

Pinigai buvo brangūs, tai buvo laimė, lyg 
karų ir tremties prarasto turto grąžinimas. 

— Žinoma, va, galėtumėm į Europa nuva- 
žiuoti, — svajojo senis, — galėtumėm žiemą į 
Kaliforniją. . 

Valandėlę jie tylėjo. Jie svajojo apie ga- 
limumus ir pinigų kilmės nežinomybę. Tai bu- 
vo arba dovana ir laimė, ar nelaimė ir prakei- 
kimas. Už lango buvo rugsėjo diena. Vėjas 
purtė obelį, lyg vienintelį daiktą iš Bakučių 
buvusios tokios paprastos laimės senoje tėvynė- 
je, Mažame sode. Toli urzgė mašina. Viršum 
galvų, po rudenio debesimis, sunkiai kažkur ver- 
žėsi lėktuvas. Kauktelėjo sirena. Ugniagesių, 
greitosios pagalbos ar policijos. Ir tai Bakutienę 
supurtė. Tas pasikartojas piktas staugimas jai 
priminė plėšimus, užmušimus ir vagystes. Už 
šešiasdešimt centų anąkart vaikėzai užmušė 
pensininką. Ją tai sukrėtė. Bakutienė staiga 
šūktelėjo: 

— Ne, nenoriu. Išmesti ar sudeginti reikia 
tuos pinigus. Gal jie kruvini. Gal žmogų kas 
užmušė ir paslėpė. Gal kokio žmogaus viso gy- 
venimo santaupos. Ne, nereikia. Mesk lauk. 

— Kaip tai? — ramiai nustebo Bakutis. 

Moters tarškėjimas nors ir atrodė realus, 
tačiau jam buvo ne visai suprantamas. Pini- 
go vertę jis žinojo. Išmesti, sudeginti ar kitaip 
sunaikinti tai buvo panašus nusikaltimas, kaip 
išmesti žmogų. Pinigas buvo sunkiai uždirb- 
tas, o ir darbas ne visada gaunamas. Išmesti 
nuodėmė, lyg duoną ar kokį pašventintą daik- 
tą. — Ne, mesti negalima. Reikia atiduoti Baž- 
nyčiai ar prieglaudai. 

Jie abu valandėlę galvojo. Kartu su obeli- 
mi už lango, rodos, šlamėjo pinigai. Ir sunku 
buvo atskirti kabančių ant obels ir  gulinčių 
ant stalo gelsvai žalių lapelių šiurenimą. Vieni 
lapai priminė praeinamumą, rudenį, kažkokią 
nesibaigiančią melancholiją, kiti — gyvenimą, 
kurio bijai ir kurio geidi kasdieną geresnio. 
Tai buvo lyg priešingų elektros srovių susidū- 
rimas ir krėtė sielą. 

Senių rankos virpėjo. 

— O jei žmogus atsišaukia, iš Bažnyčios 
ar prieglaudos nebeatimsi, — staiga pasakė se- 
nis, lyg nenorėdamas prisileisti minties, kad 
šį keliolika minučių džiaugsmu ir rūpesčiu kra- 
čiusį turtą reiks atiduoti. 

Toli vėl nuskambėjo policijos ar greitosios 
pagalbos pora nusitęsiančių kaukimų. Tai, kaip 
ir pirma, užkrėtė Bakutienę baime. 

— Nunešk policijai — ir tegu žinosi Pa- 
sakyk, kur radai, ir būs baigta. | 
+ Dvi susiduriančios srovės purtė Bakutį. 
Žalios skiautelės kalbėjo tūkstančiais pažadų. 


Kelionę ir poilsį. Užmokėtos namo likusios sko- 
los. Staiga išsisprendę visi atidėliotini reikalai. 

— Nors dalį pasilikti, — Bakutis jieškojo 
kažkokios pagalbos, kovodamas su žmona ir 
pats su savimi. 

— Ne, ne, nešk greičiau, — pasakė Baku- 
tienė ir, iš indų sandėliuko paėmusi guminę 
maistui nešti terbą, nuo stalo į ją su visais laik- 
raščiais sušlavė pinigus. Ir nuo to veiksmo lyg 
kažkas būtų išjungęs srovę. Jos rankos nustojo 
virpėti, o balsas baigė atgauti įprastą  skambė- 
jimą. 

Bakutis pakėlė maišą. Jis abejojo. Keista 
liepsna žėrėjo jo akyse. Ir skruostai buvo pa- 
raudę, lyg nuo vasario vėjo pūtimo. Senis pa- 
dėjo maišą ant stalo, apsivilko apsiaustą ir sto- 
vėjo, lyg kažko laukdamas. 

— Nunešk, ir bus ramu, — pasakė žmona. 

Bakutis be žodžio pakėlė maišą. Ir su tuo 
pakėlimuų jam atrodė, kad jis atsiėmė iš vel- 
nio sutarti, o į bemieges naktis grįžo ramybė. 

Senis kieme žvilgterėjo į išardytas cof-3 
dalis ir nebejautė jokio pinigo geismo. Jį dabar 
kankino rūpestis, kaip jis policijoj visa tai pa- 
aiškins. Bakutis eidamas rinko angliškus žo- 
džius, paprastus bei kasdieniškus, ir iš jų lipdė 
sakinį išaiškinti tam nepaprastam reikalui. Ba- 
kutis mąstė, kad jie niekas neatsišauks pi- 
nigų, jie atiteks jam, bent dalis jų, ir tai buvo 
kažkoks geras jausmas, viltingas, lyg tikintis, 
kad pakels atlyginimą. 

Rugsėjo šeštadienis buvo šaltokas, tačiau 
buvo tebejusti vasaros pėdos. Žydėjo prie kai 
kurių namų rudeninės gėlės. Nudžiūvę lapai te- 
buvo tik iš dalies aptriušę. Policija buvo už 
septynių gatvių, tačiau važiuoti į ją reikėjo ap- 
link su pora persėdimų. Todėl senis ėjo pės- 
čias. 

Kai kur žmonės šlavinėjo lapus. Gražiom, 
medžiais apaugusiom  gatvelėm praskrisdavo 
automobilis ir praeidavo vienas kitas žmogus 
vėjo draikomais skvernais, tačiau niekas ne- 
žinojo, kad senis nešėsi ne dešimtis centų ver- 
tą maistą, bet namus, automobilį, baldus ar 
daugelį ne taip kasdieniškų daiktų. 

Prieš įeidamas į policiją, senis kažko  bi- 
jojo, tačiau nejaukumas kažkoks, lyg vaikystė- 
je einant raškyti svetimų žirnių ar jiešk nt 
Amerikoje darbo, dingo, kai įžengė i policijos 
namo koridorių. Ten judėjo žmonės. Pirmyn ir 
atgal. Vejami kažkokių reikalų. Mokėjo baudas, 
registravo pamestus ar pavogtus daiktus. Ir 
daug kitų reikalų įuos vertė peržengti šiaip- 
jau neįdomios įstaigos slenkstį. Prie kai kurių 
langelių sėdėjo merginos, ir Bakutį tai ramino. 
Ne, čia nebuvo nei šautuvų nei grotų. Tai buvo 
paprasta įstaiga. 

Prie informacijos langelio sėdėjo senyvas 
uniformuotas vyriškis ir klausėsi radijo, kuris 
pranešinėjo beisbolo rungtynių rezultatus. Ba- 
kutis priėjo prie jo ir paprastai pasakė: 

— Radau pinigų. 

Uniformuotasis abejingai pakėlė galvą. 
Kaip tik tuo metu mušė jo palaikoma koman- 
da, ir šio senio atėjimas erzino, bet, nieko ne- 
sakydamas, paėmė mažą, lyg kvitų knygutę ir 
paklausė: 

— Pavardė? 

Bakutis lėtai išskandavo pavardę. Jis matė, 
kaip policininkas blogai parašė vieną raidę, ta- 
čiau Bakutis nenorėjo taisyti. Paskui jis pasa- 
kė adresą. 

— Kiek pinigų radai? — paklausė tarnau- 
tojas. 

Tuo metu priėjo prie jo kitas vyras. Jiedu 
džiaugsmingai aiškinosi beisbolo rezultatus. Jie 
kartais abu žvilgčiodavo į Bakutį, laukdami pri- 
tarimo, ir Bakutis, kaltai šypsodamasis, pa- 
lenkdavo galvą. Jis nieko nesuprato ir nenorė- 
jo suprasti. Jis norėjo atsikratyti pinigais ir 
grįžti į savo palaimintą kiemą. Po poros minu- 
čių tarnautojas vėl kreipėsi į Bakutį: 

— Kiek radai? 

— Šešis ir pusę tūkstančio. 

— Kiek? — krūptelėjo ir įspigino akis į 
Bakutį, kuris, neišlaikęs žvilgsnio, paskubomis 
pakartojo sumą. 

Tarnautojas žiūrėjo į Bakutį, klaidingai iš- 
tariantį žodžius ir todėl atrodantį kvailai. 

— (Gal kalbi lenkiškai? — paklausė tar- 
nautojas pusėtinai bloga lenkų kalba, manyda- 
mas padėti Bakučiui, kuris tačiau, nieko nesa- 
kydamas, įkišo pro langelį krepšį. 

Policininkas žvilgtelėjo vidun, nerangiai 
pakėlė laikraščius ir giliai įtraukė oro. Jis kar- 
tą šaudėsi su banditais. Per jo viršugalvį per- 
lėkę pora kulkų susmigo i automobilio  užpa- 
kalinę sėdynę. Kartą, vejant banditą, išplėšusį 
banką, šis išmetė darže maišą pinigų, bet tai 
vis buvo laukti ir pasikartoją dalykai. Buvo ir 
kitokių atsitikimų, tačiau jie negąsdino, gi da- 
bar, kada jis, pasenęs, dirbo ramiai, laukdamas 
pensijos, šis pinigų krepšys jį pritrenkė. Niekas 
neatnešdavo pinigų, o tik visi skundėsi, kad 
dingo. Policininko širdis plakė stipriai, akys 
blizgėjo, jis norėjo iš krepšio paimti keletą 
pundelių, io rankos virpėjo.  Seniui reikėjo 
pagalbos. Jis telefonu pasišaukė viršininką. Ba- 
kutis stovėjo ir šyosoios. Jam buvo beveik 
ramu. Jis radimo šiurpulį buvo pergyvenęs, bu- 
vo jau atgavęs pusiausvyrą, kaip sunkiai per- 
plaukęs gilų vandeni ir žinodamas, kad kojomis 
galima pasiekti dugną. 

Policininkas iškėlė pinigus, krepšį numetė 

žemėn ir valandėlę stovėjo, užmiršęs Bakuti. Po 
to atsigrįžo ir nenormaliu balsu, pats tai jaus- 
damas, pasakė: 

— Palauk. 

Bakutis nusišypsojo dar plačiau. Jis laukė 
be liepimo. Policininkas nuo šios šypsenos pasi- 
jautė kvailai ir nejaukiai. Ko tas kvailys, at- 
nešęs pinigus, šypsosi? 

Atėjo jaunas policijos leitenantas. Jis pa- 
sikvietė Bakutį į kabinetą, o iš paskos pinigus 
atnešęs policininkas valandėlę stovėjo. Jis lyg 
kažko laukė. Tačiau leitenantas mostelėjo ran- 
ka. Policininko susitikimas su pinigų buvo 
baigtas. Ir tai jam buvo lyg mažutė operacija. 
Lyg rakšties ištraukimas iš piršto. Skausmin- 
gai raminantis ir būtinas. 

Bakutis leitenantui išpasakojo, kaip visa 
atsitiko, o šis viską surašė. Vėliau pašaukė dar 
pora policininkų, kurie suskaitė pinigus ir kar- 
tu su raštu uždarė į čia pat stovinčią nedegamą 
spintą. Bakutis norėjo visa kuo greičiau baigti. 
Jis buvo atsikratęs netikėto pinigo ir pagundos. 
Neraminančios, deginančios, gąsdinančios ir 
viliojančios tūkstančiais pasiūlymų. Visa buvo 
baigta. 

— Galiu eiti? — paklausė Bakutis ir žen- 
gė durų link. 

— Palauk, — tarė leitenantas. Jis kažkam 
paskambino telefonu ir po to atidarė duris ir 
pamojo ranka Bakučiui. 

— Aš tave parvešiu namo, — pasakė leite- 
nantas. Jis išėjo į gatvę, kurioje stovėjo au- 
tomobilis, o jame šnekučiavo pora policininkų. 
Bakutis, įsėdęs, vėl pakartojo adresą. 

Prie jo namų sustojus automobiliui, būre- 
lis žioplių smalsiai žiūrėjo į kieme vaikščio- 
jančius policininkus. Leitenantas iškvietė lau- 
kan Bakutienę ir abu senius nufotografavo prie 
sofos. Ji gulėjo paleistais viduriais, ir pora 
pluoštų pakulų vėjas voliojo kiemeliu tolyn. 

Po dešimties minučių buvo visa baigta. 
Leitenantas pažadėjo pinigus perduoti teismui, 
kuris turės nuspręsti, kam tie pinigai priklauso. 

Diena ėjo vakarop. Vėjas tilo, saulė raus- 
vą sparną užkišo už debesies. Pakvipo degina- 
mų lapų dūmai, rudenio melancholija. Virpėjo 
lengvai obelis, o jos lapeliai saulėleidyje atrodė 
žaismingai rausvi, lyg dažyti. Bakutis prie 
šiukšlinės sukrovė sofos liekanas ir kai, įėjęs į 
vidų, atsisėdo vakarienei, jam buvo lyg kažko 
gaila ir kažko gera. 

. — Valgyk, — pasakė žmona ir, tartum at- 
spėdama jo mintis, pridėjo, — pinigas, bet ne 
mūsų. Jie laimės neatneštų. 

= Žinoma, mes ramiai galėsime miegoti. 
O taip ir bijok, lyg pavogęs, — pylė kopūstus 
Bakutis, o jų kvapas ir šilima jam ramino dirgs- 


nius, kuriais vis dar kažkas bėginėjo, lyg ma- 
ži vabalėliai, atsigulus tik ką nupjautam šiene. 

Naktį Bakutis sapnavo seną darža, į kurį jis 
parskrido lėktuvu, gulėio Kaliforniioi vienzme 
paplūdimyje, kurį iis puikiai pažino iš virtu- 
vėj kabančio kalendoriaus, gauto bankelyje, ver- 
žėsi iš policijos namo ir kovojo su velniais. Ry- 
tą atsikėlė nepailsėjęs, tačiau ramus. Žmona ty- 
lėjo. Jie nebeprisiminė pinigų, tačiau, beišei- 
nant į bažnyčią, Bakutis pratarė: 

— Va, eini ramus į bažnyčią, o taip jaustu- 
meis, lyg vagis. Jei niekas neatsišauks, gal 
mums ir liks. Tada tai jau visai kitas reikalas. 

— Nebėra ko čia ir kalbėti, — pasakė jam 
Bakutienė, ir jie stengėsi visa užmiršti, išmesti 
iš kraujo ir dirgsnių, jie norėjo, kad visai to 
nebūtų buvę, tačiau mintimis grįždavo į visa 
tai, kas įvyko. 

Kada bažnyčioj kunigas aiškino apie žmo- 
gaus trapumą ir nežinojimą, Bakutis mąstė, kaip 
sėdėjo keletą metų ant sofos ir nežinojo, jog 
sedi ant pinigų. Rinkliavos metu bažnyčio'e 
vėl galvojo, kad pasilikęs radinį, jis galėtų į šią 
lėkštę daug daugiau įmesti. Galėtų užprašyti 
net mišias už tą asmenį, kuriam rastieji pini- 
gai priklausė, ir tai turėtų šiokią tokią  am- 
žinumo prasmę. 

Sekmadieniais Bakutį vis labiau slėgdavo 
mintis, kad pirmadienį reikės eiti į darbą, ta- 
čiau šį kartą jis jo laukė. Bakutis norėjo, kad 
laikas greičiau eitų, kad įprastinė gyvenimo 
vaga skubėdama užneštų įvykį kasdienybės ir 
laiko, lyg smėlio, sluogsniu. 

Pirmadienį Bakutis, kaip visada, išėjo į 
darbą ir, kaip įprastai, išdirbo visą dieną. Ji 
nebuvo kitokia. Jai praėjus, savaitė buvo pra- 
dėta ir ne tokia sunki. Bakučiui buvo gera, 
grįžtant namo. Diena buvo šilta ir saulėta. Spin- 
dis vasaros pasikartojimas. Jis ėjo ramiai ir 
lengvai. Dainą niūniuoti buvo beveik per gar- 
siai pradėjęs, pats mąstydamas, kokia tai melo- 
dija. 

Antradienį buvo tas pats, o kai trečiadienį 
rytą Bakutis atėjo į darbovietę, jis buvo jau 
viską užmiršęs. Pirmadienį šiukšlavežiai išga- 
beno sofos likučius ir, rodos, kartu visą tą ne- 
rimą, gailesį ir nuolatinį mąstymą, kad reikė- 
jo dar palaukti ar kaip nors kitaip padaryti. 

Darbovietėj dirbo pora lietuvių laboratori- 
joj. Jie maišė kažkokį emalį ar ką kita. Ba- 
kutis su jais tik pasisveikindavo, bet į drau- 
gystę nesiveržė. Nei jis nei anie nejautė dide- 
lio noro bičiuliautis. Vienas jų, Liūdžius, buvo 
jau čia baigęs chemiją, o antrasis, Kamčaitis, 
tėvynėje buvo rajono agronomas. Jie abu at- 
vykdavo pusvalandžiu už Bakutį vėliau. Jie ei- 
'davo per fabriką, ir kai Bakutis dirbdavo ša- 

lia tako, jie pasisveikindavo, arba pasakydavo 
kokį banalų sakinį. Tačiau trečiadienį rytą, 
vos Bakučiui pradėjus darbą, jie abu atėjo prie 
jo įtartinai šypsodamies. Jaunasis Liūdžius ne- 
šėsi rankoj laikraštį, kuris priemiestyje išeidavo 
trečiadieniais, penktadieniais ir sekmadieniais. 

— Sveikinam sąžiningiausią pasaulyje žmo- 
gų, — tarė Liūdžius ir, matyti, kad jis tai pasa- 
kė nuoširdžiai. 

— Brolau, laikraščiai apie tave rašo, kad 
Diogenui nereiktų su žvake teisingojo jieško- 
ti, — pridėjo Kamčaitis. 

— Va, — atskleidė laikraštį Liūdžius. 

Bakutis paraudo. Prie išdraskytos sofos vi- 
durių jis su žmona stovėjo truputį susitraukęs 
nuo vėjo ir nenoro fotografuotis. Nuotraukoje 
jis su žmona atrodė keistai ir juokingai, beveik 
kvailai, šalia išnarstytų sofos gabalų. Jos spy- 
ruoklės vėpsojo vienodais rutuliukais viršun, 0 
abu seniai atrodė, lyg būtų kur nors besikraus- 
tą. Viršum to viso buvo didžiuliai skaičiai, 
Taip, lygiai šeši ir pusė tūkstančio. Nė viena? 
doleris nebuvo dingęs. 

— Matai, kaip gražiai garsini tėvynės vai! 
dą, — pasakė Kamčaitis. — Čia gražiai apie 
tave parašyta. 

— Pinigus atgausi, jei niekas neatsišauks. 
Nusipirk eidamas namo laikraštį — pridėjo 
Liūdžius ir paliko Bakutį stovintį. 

Ir tą minutę prasidėjo juodoji pusė. Vel- 
nias už pinigų paniekinimą pradėjo savo darbą. 
Jis veikė nekaltai, tačiau žudančiai. Nuosekliai 
ir padoriai išviršine puse, bet esmėje negailes- 
tingai, naikinančiai ir alinančiai. Gręžiančiai 
kažkur gilyn į vidų, neištraukiamai, kaip geras 
sraigtas, įsuktas į ąžuolinį rėmą. Tik nuėjus 
Liūdžiui ir Kamčaičiui, prisiartino vienas jau- 
nas vyrukas ir, pridėjęs pirštus prie galvos, 
suktelėjo, sakydamas: 

— Na, radai ir atidavei, — parodė jis laik- 
raštį. — Juk čia tu. Kvailas tu. Kas slepia pi- 
nigus, tam jie nereikalingi. 

— Jis atgaus, teismas priteis, — pasakė pri- 
ėjęs kitas, — ir susirinkę būriu rėkė ir ginči- 
jos, kol skyriaus vedėjas nuvijo prie darbo. O 
nuvijęs pasakė Bakučiui: 

— Nenusimink, jei niekas neatsišauks, gau- 
si pinigus. Džiaukis. Tai bent laimė. Laimin- 
gas vyras. 

Tačiau tam laimingui vyrui drebėjo ran- 
kos. Jis nenorėjo to tėvynės vardo garsinimo, 
jis norėjo būti nematomas. Jis norėjo būti čia 
neužkliudomas daiktas ligi pensijos. Bakutis ne- 
norėjo nei jokio garso, nei tų pinigų, nei teis- 
mo sprendimo. Jis keikė save, kam leidosi foto- 
grafuojamas. Būtų žinojęs, jis būtų bėgęs arba 
trenkęs lazda. “Čia laisvas kraštas“, pakartojo 
jis savo mintyse, pyko ant visų ir pagalvojo, 
kad reikėjo pinigus išmesti į šiukšlinę. Jie kar- 
tą jau buvo užmiršti ir nereikalingi. 

Priešpiečių metu vienas iš bendradarbių 
tarė: 

— Kadangi Julius dabar turtingas, tai jis 
perka visiems kavą. , 

Bakutis nieko neatsakė. Jis atnešė septy- 
niems, visai grupei, kavos, už kurią sumokėjo 
septyniasdešimt centų. Jam buvo pikta. Pini- 
gai buvo sunkiai uždirbami, ir už kavą jis tų- 
rėjo dirbti beveik pusę valandos. 

Grįždamas namo, nusipirko laikraštį. Krau- 
tuvininkas jį užkalbino, norėdamas išklausti, 
kaip tai įvyko, bet Bakutis nesileido į kalbas. 
Jis skubėjo namo, lyg jį kas vytų, lyg lytų 
lietus ar namuose būtų įvykus nelaimė. 

Namie su žmona, pasiėmę žodyną, perskai- 
tė aprašymą. Nieko ten nebuvo daugiau, negu 
jie žinojo, išskyrus keletą gražių žodžių, kad 
jis teisingas. 

— Ko čia tau nusiminti. Parašė ir nume- 
tė, — pasakė žmona, tačiau Bakutis žinojo, kad 
nenumetė. Žinojimas liko. 

— Žinoma, užmirš, tai vieną kartą visi, — 
guodėsi pats ir žvelgė pro langą prietemon. 

Kieme supos obelis, o jos šakose, jos 1a- 
puose, rodos, blizgėjo  besijuokiančios šėtono 
akys. Bakutis nusipurtė. 

— Apsivilk, gal ir krosnį reikėtų jau pa- 
kurti. Vakaras šaltokas, — sakė žmona. 

Bakutis gi tylėjo. Jis vis žiūrėjo pro langą 
ir matė besijuokiančio velnio akis, kol Žmona 
uždegė šviesą ir užskleidė užuolaidą. 

Naktį Bakutis užmigo, tačiau neramiai. Jis 
vertė laikraštį, ginčijosi su policininkais, kan- 
kinosi negalėdamas pasakyti taip, kaip norėjo, 
tačiau jis sapnavo angliškai. Vėliau nubudo. At- 
sikėlė ir išgėrė vandens. Priėjęs prie lango, pa- 
žiūrėjo į gatvę. Degė vienišos lempos. Toli kaž- 
kur praūžė lektuvas, kaip skubanti žvaigždė. 
Pro debesies kraštą švietė jaunas mėnulis. Ir 
į jį žiūrėdamas Bakutis vėl matė velnią, tą pa- 
ti, kurį kadais, televizijoj žiūrėdamas, stebėjosi, 
kaip žmogus keitė pinigus į sielą. Šėtonas šyp- 
sojos. Jis merkė akį. Bakutis užtraukė užuolai- 
dos kraštą. 

Paryčiu užmigo. Rytą į darbą ėjo nenoro- 
mis. Lyg jo ten lauktų koks nors sunkus už- 
davinys. Taip žmonės eina į apkasus. Tačiau 
darbe tik retkarčiais jam užmindavo kiti, kad 
jis tapsiąs turtingas, kad galėsiąs pirkti namus 
arba automobilį, bet dabar galįs sumokėti nors 
už kavą. 

Ėjo diena po dienos. Viskas po truputį dilo 
ir mažėjo. Lyg slėpėsi už rūko. Bakutis pradėjo 
atsigauti. 

Praėjo pusmetis. Sausas ruduo. Žiema 
buvo purvina ir gelianti iki kaulų. Ir staiga 
Bakutis vėl pagarsėjo. Teismas paskelbė spren- 
dimą, kad pagal įstatymą, kai niekas neatsi- 
šaukia palikimo, jis atitenka valdžiai. Neatro- 
dė, kad kas nors atsilieps, bet viena buvo aišku, 
kad Bakutis pinigų nebeatgaus. Laikraštis vėl 
įsidėjo aprašymą ir Bakučio fotografiją. Ir ta- 
da velnias paspartino darbą. Dirbtuvėj buvo 
jau beveik visi viską užmiršę,. tačiau dabar at- 
gijo panieka ir neapykanta. 

— Milijonierius, — tarė vienas rudaplau- 


ZEE-NLIVIO CIE“ N-/B 


Iš šEŠĖLIŲ 


Palikau namus ... 

O galbūt, niekad kūdikis mažytis 
Nebuvau mamos: 

Žingsnį vos pirmąjį bemėginąs 
Juokingas ruoponėlis? 

Švelniausiųjų mylavimų nelaukiau jos? 
Netiesiau mažų, silpnų rankelių? ... 


O, šypsena saldžioji! 

Žvilgsniai šviesiają ateitį teregėję ... 
O, lepiną, mieliausi žodžiai — 
Glėbyj saugiam. 

Ties lopšeliu palinkusią ... 

Bent kartą paregėti dar! 


Rūkuos sapnų (retai) beišryškėja ... 
Gražiausias ir brangiausias veidas — 
Iš šešėlių ... 


AIDO ATGARSY 


Po daugel, daugel metų ... 

Laikas, prabėgdamas pro tavo kapą, 
Vos žemės trupantį pravėręs dangtį — 
Ras tik saujelę pelenų. 


—Žmogau, — nustebęs šauks, jieškos: 

— Kur tu? kur tu? 

Meni, lenktynių ėjome žvarbių gyvenimo keliu; 
Drąsus kovojai grėsmėje 

Žaibais nuolat grumojančių dienų. 


Laimėt žadėjai, kilt ir siekt — 
Augščiau žvaigždžių ... 
Nurtu kurtu — 

Tiktai saujelė pelenų. 


O aš vis dar grumiuosi 

Ir vis skubu, skubu, — 

Didžiuosis laikas tyloje kapų. 
* k k 

Nejau tik tam skubėjau taip, 

Kad į tavąsias smiltis 

Sudėt kančias visų dienų, 

Žadėtos laimės viltį ... 


Pabert lyg lapelius pražydęs žiedas, 
Sudegint ir — nusvirti. 

Ir nusinešt, lyg atminimą skaudų, 
O žeme, į tave, 

Buvimo čia tik mirksnį? 


kis, rodydamas į Bakutį, —valdžiai po šešis 
tūkstančius dovanoja. 
— Vieno varžto reikia, —numojo ranka 


kitas ir nuėjo. 

Staiga visi atsisuko prieš Bakutį, lyg tas 
teisėjo sprendimas buvo kokia nors Bakučio kal- 
tė. Milijonieriaus vardas prigijo per porą dienų. 
Jeigu pasitaikydavo koks sunkesnis darbas, vi- 
si šaukdavo: 

— Tegu Julius eina. Milijonierius. Jis ga- 
lėtų nedirbti, turėjo pinigų, bet jis mėgsta dar- 
bą. Pinigus atidavė valdžiai. 

— Milijonierius, — rodė darbininkai, pirš- 
tą prisidėję prie galvos, ir šypsojos. 

Bakutis nemiegojo naktimis. Iš fabriko jis 
eidavo į namus, kaip iš kalėjimo, lyg būtų pa- 
leistas iš elektros kėdės arba būtų išbėgęs iš 
sušaudymų lauko. Pora valandų namie jis jaus- 
davosi gerai, tačiau vėliau ir naktį ir anksti 
rytą jį spausdavo baisus slogutis. Bakutis ei- 
davo į darbą kaip į kartuves. 

— Na, aš iškęsiu tą pusantrų metų ligi pen- 
sijos, — kalbėjo jis žmonai, kai ji su gailesčiu 


pasakydavo, kad tegu meta darbą ir eina kitur. 
Bakutis galvojo, kad praeis visa, kad darbinin- 
kai užmirš, tačiau jie kaskart labiau smaginosi. 

Kartais nemigo naktimis Bakutis žiūrėda- 
vo į gatvę. Apie lempos spindulį sukosi snai-+ 
gės ir krito. Pro debesų properšas švystelėdavo 
liūdnos ir sušalę žvaigždės. Vos regimai dreban- 
čios. Kartais būdavo geliantis rūkas. Ant obels 
šakų kabojo šerkšnas. Blizgančios mažytės 
žvaigždės. Jį visa tai džiugino. Bakutis žinojo, 
kad viskas praeis, o šis kiemas, ši obelis, šie 
namai jo. Jis galės ilgai džiaugtis ta savo vie- 
natve. Kai jį užliedavo neapykanta, jis ban- 
dydavo melstis. Jis prašydavo Dievo pagalbos 
ir tvirtybės, jis norėdavo, kad žmonės užmirš- 
tų jo teisingumą. Jo malda išvirsdavo į pyktį, 
jis mintyse šaukdavo: “Dieve, todėl mane bau- 
di, kad aš buvau perdaug teisingas“. O kar- 
tais jis būdavo giedrus ir melsdavosi beveik 
fariziejiškai, šaukdamas, kad gerai, jog jis ne 
toks vagis kaip visas fabrikas, kuris jį keikia už 
jo teisingumą, kuris pilnas neapykantos teisia- 
jam. Visi kitaip būtų padarę, jei jie taip neken- 
čia to, kuris nenorėjo nesavo pinigų. Bakutis 

džiūvo. Jis jautė kartais, kad jam širdis pra- 
dėdavo plakti labai stipriai, o kartais labai lė- 
tai nuo didelio įtūžimo ir graužimosi. Fabrike 
Jį persekiojo milijonieriaus vardas, jis matyda- 
vo, kad laikomas kvailiu, ir tai, atrodė, tęsis be 
galo. Bakutis vyto. Jį žmona nuvarė pas gy- 
dytoją. 

— Taigi, širdis netvarkoj. Negerk svaiga- 
lų, kavos, nerūkyk, — kalbėjo daktaras. 


208 


Bakutis to viso nedarė. 

— Nevalgyk riebalų. 

Bakutis nebuvo riebus. 

— Nesirūpink. 

Bakutis nesirūpino. Jį varė iš proto. Tai 
nebebuvo rūpestis, tai buvo deginimas. 

Gražiai pasnigo. Puikiai. Obelis buvo kaip 
žiemos sentimentaliam paveiksle, sniegas buvo 
purus, o dangus pilkas ir šaltas, tačiau debe- 


Lietuvių pranciškonų koplyčios 
Brooklyne vitražų bendras vaiz- 
das prie didžiojo altoriaus. Al- 
toriaus kryžių ir žvakides darė 
skulpt. Vytautas Kašuba. 


svs buvo augšti. Pavakarys buvo sausas, ir šal- 
tis turėjo didėti. Bakutis išėjo kasti sniego. Jis 
neskubėjo. Jis kasė lėtai, orą įtraukdamas gi- 
liai. Taip buvo skaitęs laikraštyje. Kai nukasė, 
buvo truputį pavargęs. Jis, įėjęs į kambarį, at- 
sigulė ir sunkokai alsavo. 

— Pavargai? — rūpestingai žiūrėjo žmona. 

— Truputį, bet nieko, — sakė Bakutis, ir 
tikrai iš veido atrodė rusvas ir sveikas. 


— Nebedirbk. Pragyvensim tuos pusant- 
rų metų ligi pensijos. 

Bakutis nieko nesakė. Jis galvojo, kad ne- 
dirbdamas nustotų penkių tūkstančių. Tai reikš- 
tų procentus tų pinigų, kurių nustojo. Tai reikš- 
tų, kad jis turi mesti darbą todėl, kad nepaėmė 
anų. Ne. Geriau mirti, bet iškentėti. Pagaliau 
juk niekas jo nemuša. Ne, daugiau valios, ir te- 
gu jie pasikaria. 

| Rytą Bakutis jautė, kad truputį tirpsta kai- 
rioji ranka, ir jautė sprande skausmą. Bet tai, 
žinoma, nuo sniego. Darbovietėj jis kilnojo skar- 
dos lapus. 

— Milijonieriau, va, skaitai, kaip dolerius 
tuos lapus, — tyčiojosi vienas. 

— Kvailys myli darbą, — pasakė rusų kal- 
ba vienas jaunuolis. Tarimas buvo blogas, ta- 
čiau Bakutis suprato. Jis nesakė nieko, tik kro- 
vė skardas, nepakeldamas akių. 

— Ką tu pasakei, sakyk angliškai, —kiti už- 
puolė prašnekusį rusų kalba jaunuolį. Kai šis 
išvertė, visi garsiai žvengė. 

Bakutis krovė, nepakeldamas galvos. Ba- 
kuti, dirbk, Bakuti, laikykis. Tiek nedaug. Tik 
pusantrų metų. Bakutis nepakėlė akių. Jis žiū- 
rėjo į skardos lapus, ir staiga jie ėmė suktis. 
Suktis lapai, doleriai, besišypsantis televizijoj 
šėtono veidas, policininkas, žmona ir obelis — 
baltos, baltos. Bakutis įtempė smegenis, galvo- 
damas, kodėl jos tokios baltos, nuo sniego ar 
žiedų. Staiga visa jam paaiškėjo, ir jo lūpos 
prasivėpė. 

Bakutį išgabeno. Jam kimšo deguonį ir a- 
datas, tačiau po poros dienų jis mirė. 

— Va, jūsų tautietis, tūkstančius atidavęs, 
pats lėkė, kol nukrito, — pasakė vienas darbi- 
ninkų einantiems po pietų Liūdžiui ir Kam- 
čaičiui. 

— O galėjo gyventi nedirbdamas, —pri- 
dėjo kitas. 

Tuo laikų nuskambėjo švilpukas, viduje 
prikimęs, o lauke ilgas ir piktas, ir visi slinko 
prie darbo. 

— Nieko nepadarysi, — murmtelėjo, pe- 
čiais patraukęs, Liūdžius, o kai pasiekė labora- 
toriją, Kamčaitis tarė: 

— Va, ir aš pats sakau, kad buvo kvailas. 
Bet ką mes žinome, kaip ten amžinybės minis- 
terijose, kaip ten anose knygose įrašyta, — iI, 
nusivilkęs apsiaustą, pridėjo, — tikrai tarp gud- 
raus ir sukčiaus vienas žingsnis, tarp teisingu- 
mo ir žioplumo vienas taip pat. 

— Teisingai, — pritarė Liūdžius, imdamas 
mėgintuvėlį, — teisingai. Sunku pasakyti, kur 
prasideda ir baigiasi teisingumo, gerumo ir 
kvailumo riba. 

PREL. J. LAUKAITIS KALBININKAS 


PR. SKARDŽIUS 


Prel. Juozas Laukaitis yra vienas iš mūsų 
negausių dvasininkų, kuris per visą savo gyve- 
nimą yra daug rūpinęsis lietuvių rašomosios, 
visų prima bažnytinės, kalbos tobulinimu. Jis 
nebuvo koks mokytas kalbininkas specialistas, 
bet tik mėgėjas praktikas, gana anksti susidū- 
ręs su lietuvių raštų kalbos vartosenos reikalu. 
Pirmiausia jam teko dėstyti lietuvių kalbą (li- 
gi 1910 m.) Seinų kunigų seminarijoj. Dar dau- 
giau jis gavo progos gilintis į lietuvių kalbos 
dalykus, dirbdamas spaudos darbą: 1906 m. jis 
drauge su kitais Seinuose įsteigė Šaltinį ir bu- 
vo jo pirmuoju redaktorium, o 1908 m. įkūrė 
Vadovą, mėnesinį kunigų žurnalą. Šalia to jis 
yra dar išspausdinęs ir visą eilę atskirų dalykų: 
Mažajį katekizmą, šv. Agnietės dramos vertimą, 
Šventąsias mišias ir kt. Visa tai, suprantama, 
jį vis daugiau skatino susidomėti tais raštų ir 
ypač maldų kalbos dalykais, kurie anais laikais 
didžia dalimi dar tebebuvo visai palaidi, nesu- 
tvarkyti ir gerokai svetimos įtaikos paliesti. 


Viena iš mėgstamiausių prel. J. Laukaičio 
kalbinės veiklos sričių buvo lietuvių bažnyti- 
nės kalbos kultūra. Drauge su kun. A. Damb- 
rausku ir kun. A. Petruliu jis sudarė vadina- 
mąją poterių komisiją, kuri drauge su kalbi- 
ninkais J. Jablonskiu, K. Būga, J. Balčikoniu ir 
J. Šlapeliu ištaisė svarbesniųjų maldų kalbą ir 
1909 m. Vadovo 9 nr. visuomenės žiniai paskel- 
bė savo darbo vaisius. Visų pataisytųjų pote- 
rių kalba buvo palyginti, jau visai žmoniška, be 
daugelio ankstyvesnių grubių svetimybių. Štai 
kaip pvz. skambėjo pirmosios redakcijos Ange- 
lo pasveikinimas: Sveika Marija, malonės pil- 
noji, Viešpats su Tavimi! Tu palaiminta mote- 
ryse ir palaimintas vaisius įsčios Tavo — Jė- 
zus. Šventoji Marija, Dievo Motina, melsk už 
mus nusidėjėlius dabar ir mūsų mirimo valan- 
doje. Amen. 


Galutinė poterių redakcija, paskelbta 1909 
m. Vadovo 14 nr., kiek skyrėsi nuo  anks- 
čiau paskelbtosios; pvz. ankstyvesnės pataisos 
“Tu palaiminta moteryse“, “kad ateitų karaly- 
bė Tavo“, “pasigailėk mūsų, “žemėje", “kas- 
dienės mūsų duonos duok mums šiandieną“ 
"“garbinkime Jėzų Kristų“, “turėkis įsakymų", 
"didžiai išganomas“, “ar nori pakrikštijamas?“ 
ir kt. būvo pakeistos: Tu palaiminta tarp mo- 
terų, kad ateitų Tavo karalystė, susimilk' ant 
mūsų, ant žemės, visų dienų duonos mūsų duok 

mums šiandieną, tegul būna garbinamas Jėzus 
Kristus, pildyk įsakymus, didžiai išganingas, ar 
nori būti pakrikštytas. Dėl to Komisija savo 
pareiškime šiaip pasisako: “Turėdami akyse vi- 
są poterių praeitį ir matydami didelį jų ne- 
vienodumą, nesuradome kitokios išeigos, kaip 
tik visa ką taisyti moksliškai, taip, kaip lietu- 
vių kalbos dvasia reikalauja, bet vienkart lai- 
kėme savo priederme atsižvelgti į tai, kad mūsų 
pataisytieji poteriai būtų suprantami visai Lie- 
tuvai ir pilnai išreikštų Bažnyčios mintį. Del tos 
priežasties kai kuriuose dalykuose nesilaikėme 
ir ekspertų nuomonės.“ Ar prel. J. Laukaitis, 
drauge pasirašydamas galutinę poterių kalbos 
redakciją, daugiau laikėsi savo kolegų dvasinin- 
kų ar ekspertų kalbininkų nuomonės, man yra 
nevisai aišku. 

Bet, šiaip ar taip būtų, prel. J. Laukaitis 
pasiliko uolus pataisytųjų poterių kalbos gynė- 
jas. Ėmus gausiai reikštis nepalankiai kritikai, 
jis, kaip minėtosios poterių komisijos pirminin- 
kas ir vienas iš pirmujų bažnytinės kalbos kul- 
tūros pradininkų, suprantama, pirmasis stojo 
ginti naujai pataisytųjų poterių kalbos. Visų 
pirma jis smarkiai atsikirto dr. Jonui Totorai- 
čiui, Vadovo 11 nr. “su dideliu įnirtimu“ už- 
sipuolusiam poterių kalbos taisymus. Tarp ko 
kito jis šiaip rašė: “Kas yra skaitęs Puriš- 
kevičiaus kalbas senajai valstybės tvarkai gin- 
ti, tai Vadovo straipsnyje “Nauji poteriai' gali 
pažinti Lietuvos Puriškevičių, tik kitoje dir- 
voje — gynime senoviško, netikusio prakilniau- 
sio maldų vertimo" (1909 Vadovas, 415 psl.) 


Ir prel. J. Laukaitis ne tik ginte gynė, bet 
ir kaip mokėdamas aiškino, kodėl poterių ko- 
misija taip, o ne kitaip pasielgė. Pvz. pagal jį 
turi būti sakoma: Dievo Motina, melsk (ne: 
melskis) už mus nusidėjėlius, nes melstis reiš- 
kia “melsti ko nors sau arba jau vėlesnėje 
reikšmėje: kalbėti poterius. Todėl nei Dievo 
Motinos, nei Šventųjų negalime prašyti, kad jie 
melstųsi, t.y. melstų ko nors sau arba poterius 
kalbėtų, bet kad jie melstų (Dievą) už mus.' 

Kitas būdingas dalykas yra visagalio pa- 
teisinimas. Dėl to jis rašo: “Kun. Sragio prieš- 
taravimas prieš žodį visagalis neišlaiko kritikos 
delto, kad 1-0 žmonės šį žodį vartoja: Visaga- 
liui Dievui lengva viskas padaryti, garbink Vi- 
sagalį Dievą (Marijamp. apskr.); 2-0 jisai pa- 
darytas yra taisykliškai, atsižiūrint į kalbos 


dvasią; 3-0 tiesa, yra tokių žodžių kaip pirma- 
galis, storgalis ... Bet visa galįs tai ne vienas, 
bet du žodžiu, skyrium rašytinu ir turinčiu 
kitokią reikšmę: visa galįs — kuris tik dabar 
gali, bet nežinia, ar ir viską galėjo ir galės, o 
visagalis — toks, kuris visados turi galią. Žmo- 
nės sako: jisai tariasi visa ką galįs, visa ką ži- 
nąs, bet susidūręs su šviesesniu žmogum pasi- 
rodo kvailas esąs. 

Naujadarą skaistykla prel. J. Laukaitis 
šiaip pateisina: Purgatorium — skaistykla (Rei- 
nigungsort), t.y. vieta, kur Dievas skaistina 
dūšias, kad jos skaisčios ineitų į dangų. Kaip iš 
baltinti, žluginti yra baltykla, žlugykla, taip 
iš skaistinti gali būti skaistykla. Baltykla Su- 
valkų gub. (Marijamp. apsk.) žmonės vadina 
vietą, kurioje baltina sutiestus ant žemės au- 
deklus ... Taip-pat baltykla vadina vietą, ku- 
rioje sutiestos arba sumautos ant plonų šatre- 
lių ir pėdelėmis (kuoliukais) pakeltos nuo že- 
mės bąla sriuogos (tolkos) ataudams. Žlugyk- 
la, Vilkaviškio par., vadina vietą, kurioje žlu- 
gia audeklus arba skalbinius.“ Panašiai jis gal- 
voja ir vėliau, 1925 m., Tiesos Kelyje: “Kodėl 
skaistykla, o ne šveitykla? Lietuviai šveičia sa- 
vo širdį, dvasią, sielą. Purgatorium — tai vie- 
ta, kur mirusiųsių vėlės ne šveičiamos, bet va- 
lomos, skaistinamos, idant skaisčios įeitų į dan- 
ži 121. psl) 

Ypač įdomiai jis aiškina ir vėliau pritaiki- 
na būdvardžių skaistus, grynas ir tyras reikš- 
mes: “Skaistus yra vartojamas kalbant apie gra- 
žias šviesias spalvas: skaistgijos — aiškių spal- 
vų gijos, — skaistus veidas — veidas gražio- 
mis, šviesiomis spalvomis (o pieknych kolo- 
rach) — saulė skaisčiai šviečia — gražiomis, 
šviesiomis spalvomis šviečia. Kaip skaistus vei- 
das — šviesus, gražus veidas, taip gali būti ir 
skaisti širdis, dūšia, t.y. šviesi, labai graži. 

“Grynas vartojamas yra apie daiktą, ku- 
ris pirma buvo su kuo sumaišytas, kuo apkrau- 
tas, apdengtas arba apžėlęs, kaip antai: grynos 
avižos — kurios pirma buvo sumaišytos su pe- 
lais; grynas laukas — ant kurio pirma buvo 
javai, o dabar jie jau nuvalyti; grynas melas -— 
melas, kuriame buvo kiek teisybės, o dabar jos 
visai nebėra; grynas auksas — kuris pirma bu- 
vo sumaišytas su kitu kokiu metalu, o dabar 
jau nuo jo atskirtas ... 

“Ką-gi tad reiškia žmonių pasakymas: gry- 
na sąžinė? Ne ką kita, kaip tik tą, kad toji 
sąžinė pirma buvo apkrauta nuodėmėmis, o da- 
bar jau tos nuodėmės nuvalytos (slg. grynas 
laukas). 3 

“Tyras, a — nepalytėtas, nesuterštas, nesu- 
biaurintas (nietknęty, nieuprawiany, dziewi- 
czy). Tyras laukas — pole nieuprawiane, niet- 


knęte, dziewicze; tyras vanduo — nesudrums- 
tas, nesuterštas, nekvarbuotas, be šapų; tyri me- 
lai — kuriuose nė kristelio nėra teisybės 


“Todėl, mano nuomone, galima sakyti: 
tyra sąžinė — nieku nesuteršta, nesubiaurinta; 
tyras kūnas — castus, inviolatus ... 


"Tarp gryna ir tyra sąžinė yra toks skirtu- 
mas, kaip tarp grynas ir tyras laukas" (1909m. 
Vadovas, 403-404 psl.). 

Iš šitų kelių pavyzdžių aiškiai matyti, kaip 
prel. J. Laukaitis kalbiškai galvoja: apie teikia- 
mųjų žodžių ar posakių vartoseną ir reikšmę 
Jis sprendžia iš analogijos pagal žinomuosius 
pavyzdžius ir savo tuometinį jų supratimą: pvz. 
skaistykla esanti taip sudaryta iš skaistinti, 
kaip baltykla iš baltinti arba gryna sąžinė taip 
skirtina nuo tyros sąžinės kaip grynas laukas 
nuo tyro lauko ir tt. Kur tos kasdieniškos ana- 
logijos trūko, teko naudotis atsitiktiniu tuome- 
tiniu savo supratimu. Pvz. 1908 m. Vadovo 413 
-14 psl prel. J. Laukaitis rašė, kad dūšios 
negalinti atstoti nei vėlė, nei siela, nes “vėlė 
arba velė, iš kurios kilo velinas (pas Daukšą) 
ir velnias, kaip dar galima iš gyvos kalbos pa- 
tirti, reiškia tai-pat, ką lotyniškai manes, lenk. 
cienie zmarlych“, o “siela, kaip matyt iš seno- 
vės raštų ir gyvos kalbos, reiškia tai-pat, ką 
lotyniškai animus, mens“, “todėl mes galime 
vartoti sielą tik tokiuose atvėjuose, kada lenkai 
vartoja dusza sensu metaphorico, kaip antai: 
duszna narodu, towarzystwa ..., o taipgi kada 
lotyniškieji animus, mens reiškia žmogaus dva- 
sią." Vėliau, 1925 m. Tiesos Kelyje, 60 psl., jam 
siela jau buvo tos pat reikšmės, kaip ir lot. 
anima ir atrodė bendros kilmės su vok. Seele, 
panašiai kaip Sohn — sūnus, Tochter — duktė 
ir kt. Bet iš tikrųjų šie žodžiai nieko bendro 
neturi: vok. Seele (sen. saksų seola, ang. soul 
ir kt.) yra kilusi iš germ. *seiwalo, o mūsų 
siela “conscientia, sollicitudo, cordolium; (vė- 
liau) anima“ (iš čia sielotis, sielvartas) yra 
gimininga prūsų noseilis “dvasia? (šaknis — 
*seil-), slva. sila “jėga, stiprybė“ ir kt. 


Kitas įdomus pavyzdys liaudiškam prel. J. 
Laukaičio galvojimo būdui pavaizduoti yra pa- 
saulio ir svieto santykis: “Pasaulis, sulig eti- 
mologija ir žmonių išmanymu, reiškia vien vie- 
tą arba daiktą po saule, vadinas mūsų žemę. 
(slg. pakriaušis, pakaušis, pakinkis, pastogė. ..). 
Žmonės sako: pas šventąjį Tėvą iš viso pa- 
saulio daug svieto susirenka; tas ponas yra par- 
važiavęs visą pasaulį ir daug svieto matęs; 
daug svieto susirenka į bažnyčią per atlaidus; 
visas svietas žino jo darbus ... Bet niekas ne- 
pasakys: daug pasaulio susirenka į bažnyčią. 

“Taigi lietuvių pasaulis turi kur kas siau- 


211 


V. K. JONYNAS 


212 


i 


4 
| 


2 
Ž 
Ž 
| 
> 


SV. PRANCIšKUS 


resnę reikšmę, negu lotynų mundus, kuris reiš- 
kia ir pasaulį ir svietą. 

“Apie žodžio svietas lietuviškumą, man re- 
gis, negali būti nė abejojimo: tai tokios pat 
bendros kilmės kaip: sniegas, semens ži 
(1909 m. Vadovas, 403 psl.). 

Prel. J. Laukaitis čia teisingai yra supratęs 
liaudinę šių žodžių reikšmę, bet jo siūlymas li- 
tanijose tevartoti svieto atpirktojas (arba at- 
pirkėjas) visdėlto nepasitvirtino: su laiku tiek 
bažnytinėj, tiek bendrinėj kalboj įsigalėjo pa- 
saulis “'mundus, world, Welt", kuris ta reikšme 
jau ir senovinėj mūsų raštų kalboj sutinkamas, 
o slaviško svieto “men, people, the world, man- 
kind" vietoj dabar daugiausia besakoma žmo- 
nės: daug žmonių susirenka į bažnyčią; jis 
visą pasaulį yra apvažiavęs ir daug žmonių 
matęs; visi žino jo darbus. Svietas yra toks 
pat slaviškas skolinys, kaip ir biesas, kuriam 
lietuvių kalboj atliepia baisas “baisus sutvėri- 
mas, vaiduoklis.' 

Tais atsitikimais, kai negalėdavo ko parem- 
ti savo gyvosios kalbos pavyzdžiais arba savais 
samprotavimais, prel. J. Laukaitis pasiremdavo 
kalbininkais: “ĮIsčia,-čios, anot p. Būgos, esąs 
tikrai lietuviškas, senovės žodis, padarytas iš 
int (slg. intėjo int namus) ir galūnės -čia 
(apačia, pirkčia). Ar šiaip ar taip, bet tam 
tikro termino lotynų sinus išreikšti neapsieisi- 
me, o įsčia turi už save tradiciją ir yra savas 
žodis. Prieš vidurius šioje vietoje daugybė pro- 
testuoja." Ir tai tiesa: įsčia “viduriai yra labai 
senas žodis, dar plačiai vartojamas mūsų seno- 
vinių raštų kalboje ir turi savo atitikmenį lat- 
vių kalboje (iekša “vidus", ds. iekšas “vidu- 
riai"), todėl kaip terminas labai gerai tinka 
seniau plačiai vartotam slav. žyvatui pakeisti. 
Ir ilgainiui šis žodis, iš numirusių prikeltas, 
plačiai įsigalėjo mūsų maldų kalboje, ypač kai 
jis buvo dvasinės vyresnybės patvirtintas. 

Bet nevisados yra sekęsi ir su autoritetais. 
Pvz. dar 1909 m. prel. J. Laukaitis, remda- 
masis Jablonskiu, Būga bei Šlapeliu, skyrė: 
Mickevičiaus, Bairono iškala, pradedamoji iš- 
kala, bei žemoji, vidurinė mokykla. Taip pat 
tuo pačiu pagrindu jis tuomet teikė ir triba 
"“granica, kres", aptribotas žmogus “czlowiek 
ograniczony“. Tačiau tam siūlymui nebuvo lem- 
ta įvykti: gudiškąją iškalą su laiku visur pa- 
keitė mokykla, o tribos vietoje įsigalėjo riba 
"siena, gronyčia" (nuo ribėti “mirgėti" ir kt.; 
plg. riba “spindinti linija miške, spindžius?'). 

Neturėdamas platesnės, gilesnės pažiūros į 
bendrinės kalbos vartoseną, taip pat dažnai 
trūkdamas istorinių bei etimologinių žinių ir 
paprastai remdamasis tik vienu kitu žinomu 
pavyzdžiu, prel. J. Laukaitis savo kalbiniuose 

samprotavimuose kartais nueidavo siauru, dirb- 
tiniu takeliu ir nepataikydavo į bendrinės kal- 
bos vartosenos vieškelį. Pvz. seniau jis manė, 
kad “praktiškas, pagal lietuvių kalbos dvasią, 
reiškia absurdą, t.y. ne ką nors turintį daug 
praktikos, bet tiktai tokį, kaip koks ten prak- 

tas", ir todėl jo nuomone iš praktika tegalį būti 
sudaryta praktikingas “mający praktykę“ ir 
praktikiškas “toksai, kaip praktika reikalauja“. 
Tačiau ilgainiui visuotinai įsigalėjo ne prak- 
tikiškas (praktikingas), bet praktiškas (prak- 
tingas), t.y. buvo nueita ne paprastos loginės 

analogijos, bet patogumo, trumpinimo, keliu; 
pvz. užuot parapijietis, vargonininkas dabar 
dažnai jau pasakome ir parapietis, vargoninkas. 

Arba štai vėl jis 1925 m. Tiesos Kelyje, 
336-37 psl., reiškė nuomonę, kad mūsų kalbai 
netinka nei dvasiškis, pasauliškis, nei dvasinin- 
kas, pasaulininkas: “Lietuvis dvasininkais grei- 
čiau pavadintų spiritistus (jiems rūpi dvasios, 
susižinoti su dvasiomis), bet tarp spiritistų ir 
dvasinio luomo žmonių nėra nieko bendra". 
“Pasaulininkas greičiau bus tas, kam rūpi ne 
viena kuri šalis, bet visas pasaulis, Weltbuerger, 
kosmopolitas (tautininkas ir pasaulininkas)'. 
“Kalbininkų jau ganėtinai įrodyta, kad dvasiš- 
kis, dvasiškija yra netikę naujadarai, niekaip 
nepateisinami lietuvių kalbos dėsniais“. “Pasau- 
liškis yra tokios pat vertės kaip dvasiškis, o 
pasaulietis reiškia vien pasaulio gyventoją, ar 
jis būtų kunigas, ar šiaipjau žmogus“. To- 
dėl jo nuomone reikėtų iš analogijos pagal tė- 
vonis “sūnus, kuriam tėvas palieka ūkį", ligo- 
nis “ligos ištiktas", velionis “nuėjęs pas vėles, 
vėlių pasaulio žmogus (plg. velė ir vėlė)" ir kt. 
susidaryti dvasionis “dvasios žmogus“, pasau- 
lionis “pasaulio žmogus", nes “dvasinis, pasauli- 
nis luomas — tai dvasios, pasaulio luomas (plg. 
rytmečio, rytmetinės maldos“). Iš dvasionis esą 
jau būtų galima susidaryti ir dvasionija (nomen 
genericum — pasauliniai kunigai ir vienuoliai, 
pastoriai, rabinai, mulos). Tačiau šiam siūly- 
mui nebuvo lemta plačiau įsigalėti: dabar 
daugiausia visdėlto tevartojamas dvasiškis arba 
dvasininkas, ir tie žodžiai iš tikrųjų nėra tokie 
prasti, netikę, kaip kad anksčiau buvo manyta: 
plg. apie tai plačiau 1953 m. Aidų Nr. 5. 

Iš visa, kas augščiau pasakyta, galime jau 
matyti, kad prel. J. Laukaitis, nors ir būdamas 
tik mėgėjas kalbininkas, visdėlto yra daug ge- 
ro padaręs mūsų bažnytinės kalbos kultūrai: 
jis vienas iš pirmųjų yra pradėjęs sielotis tos 
kalbos trūkumais, jis pirmasis sugebėjo sukelti 
didelį susidomėjimą jos tobulinimu, ir, kaip jis 
pats teisingai galėjo konstatuoti 1938 m. Gimt. 
Kalboje, “visose Lietuvos bažnyčiose ėmė skam- 
bėti graži, gryna lietuvių kalba, nė kiek neatsi- 
likusi nuo to meto rašomosios kalbos? (115 
psl.), aišku, daugiausia dėl jo, ne dėl kieno 
kito, pastangų. Pirmąjį platų tos kultūros barą 
jis yra išvaręs įkurdamas vadinamąja pote- 
rių komisiją, joje nuolat dalyvaudamas ir uo- 
liai gindamas arba pateisindamas jos nutarimus 
kurie vėliau, su viena kita išimtimi, buvo dva- 
sinės vyresnybės patvirtinti. Kitas kėlias, kur 
jis daug padėjo mūsų bažnytinės kalbos kultū- 
rai kilti, yra jo “Kalbos dalykų“ skyrius pir- 
miau Vadove, vėliau Tiesos Kelyje, jo įvairūs 
raštai, tikybinių terminų sudarinėjimas ir siū- 

lymas, jo redaguotų žurnalų kalbos taisymas 
ir kt. Skaitydamas dabar pvz. Vadovą, lengvai 
gali pastebėti įgudusio kalbininko dvasininko 
ranką, kuri jo kalbą taisė, dailino, turtino, kaip 
antai: jos (t.y. dievotos knygos) mus rimtai 
perspėja ... apie tikrateisės drausmės įsakinius 
(šį žodį jis viename “Kalbos dalykų“ skyriuje 
mini iš Prienų par.: aš jam įsakiniu įsakiau, 
kad naktimis nesivalkiotų); jų balsas žibėtų 
išminties ar iškalbos pogrožiu; težydi tarp jūsų 
tyruma, tas prakilniausias mūsų luomo pogro- 
žis; didis kunigų poaugštis, bet didelis ir griu- 
vimas; bėda kunigui, kuris nemoka užlaikyti 
savo postovio; kas kartą tokiais nuodais pagir- 
do savo dvasią, tas juk retai kada išvengia įger- 
to apipeno jeibės (t.y. įgertų nuodų žalos); juk 
mums nėra slapta, kad mūsų šv. tikėjimas da- 
bartiniais laikais yra neivojamas (t.y. peikia- 
mas, niekinamas); būsite naudingesni visuome- 
nės gerumai (t.y. gerovei); šiais brangumos 
(ty. brangymečio) laikais turtingus vargina 
daugybė pavargėlių, o tie pavargėliai dar yra 
labiau savo neturto (šis žodis kirčiuojamas 
priešdėly. P.S.) varginami; Išganytojas pats 
buvo neturtėlis; didesnio stebesio yra vertas 
tvirtas uolumas; veikiamoji arba padedamoji 
malonė (“ji taip vadinama delto, kad V. Dievas 
per ją Mumuse veikia, t.y. padeda mums mūsų 
darbuose''); protinė malda, nuodėmėta sąžinė, 
rymiškis valdžiotojas ir kt. 

Savo kalbine veikla prel. J. Laukaitis griež- 
tai skiriasi nuo kun. Kazimiero Jauniaus, taip 
pat savamokslio kalbininko: K. Jaunius buvo 
nepaprastų gabumų, intuityvus ir didžiai žinin- 
gas kalbininkas, daugiausia temėgęs problemi- 
nį, mokslišką kalbos tyrinėjimo darbą, o prak- 
tiniais mūsų kalbos dalykais tiesiogiai beveik 
visai nesidomėjęs; J. Laukaitis, priešingai, visą 
savo dėmesį yra nukreipęs į kasdieninę mūsų 
kalbos praktiką, daugiausia į bažnytinės kal- 
bos reikalus, jos grynumą ir tobulumą, o gry- 
nais kalbotyriniais dalykais visai nesirūpino, ir 
ten, kur jis ką mėgino teoriškai, iš esmės aiš- 
kinti, nekaip jam ir tesisekė, todėl etimologi- 
niuose ir pn. dalykuose, savos nuomonės daug 
nereikšdamas, daugiausia stengdavosi pasirem- 
ti tuometiniais Žymiaisiais autoritetais. Kasdie- 
niniais mūsų bendrinės ar bažnytinės kalbos 
dalykais jis domėjosi gyvai ir entuziastiškai. 
Tai aš gerai galėjau patirti vieną kartą pas jį 
Seirijuose su prof. V. Krėve-Mickevičium ke- 
lias dienas svečiuodamasis: jis tada mane iš- 
tisas valandas kamantinėjo dėl įvairiausių 
praktinių kalbos dalykų, ir vis su dideliu susi- 
domėjimu bei užsidegimu. Būtų pageidautina, 
kad daugiau tokių Laukaičių atsirastų. 


(Iš M. Krupavičiaus rengiamos J. Laukaičio biografijos) 


PASKUTINĖS PROF. STASIO ŠALKAUSKIO DIENOS 


DRD J ASA TETIS 


Mano bičiulis dr. Juozas Eretas įsakmiai 
prašė parašyti prisiminimų žiupsnelį apie ne- 
užmirštamą Stasį Šalkauskį. Man žinoma, kad 
dr. J. Eretas baigia ruošti St. Šalkauskio at- 
minimui skirtą veikalą, sukvietęs į tą darbą 
gausius talkininkus. 


Nežinodamas, kas kitų yra parašyta ir ne- 
norėdamas kartotis, aš pasiėmiau sau siaurą St. 
Šalkauskio gyvenimo barą—jo ligą ir mirtį. 


Aš buvau ilgus metus jo sveikatos sargy- 
boje, ir man teko praleisti šalia jo paskutinius 
jo gyvenimo mėnesius. Savo atsiminimo nuo- 
trupas rašiau, pasinaudodamas atmintimi ir 
laiškais dviejų asmenų, kurie jam buvo ir arti- 
mi ir jo paskutinės ligos ir mirties liudininkai. 
Vienas iš tų laiškų neseniai gautas iš tėvynės. 

Didelė tauri kakta. Tamsūs plaukai. Tam- 
sūs, vešlūs antakiai. Didelės agato spalvos akys. 
Man atrodė, kad jos lygiai gerai mato erdvės 
tolumas ir visiškai peržvelgia esantį žmogų. Iš 
jų visuomet dvelkė ne tik nuostabi, dvasios pla- 
tumų pagimdyta ramybė, bet ir atida kiekvie- 
nam, su kuriuo jis kalbėjo. Nosis gal kiek ne- 
taisyklinga, bet tauri. Šiek tiek mongoliško su- 
kirpimo žandikauliai. Gal jo giminėje tekėjo ne- 
gausios totoriško kraujo srovelės. Ausys dide- 
lės, bet tinkamai prisiglaudusios, neperžengu- 
sios proporcijos ribų. Plonos, darniai išlinkų- 
sios, šiek tiek išblyškusios, glaudžiai sučiauptos 
lūpos. Iš jų virpėjo švelnaus, atlaidaus kriticiz- 
mo bangos ir nuo jų dažnai nuskrisdavo ne 
tragiško, bet viltingo skausmingumo debesėlių 
būreliai. ... Viršutinę lūpą puošė savo augime 
aptramdyti ūsai, o smakrą —barzdelė, kuri vi- 
suomet buvo stilingai ir kruopščiai sutvarkyta. 
Veido oda buvo sunokusio dramblio kaulo spal- 
vos. 

Tą nepaprastą, rafinuotą, džentelmenišką 
galvą nešiojo gražiai nuaugęs, gal truputėlį pa- 
sviręs į priešakį, stuomuo. 

Tokį Stasį Šalkauskį užfiksavo mano at- 
mintis. 

* * * 


Nors St. Šalkauskis gimė gydytojo šeimo- 
je ir turėjo geras medžiagines augimui sąlygas, 
bet jo sveikata pradėjo šlubuoti (jei taip gali- 
ma išsireikšti) jau iš mažens. Rodos, neturėjo 
taip būti, nes jo tėvai ilgaamžiai: abudu išgyve- 


no per 80 metų. Bet St. Šalkauskis buvo tra- 
pesnis. 


1905 m. baigęs Šiaulių gimnaziją ir nuvy- 
kęs studijoms į Maskvos universitetą, negalėjo 
jo baigti dėl susilpnėjusių plaučių. 1908-1910m. 
gyveno Samarkande ir jieškojo jėgų sausame 
Turkestano klimate. 1911 m. baigęs universite- 
tą, vėl ten grįžo ir išbuvo iki 1915 m. Matyt, 
tas klimatinis gydymasis sustiprino jo sveikatą, 
nes jau 1916 m. jis pasiekia Šveicariją ir pra- 
deda ten dirbti, kaip Lietuvių Centrinio Komi- 
teto nukentėjusiems nuo karo šelpti įgaliotinis, 
ir tais pat metais įstoja į Friburgo universitetą 
ir pradeda studijuoti filosofiją ir pedagogiką. 
Tuo laikotarpiu jo sveikata, reikia manyti, buvo 
tvarkoje arba bent labai pakenčiama, nes St. 
Šalkauskiui užteko jėgų universitetinėms studi- 
joms ir darbui Lietuvių Informacijos Biure. Be 
to, jis 1919 m. parašė dvi prancūzų kalba kny- 
gas ir disertaciją “Pasaulio dvasia V1. Solovjo- 
vo filosofijoje“. 

Apie St. Šalkauskio sveikatingumą tada 
prof. K. Pakštas rašo: “1918 m. daug pasivaikš- 
čiojome jo (Friburgo) vaizdingose apylinkėse“. 
Bet jau “1918 m. gale ir 1919 m. jis labai daž- 
nai sirginėjo, migrenos kankinamas. Nuolat rėi- 
kėjo gydytis, pabūti sanatorijoje. Permestas iš 
karšto, sauso ir giedraus Turkestano į drėgme 
permirkusią Šveicariją, Šalkauskis gerokai nu- 
silpnėjo. Šveicarų virtuvė irgi neatitiko jo 
dietinių nuostatų. | 

St. Šalkauskis grįžo į Lietuvą su Friburgo 
universiteto diplomu, su įsigalėjusia migrėna, su 
įvairiais virškinimo latako negalavimais, o gal 
su užuomazga kitų ligų, kurios iškilo į paviršių 
per sekančius du jo gyvenimo dešimtmečius. 

Aš susipažinau su St. Šalkauskiu 1921 m. 
Kaune. Bet artimi, draugiški ryšiai tarp mūsų 
išaugo vėliau, už kelių metų. | 

Baigęs medicinos studijas, įsikūriau Šiau- 
liuose ir pradėjau dirbti, kaip gydytojas, 1925 
m. Tų pačių metų pavasarį sukūrėme šeimos 
židinį su Sofija Lukauskaite. Tuomet ir suartė- 
jau su visa Šalkauskių šeima. Dirva tam buvo 
palanki. Dr. J. Šalkauskio ir adv. S. Lukauskio, 
dvi patricinės tuometinių Šiaulių šeimos, buvo 
prieteliškai susigyvenusios ir bičiuliškai suartė- 
jusios nuo XX amžiaus pradžios. Vėliau jos net 
susigiminiavo. 

St. Šalkauskio tėvai turėjo prie Šiaulių eže- 
ro žemės sklypą. Sklypo dalį užėmė didžiulis 
sodas, kur augo eibė visokių rūšių vaisinių Me- 
džių, vaiskrūmių ir gėlių. Sodo pakraštyje (prie 
Trakų gatvės) stovėjo Šalkauskių namai. 

St. Šalkauskis dažnai lankė tėvų namus. Jis 
praleisdavo juose Kalėdų, Velykų ir dalį vasa- 
ros atostogų. Ir ilgesnio ar sunkesnio susirgimo 
atveju jis visuomet parvykdavo į juos ir rasda- 
vo juose užuovėją ir nepaprastą motinos ir se- 
sers globą. O medicinos rūpesčiai, St. Šalkaus- 
kiui būnant Šiauliuose, atitekdavo man, nes jau 
buvau tapęs Šalkauskių namų gydytoju. 

Tų ligų St. Šalkauskiui vis galo nebuvo. 
Jos buvo ne tik piktos viešnios, retai apsilan- 
kančios, kaip būna visose šeimose, bet nuolati- 
niai, įkyrūs įnamiai. Labai dažnai jį kankinda- 
vo sunki migrena. Ji nesiduodavo apvaldoma 
net stipriems analgetiniams vaistams. Nuolati- 
niai virškinamojo latako sutrikimai irgi buvo 
jam gerai pažįstami. Trumpalaikiai ir ilgalai- 
kiai gripai dažnai jį iš pasalų užpuldavo. Tai ne- 
buvo mirtingos ligos, bet vistiek, pasikartoda- 
mos, išsemdavo jo fizines pajėgas ir prislėgdavo 
kūrybines galias. Šalia to jis turėjo regėjimo or- 
ganų sutrikimą. Ilgas savaites jis beveik nega- 
lėjo matyti viena akimi. Akių ligų specialistai 
baiminosi dėl prasidėjusios akies tinklainės at- 
siskyrimo (ablatio retinae). Nors ilgainiui ta 
grėsmė nuslinko, bet ir vėliau jo akys dažnai 
pavargdavo. Neretai tą nuovargį sekdavo jau 
minėti galvos skausmai. Nors jis tarėsi ir Lie- 
tuvoje ir užsienyje su garsiais gydytojais, bet 
tikros priežasties, sukeliančios migrenas, ne- 
pavyko išaiškinti. Nepavyko jos ir pašalinti. 

Metai už metų tie negalavimai stiprėjo. 
1932 m. viduržiemyje jam teko persirgti sunkia 
iniluenza. Jai pasibaigus, jo nuolatiniai nega- 
lavimai tapo grėsmingesni. Be to, pirmą kartą 
pasireiškė lengvi eisenos sutrikimai. Kiek su- 
stiprėjęs, jis nuvyko į Vieną pasitarti su gar- 
siais vidaus ligų gydytojais ir neurologais. Ilgi, 
sudėtingi klinikiniai tyrimai įgalino padaryti di- 
agnozę: arterio sclerosis multiplex. Pagulėjęs ke- 
lias savaites ligoninėje, negalingas grįžo į šei- 
mos gūžtą— Šiaulius. Parsivežė su savimi ilgą, 
sudėtingų mediciniškų nurodymų litaniją. Jos 
vykdymas užtruko beveik 10 savaičių. Be- 
veik kasdien teko jį lankyti ir atlikti įvairius 
terapeutinius veiksmus. Didelis džiaugsmas bu- 
vo stebėti Kri savaitė po savaitės stiprėjantį, 
atsigaunantį fiziškai, jaučiantį kūrybingumo 
grįžimą. Tokia klinikinė raida įsakmiai rodė 
kad liga, jei nėra galutinai išgydyta, tai bent 
sustabdyta. Ilgainiui St. Šalkauskis ganėtinai 
pasveiko. Bet liko pasekmės: patraukta kairioji 
koja. Vėlesniais metais, prisiminus tą siaubingą 

laikotarpį, teko išgirsti iš St. Šalkauskio lūpų, 
kad likę ir kitų ligos pasekmių: jo protinė kū- 
ryba buvusi, kaip ir praeityje, aiški, aštri, stipri, 
bet per pusę lėtesnė ir greitai nuvarginanti. Jis 
nuogąstavo, ar jis sugebės įvairius veikalus, 
gyvenusius in statu nascendi jo taurioje sąmo- 
nėje, paversti tikrove, ar tik teks jam ateityje 
tobulinti, lukštenti savo jau padarytus darbus. 
St. Šalkauskis dėl to daug kentėdavo, bet 
jo lūpos nedaug nusiskundimo žodžių pratarė. 
Kas sugebėjo įžvelgti giliau pro jo ramaus vei- 
do išraišką, tas galėjo pajausti, kad Stasys įpras- 
mina kančias, priima jas ir išgyvena, kaip Jobas. 
Likimo buvo lemta, kad tame sunkiame 
Stasiui laikotarpyje įžengė į jo gyvenimą švie- 
sus ir giedrus spindulys—Julija Paltarokaitė, 
jo žmona. Ji savo drąsinančiu šypsniu, savo 
moteriškumu, savo giedriu žvilgsniu, savo sub- 
tiliu būdu, savo nežinančiu ribų rūpestingumu 
įstengė sukurti tokią aplinką, tokį šeimos židinį, 
kad St. Šalkauskis galėjo sėkmingai tęsti savo 
intelektinį darbą ir priešintis jį vis labiau spau- 
džiantiems negalavimams. Atrodė, kad susida- 
rė St. Šalkauskio organizme pakenčiama pu- 
siausvyra tarp sveikatos ir ligų. Galima buvo 
tikėti, kad tai užsitęs ilgesnį laikotarpį ir kad 
mūsų mintytojas bus pajėgus dar keliolika il- 
gų metų dirbti mokslinį darbą ir didinti lie- 
tuvių tautos kultūros lobius. 
Bet, aiman, tie viltingi prileidimai neįvyko. 
Visa nusirito kitais keliais, kitomis kryptimis. 
Likusi mano prisiminimų dalis yra skirta 
paskutinei St. Šalkauskio ligai ir jo mirčiai. 
Paskutinė jo liga prasidėjo 1940 m. vidur- 
žiemyje, rodos, per Vasario 16 iškilmes. Jis da- 
lyvavo, kaip Vytauto Didžiojo Universiteto rek- 
torius, vainiko ant nežinomojo kareivio kapo 
uždėjimo iškilmėse. Teko stovėti ilgesnį laiką 
vienplaukiui, o jo galva buvo ypačiai nepakan- 
tri šalčiui. Kitą dieną susirgo. Pakviestas gydy- 
tojas surado gripą. Dviems savaitėms praėjus, 
gripas nesibaigė. Nors sveikata pagerėjo, bet 
jis atrodė silpnas ir pradėjo jausti kartkartė- 
mis neaiškius širdies veiklos sutrikimus. Gydy- 
tojas jį ramino ir teigė, kad jo padėtis nesanti 
bloga. Įvairius negalavimus bandė aiškinti ima- 
ginacija. Atsirado nemažai ir pažįstamųjų, kurie 
tvirtino, esą, jo negalavimas—tai vien įsivaiz- 
davimas. Nors jo jėgos nesugrįžo, o bloga savi- 
Jauta ją slėgė, bet pagaliau jis įtikėjo tiems 
lengvabūdiškiems tvirtinimams ir grįžo prie sa- 
vo pareigų. Valia nustelbdamas visus negala- 
vimus, dalyvavo ilguose posėdžiuose, kalbėjo, ra- 
šė ir dirbo daugiau, negu leido jo sveikata. Jo 
pajėgos seko. Bet sustoti darbuose nebuvo gali- 
ma, nes šūkį kovoti, ištesėti jis ne tik kitiems 
skelbė. 


Prasidėjo sunkiausias St. Šalkauskio £y- 
venimo laikotarpis. 


Raudonas tvanas pagimdė raudoną chaosą. 
Jis sugriovė Lietuvos laisvę, socialinę santvar- 
ką ir lietuvių visuomenės organiškumą. Dar 
1934 m. į prof. K. Pakšto klausimą, “kaip bus 
su Lietuva, kai naciai ar bolševikai ją oku- 
puos,' St. Šalkauskis tiksliai atsakė: “Naciai 
žudys tuos lietuvius, kurie priešinsis aktyviai, 
o bolševikai žudys visus tuos, kurie priešinsis 
aktyviai, ir tuos, kurie priešinsis pasyviai". Man 
besikalbant su juo tuo pačiu klausimu 1941 m. 
pavasarį, jis netikėjo į greitą raudonosios griū- 
ties baigą. Jis nenumatė niekeno ir iš niekur 
artimos pagelbos Lietuvai. Bet jis mylėjo savo 
tautą. Jis siekė iš jos “padaryti pasigėrėjimą 
amžiams“. Jos išlikimas, išsilaikymas buvo eg- 
zistencinė būtinybė jo asmeniui. Todėl aš kiek 
nustebau, bet ir supratau jo desperatiškus žo- 
džius: “Gal vienintelė ir pati realiausia galimy- 
bė ir pagelba lietuvių tautai mažiausiai patir- 
ti nuostolių ir išlikti gyva būtų, jei komuniz- 
mas labai netolimoje ateityje paplistų visoje 
Europoje ir kituose žemynuose. Tuomet jis ne- 
galėtų visų savo naikinančių skorpijonų nu- 
kreipti į mūsų tautą,“ ... Jo lūpos drebėjo. Iš 
akių riedėjo didelės ašaros ... Aš pirmą kartą 
mačiau Stasį Šalkauskį verkiantį. Bet ar gali- 
ma neverkti matant, kad viso gyvenimo dar- 
bai, visos svajonės griuvo į geometrinės socio- 
logijos išgraužtą prarają ir skendėjo šėtoniško 
kankano, saulę temdinančio, šešėliuose? 

Ir jo asmeninis gyvenimas buvo suardytas. 
Nuo 1940 m. liepos mėn. jis buvo bedarbis. Gal 
pajėgė užmiršti save, bet žmonos ir mažamečio 
sūnaus ateitis, turbūt, neišėjo iš minčių. 

Benamis. Belaimis. Ligonis. 

Tad nereikia stebėtis, kad jo liga, nepai- 
sant patyrusių gydytojų pagalbos, ėjo blogyn, 
kaip akmuo traukė pakalnėn. Vis dažniau tekda- 
vo glaustis prie lovos ir jieškoti joje nuvargu- 
siam kūnui atramos, o neramiai plakančiai šir- 
džiai poilsio. Neretai įvykdavo širdies priepuo- 
liai. Kartais be jokios suvokiamos priežasties, 
kartais tik po ilgesnio pokalbio su atsilankan- 
čiais prieteliais. Jie, matyt, buvo nepaprastai 
kankinantys. Jiems praėjus, jis ramiu balsu, 
kaip visados susivaldęs kartais sakydavo: “Blo- 
gai, kad tokie priepuoliai pastato mane ant mir- 
ties slenksčio." ėz 

“Taip, jam jau, turbūt, galutinai paaiškėjo, 
kad teks palikti mylimą, atsidavusią, rūpestin- 
gą žmoną ir brangų sūnelį, kurio plačiai atvi- 
ros, blizgančios, it juodi agatai, akys žiūrėjo iš 
po ilgų blakstienų į savo tėtulį (taip jis vadino 
savo tėvą) su tokia meile ir vaikišku pasiti- 

— “Tėtuli, ar aš protingas?" paklausė jis 


sykį. Ž , 

— “Dabar dar ne, gal ateityje būsi protin- 
gas", atsakė tėvelis. 

O mirtis žiūrėjo į akis. 

— “Kodėl jie (gydytojai) nepasakė man vI- 
sos tiesos? —tarė jis vieną kartą su kartėliu .. 

— “Jeigu būčiau žinojęs tikrą savo sveika- 
tos stovį, būčiau kitaip gyvenęs .. Niekas dar 
nemirė iš baimės." 

“Mirties, kaip sakė artimiausiems, visai ne- 
bijojo, bet buvo akstinų, kurie skatino jame no- 
rą nors trumpai dar gyventi. Pripratęs visa rim- 
tai analizuoti, jis realiai žiūrėjo į dalykų stovį 
ir, reikia manyti, kad, nujausdamas savo arti- 
mą gyvenimo galą, panorėjo persikelti į savo 
gimtąjį miestą, norėjo atsigulti toje žemėje, kur 
jau gulėjo jo tėvas ir kur praslinko jo jaunys- 
tės dienos. 

“Kelionė automobiliu (1941 m. rugsėjo m.) 
—drauge vyko žmona ir sūnus—iš Vilniaus į 
Šiaulius pasisekė gerai. Vietos pakeitimas vei- 
kė teigiamai. Jis jautėsi neblogiausiai ir buvo 
geroje nuotaikoje. Atvykęs į tėvų namus, ap- 
sigyveno pirmame augšte, nes norėjo kurį laiką 
pabūti su motina. Tai užtruko 4 dienas. Tuo- 
met jis persikėlė į dviejų kambarių mansardą. 
Pro langus buvo matomi Šv. Petro ir Povilo 
bažnyčios bokštas ir tyvuliuojantis Šiaulių eže- 
ras. Ten buvo jam gera, ramu, ir atsirado no- 
ras rašyti. Buvo, kaip sakė, suplanavęs 4 vie- 
kalus. Tvirtino, kad niekados neturėjo tiek lai- 
ko apgalvoti savo darbus, kaip per savo ligos 
laikotarpį, ir tikėjosi, kad tie numatyti jo veika- 
lai bus vertingesni už seniau parašytus. Suda- 
rė planą, pradėjo rašyti mašinėle ir net ėmė 
diktuoti vieną iš savo veikalų žmonai. 

“Skubėjo užfiksuoti savo mintis popieryje, 
nes protas dirbo įtemptai, o jėgos vis ėjo silp- 
nyn." 

St. Šalkauskas, atvykęs į Šiaulius, pasikvie- 
tė mane ir prašė vėl būti jo sveikatos “globėju 
ir taisytoju“. Baugu buvo paimti atsakomybę. 
Bet, kaip gydytojas ir draugas, negalėjau ne- 
sutikti. Laikas nuo laiko kviesdavau konsiliju- 
mus, kurio dalyviais buvo dr. I. Žilinskas ir dr. 
Nainys, o gydymą vykdėme drauge su dr. Ži- 
linskiu .,. Mūsų diagnozė buvo širdies rau- 
mens susifgimas (angl. congestive heart fail- 
ure) su Cor pulmonale pradžia. Prognozė: du- 
bia su linkimu į pessimą. Tai visa pasakėme li- 
goniui, leisdami nujausti grėsmingas galimybes. 
Gal ir nebuvo reikalo tai daryti, nes gavome 
įspūdį, kad mūsų ligonis jau prieš tai buvo ap- 
svarstęs ir numatęs savo gyvenimo fatalinę bai- 
gą. Vartojome visus medicinos mokslo reko- 
menduojamus ir ilgamečio gydytojų darbo iš- 

tirtus vaistus. Jei negalima buvo jų gauti vais- 
tinėse (tuomet Lietuvoje buvo vaistų badas), 
tai gaudavome juos ypatingais būdais. Bet vis- 
tiek ligonis turėjo visa, kas buvo reikalinga. 

Vis dėlto mūsų įtemptos pastangos dažnai 
buvo bergždžios. Matyt, jau daugelis vaistų buvo 
vartoti anksčiau, nes į jų didelį skaičių organiz- 
mas tik visai ribotai reagavo, o į kai kuriuos 
atsiliepdavo teigiamai, bet tik trumpam laikui— 
keletui dienų, ir tai tik pradžioje. Ta kova, ly- 
dima tai gęstančių, tai žadančių viltingų pro- 
švaisčių, užsitęsė 5-6 savaites. Tų užlūžtančių 
grumtynių metu ligonio kentėjimus, be abejo- 
nės, paaštrino netikėtas motinos plaučių uždegi- 
mu susirgimas. Ir ne be pagrindo. Ji ėjo septy- 
niasdešimt devintus metus. Suprantama, kad 
“visi rūpesčiai susispietė apie sergančią moti- 
ną, ir jis, vargšas ligonis, per retai buvo savųjų 
lankomas, gulėdamas vienišas savo mansardoj. 
Gal ir kentėjo dėl to, bet niekam nereiškė jokių 
reikalavimų". 

Ačiū Dievui, motinos plaučių įdegimą pa- 
vyko nugalėti. Pavojai praėjo. Ji pagijo. Ir na- 
muose—pirmame ir antrame augšte—suplasno- 
jo giedresnė nuotaika. Bet, aiman, trumputėlė. 
Stasio širdis vis silpnėjo. Paskutinės jo gyveni- 
mo dienos buvo vis sunkesnės, kankino dusulys 
ir nemiga. Bet jis, pats kentėdamas, vis rūpino- 
si išvežtosios sesers likimu: prašė žmoną kaž- 
kur rašyti, gelbėti ją ir, būdamas jau beveik be 
sąmonės, dažnai jos vardą minėjo. 


Pradėjo reikštis plaučių paburkimas (0oe- 
dema pulmonum). Įkandin su juo prasidėjo de- 
guonies trūkumas ir lėtas užtroškimas. 


“Blogiausios pasirodė dvi paskutinės paros. 
Labai kankino ligonį oro trūkumas. Jis tai at- 
sikeldavo, tai atsiguldavo, nerasdamas sau vie- 
tos. Paskutinę naktį visai nustojo sąmonės ir 
sekančios dienos metu jos neatgavo. Darė įspū- 
dį ramiai miegančio žmogaus. Laikas nuo laiko 
lengvai atsidusdavo, bet alsavimas darėsi vis 
tylesnis ir lėtesnis.?? Ė 

Tai buvo 1941 metų gruodžio ketvirtoji. 


Dangus debesuotas. Mažai saulės spindulių pro 
juos prasiverždavo. 


Stasio Šalkauskio gyvenimas žemėje buvo 
besibaigiąs ... “Jo paskutinėje ligoje, jam jau 
neatsikeliant iš lovos, lankydavau jį kasdien. 
Plati lova stovėjo prie sienos, viršum jos žemos, 
kampu sulaužytos lubos. Gruodžio 4 d. iš ryto 
apie 11 v. įėjau į jo kambarį. Jis, kaip paprastai, 
buvo rūpestingai sutvarkytas. Grindys žibėjo. 
Su manim drauge įėjo ligonio sesuo Helė (Ele- 
na). Šalia ligonio rymojo jo žmona. Paklsu- 
siau jų pašnibždomis: Kaip sveikata? — Atsa- 
kė, kad jau nuo vakarykščio vakaro be sąmo- 

šV. ANTANAS 
(detalė) 


nės. Neatmerkdamas 
patyliai alsuoja. 
“Įėjus į ligonio kambarį, atsistojau 
kojagalyje. Julė, ligonio žmona, paskatino 
prakalbinti ligonį. Balsiai, ramiai tariau: 
bas rytas, ponas Stasy“. Suvirpėjo užmerktos 


akių, ramiai guli ir labai 


“ 
L 


blakstienos... ir didelės valios įtempimu nusi- 
šypsojo, atmerkė akis ir patylomis ištarė: “La- 
bas rytas", vėl užsimerkė. Veidas tapo kaukė. 

“Visi jautėme ir žinojome, kad mirtis jau 
visai arti ... Tad tą pačią dieną po pietų apie 
4 val. atbėgau vėl jų lankyti... ; 

“Šį kartą kambarys ir visi ten esantys 
skendo silpnos lempos šviesoje. Ligonio galva 
gulėjo augštai iškelta. Jis gulėjo augštielninkas. 
Akys buvo užmerktos, —lyg ramiai miegojo, 
vos alsuodamas. 

“Kambary buvo žmona, sesuo Helė, sūnus 
it as 

“Patylomis šluostėmės ašaras ... 

“Gyvybė baigėsi. Alsavimas tapo tiek silp- 
nas, kad žmona laikas nuo laiko priartindavo 
prie lūpų veidrodį, norėdama įsitikinti, ar dar 
alsuoja, o Helė tik protarpiais galėdavo už- 
čiuopti pulsą ... 

“Uždegė žvakę. Ją laikė savo mažutėmis 
rankomis sūnus Juliukas. Žmona ir sesuo, su- 
klaupusios prie ligonio lovos, galvagalyje, skai- 
tė maldas Aš, skendėdama skausmingume, 
stovėjau prie mažo stalelio, stovinčio prie lan- 


go. 
alsavi- 


“Staiga Stasys giliai ikvėpavo 
mas nutrūko .. . širdis nustojo plakusi ... 
“Sesuo ir žmona vis dar meldėsi" ... 
Tai įvyko penktą valandą vakare. 
“Mirusis buvo pašarvotas neerdvioje jų na- 

mų seklyčioje. Jos sienas puošė, motinos ranko- 
mis išsiuvinėti tamsiai raudonų ir baltų vilnų 
siūlais, samarkandiško rašto kilimai ... Karstas 
skendėjo gėlėse ir žalumynuose"'. 

A.a. Stasys Šalkauskis buvo palaidotas gre- 
ta savo tėvo Šv. Petro ir Povilo bažnyčios nau- 
jose kapinėse, Šiauliuose. 

Jų žemiško poilsio vietą saugoja pilko gra- 
nito keturkampis, žemas, kuklus, estetiškas ant- 
kapis. Augštai jo viename šone kabo žalvarinis 
kryžius. Jo kitoje pusėje svyruoja verkiantis 
beržas. 

Laidotuvės įvyko gruodžio septintą dieną. 
Skendėdami liūdesyje, tyliai, pagarbiai, susikau- 
pe, nenoriai žmonės skirstėsi nuo naujai su- 
pilto kapo. 

Buvo šalta žiema. Stiprėjo šiaurinis vėjas. 
Pradėjo snigti ... 

Kada, oi kada baigsis sunkmečiai? Kada 
lietuvių tauta galės tinkamai pagerbti tauriau- 
sią žmogų, didį savo mintytoją, klojusį savo 
tautai giedrią dabartį, ir pranašišką šauklį į 
kilniąją ateitį? 

Albinas Baranauskas: KALVOS IR 
LANKOS. Knygyno "Spauda" leidi- 
nys. 1959. 155 p. 

Autorius tituliniame puslapyje pa- 
dėjo tokią paraštę, nusakančią šios 
savo knygos pobūdį: “Tolimo Suval- 
kijos kampelio žmonės ir gamta". 

Dabartinis veikalas savo nuotaiko- 
mis panašus į pirmą Albino Bara- 
nausko rinkinį —“Sniego platumas“. 
Ten buvo novelės. “Kalvose ir lan- 
kose'' novelių kaip ir neliko. Prie jų 
tiktų pirmas čia įdėtas dalykas—'"Tei- 
singasis skolininkas". ši novelė yra 
tarsi atplaiša iš “Sniego platumų.“ 
Be jos, “Kalvos ir lankos" būtų vie- 
no žanro knyga, būtent — beletristi- 
nių apybraižų ir vaizdų. Vietomis į 
tuos vaizdus įpinama šiek tiek akci- 
jos, kaip “Durpkasių dienose Stirna- 
balėje, tuo tarpų kai “šniokštimai 
ir šlamesiai" ir “Paupiai, karklai ir 
čiurlenimas" yra gryni aprašymai, 
kurių stiprybė yra nuotaikingumas, 
tikslumas, humoras ir šiluma savo 
gimtinės velenai. 

Tokių beletristinių apybraižų apie 
vietas ir žmones kitų tautų literatū- 
roje galime rasti kiek norint. Sakysi- 
me, šioje srityje itin gerų autorių tu- 
ri ispanai. Mums tačiau tai kartais 
pasivaidena lyg naujiena. Gal dėl to 
čia ir atsirado vienas nesusiprati- 
mas. Kaip rašo “Naujienos" (balan- 
džio 23 d.), per iškilmes Hamiltone, 
įteikiant šių metų Rašytojų draugi- 
jos premiją, jury komisijos narys J. 
Kardelis iškėlė motyvus, kodėl kiti 
vertingesni autoriai atkrito komisijos 
akyse: “Esą, pirmojo (A. EBaranaus- 
ko) kūryboje dar daugoka žurnalis- 
tikos, kuri turi maža ryšio su grožine 
kūryba. Jo kūriniuose, esą, dar daugo- 


KALVOS IR LANKOS 


ka reportažiškos paišybos... Visai ne- 
kvestijonuojant premijos paskyrimo 
tikslumo, negalima nesistebėti tokios 
nuomonės neapdairumu ir nepagrįs- 
tumu. Tikimės, kad ji neatspindi vi- 
sų komisijos narių pažiūros. Pagal 
tokią sampratą, iš lietuvių literatū- 
ros tektų išbraukti Žemaitės ir Do- 
nelaičio aprašymus, daugel vietų iš 
Vaižganto beletristikos, gerą pluoštą 
iš Jono Meko idilių, ir panašiai. Al- 
bino Baranausko privalumas tasai, 
kad jis susikūrė Lietuvos kampelį, 
kurio geografijos knygose gal ir ne- 
rasi, bet kuris yra tikras ir žavus 
autoriaus meninių sugebėjimų dėka. 
Net ir atidžiai jieškodami, “Kalvose 
ir lankose" vargiai berasime žurna- 
listinio stiliaus žymių, kurių tačiau 
neišvengia ne vienas kitas mūsų be- 
letristas. 

Kokios tad Albino Baranausko sa- 
vybės ? 

Didele dalimi jos yra tos pačios, 
kaip “Sniego platumose", tik su tuo 
skirtumu, kad dabar jo žanras kitoks. 
Tai provincinės literatūros pavyzdys. 
Albinas Baranauskas savo vaizduo- 
tėje susirado vietas ir žmones, ku- 
riais jis gali žavėtis ir apie tai mums 
papasakoti. Tai savaip poetinis pasau- 
lėlis. Iš tolybių žiūrint, kartais jis at- 
rodo lyg įstrigęs tradicijoje ir praei- 
tyje, nelyginant koks vabalėlis ginta- 
re. Autorius drauge yra realistiškas, 
tikslus, pastabus ir savo kampelio 
tikrovę regis ligi smulkių detalių. 

Albino Baranausko knygos veikė- 
jai yra ne tik žmonės, bet ir visa 
gamta, intymiai pajausta. Tai pei- 
zažas, medžiai, upelis, tiltas, paukš- 
čiai, vėjas, debesys, perkūnija, nak- 
tys ir dienos. Čia autorius kaip tik 


mums atskleidžia savąjį, originalųjį 
įnašą, kurio spalvinių atgarsių mūsų 
raštuose nedaug berastum. Tai veika. 
le atliepia poetine nuotaika ir origi- 
naliu, sodriu vaizdingumu, kaip štai: 
"Prieš saulčleidį kalvas visai apsėmė 
rausva migla, nebevirpanti, o tiršta 
ir sloginanti, lyg ore sustingusios dul- 
kės" (113 p.) Autorius mėgsta ap- 
rašymus, juos pateikdamas su grakš- 
čiu mostu ir su humoru. Jo aprašy- 
mams ir variacijoms dera visa kas: 
ir varlių kurkimas, ir klėtys, ir aruo- 
dai, ir vėjų dainos, ir durpkasių triū. 
sas, ir žąsų maudymasis upėje. čia 
kaip pavyzdį pakartosime ištrauką 
apie žąsis: “Žiūrėkite, kaip viena 
paskui kitą, iš troškulio pražiotais 
snapais, kraipydamos uodegas jos 
traukia pievomis braston (gylių ne- 
mėgsta dėl stataus, nenugalimo kran- 
to), kaip paskui stabterėja ir laukia, 
kol senis žąsinas, pulkelio vadas, pir- 
masis nenusikrapštys žemyn, apsi- 
versdamas smėlyne ir nusirisdamas 
stačiai galva į vandenį. Viena po ki- 
tos nerangiai seka jo pavyzdį, kiek- 
viena taip pat versdamasi kūliais nuo 
krantelio. Įbridusios jos pariečia ko- 
jas ir girkšnodamos plūduriuoja, te- 
pajudindamos irklus tada, kai  sro- 
vė ima sukti atbulas ir nešti iš bras- 
tos. Vos viena, antra, nurijusios 
gurkšnį, tesušvagžda nuo kaitros žr 
miežių varpų užkimusiu balsu. Rodos, 
taip ir mirks jos čia iki vakaro, tek- 
mės liūliuojamos'' +. (76-77 p.) 


Albino Baranausko kūryba lydi- 
ma nuolatinio pustonio: lengvo, skai- 
draus humoro, kuris nusidriekia per 
visą jo knygą. Kartais jis savo hu- 
morą išplečia į situaciją ar epizodą, 
kaip tai yra su bernu, kuris po il- 
gų įvadų ir pasiruošimų visa, ką tii- 
rėjo išlieti iš savo širdies, suveda į 
šiuos kelis žodžius: “... jis iššovė ki. 
miu iš sumišimo balsu: —šaltupių 
kaime buvo atsitikimas, kad vy1ias 
mirtinai užkuteno mergą!? (140 p.) 


Albino Baranausko kalba ir saki- 
nys yra klasiško raiškumo. Jo kalbo- 
je jaučiamas išprusimas ir kultūra. 
Reikale jis nevengia pasigauti ir 
lengvo tarmiškumo dialoguose. Jo 
periodinių sakinių bangavimas yra 

pavyzdingas ir dabar mūsų raštuo- 
se baveik retenybė. 

Visa tai yra gražios savybės. Drau- 
ge negalima išvengti jausmo, kad 
Albinas Baranauskas šios rūšies kū- 
ryboje jau yra pasakęs, ką turėjo 
tarti, ir kad dabar jam tektų savo 
jėgas išbandyti platesnėje drobėje. 
Grįžtant prie dabartinės knygos, dar 
galima pažymėti, kad joje vietomis 


aptinkame pasikartojančių scenų (lie- 
tus ir perkūnija). Plačiau žvelgiant, 
“Kalvose ir lankose" gal jaučiamas 
ir tam tikras lukštas, kurį sudaro 
įstingimas tradicinėje, lyg apžavėtoje 
praeityje, kur tartum ir laikas nu- 
stojo tekėjęs, neliečiamas dinamiš- 
kesnių papūtimų ir dramatiškesnių 
sukrėtimų bei prasiveržimų. 
Aug. R. 


EUROPOS KNYGA JAUNIMUI 


Prieš kiek laiko Vokietijoje išėjo 
veikalas “Das Europa Buch fur die 
Jugend" (Welt in Wort und Bild 
Verlą2 S. Heuft. K. G., Koelh am 
Rhein, 1954). 

“Buropcs knyga jaunimui" skiria- 
ma ne tik vokiečių, bet ir kitų eu- 
ropinių kraštų jaunimui. Veikalas di. 
delio formato, 527 pusl. Jame yra 
220 straipsnių. Autorių pavardės ne- 
paminėtos. 

Knygos tikslas įsąmoninti  jauni- 
mui Europos unijos idėją. Šita idėja 
kilusi po antro pasaulinio karo aki- 
vaizdoje išorinių pavojų, gresiančių 
Europai iš Rytų, iš Azijos ir Afrikos. 
Europos unijos idėja paremta istori- 
nėmis reminiscencijomis. Buvę daug 
istorinių laikų, kada įvairių Euro- 
pos kraštų ir valstybių žmonės ko- 
voję bendrai. Keletas pavyzdžių: ko- 
va prieš persus 5-me amžiuje p. Kr., 
kova prieš hunus 5-me amž., gyni- 
masis nuo turkų XVII-me amž., kry- 
žiaus karai ir t.t. 


Bet Europa turinti ir tam tikrą 
vieningą dvasinį foną, nežiūrint, kad 
tiek daug karų ir kovų būta istori- 
jos praeityje tarp atskirų Europos 
tautų ir valstybių. 

Europos kultūros šaknys esančios 
senovės Graikijoje ir senovės Romo- 
je. Europa esanti tų minčtų kultū- 
rų paveldėtoja. Toliau Europa esanti 
krikščionybės idėjų puoselčtoja ir 
vykdytoja. Kova dėl laisvės esąs pa- 
stovus Europos siekis. šita kova už 
laisvę, už žmogaus teises, už žmogaus 
vertybę, už atskirų tautų ir luomų 
laisvę pasireiškusi įvairiomis formo- 
mis praeityje. Istorijos perspektyvo- 
je iškildavę į paviršių kartais ir prie- 
šingų reiškinių: baudžiavos, mažų 
tautų užgrobimas, feodalizmas, dar- 
bininkų atlyginimų mažinimas. Bet 
tuojau kildavusi kontrakcija veiks- 
nių, siekusių atverti gyvenimo įvy- 
kius į laisvės kelią. 

Šitos veikalo pagrindinės idėjos iš- 
ryškinamos ir apipavidalinamos ei- 
lėje straipsnių. Duodamos beveik 
kiekvieno Europos krašto žymesnė- 
sės istorinės ir kultūrinės apraiškos 
istorijos eigoje. Duodami tik frag- 

mentai, — ištisumo vengiama. Taip 
pat atskiruose fragmentuose išdės- 
tomi Europos mokslo ir technikos 
laimėjimai, žymesnieji tos ar kitos 
tautos meno ir literatūros veikalai 
ir darbai, religiniai poreiškiai ir re- 
liginės institucijos. Temų skalė labai 
plati ir įvairi. 

Pabrėžtina, kad ir Lietuva pažy- 
mčta toje knygoje net keliuose 
straipsniuose. Straipsnyje “Koenige in 
Litauen" visai istoriškai objektyviai 
aprašyta Lietuvos istorija. 

Kitame straipsnyje — “Die Litau- 
er hatten Erbarmen mit uns" — ap- 
rašoma, kaip Rytprūsių krašto Žžmo- 
nės, gelbėdamiesi po karo nuo bado 
ir mirties, vykę slaptai į Lietuvą duo- 
nos jieškoti. Pasiekę Lietuvą, jie el- 
getaudavę, eidami nuo vienų namų 
prie kitų. Nors žmonės buvę netur- 
tingi, niekas neatsisakydavę duoti 
maisto, leisdavę jiems pernakvoti. 

Tokių elgetaujančių Rytprūsių gy- 
ventojų buvę daug iš įvairių Ryt- 
prūsių vietų. Kelionės į Lietuvą bū- 
davosios sunkios, reikėdavę slapsty- 
tis. Aptikti rytprūsiečiai būdavę val- 
džios pareigūnų vejami lauk, muša- 
mi. 

Nežinomas autorius rašo, kad lie- 
tuviai daugeliui žmonių išgelbėję gy- 
vybes. Autorius baigia savo aprašy- 
mą tokiu sakiniu; 

“Aber wir danken unserem Herr- 
gott, dass uns Menschen liess, die 
uns in letzter Minute retteten." 
Toliau, straipsnyje “Voelker wurden 
ausgerottet"' aprašomos deportacijos 
iš Baltijos kraštų 1940-41 metais ir 
vėliau po karo. Paduodami deporta- 
cijų rezultatai skaičiais: 500,000 lie- 
tuvių, 350,000 latvių ir 300,000 estų. 
Iš kur tie skaičiai paimti, autorius 
nenurodo. Toliau paduodami skaičiai 
žmonių, atvežtų į Pabaltijos kraštus 
iš Rusijos. 

Straipsnyje “Naar Ostland willen 
Wij rijden" nežinomas autorius apra- 
šo kryžiuočių ordino atvykimą į 
eini asai pasu pelnai Ar 
I aloniės Ana aasLo la krašto 
iki Kuršių masis 70 08 


Po 200 metų kryžiuočiai 1410 me- 
tais jau buvo užėmę 93 miestus, tu- 
rėjo 48 ordino pilis, 100 riterių pi- 
lių ir buvo kolonizavę 1400 kaimų. 
Pabaigoje autorius pamini, kad ko- 
lonistai “darniai sugyvenę su pirmai- 
siais gyventojais prūsais! (To dar- 
naus sugyvenimo" paseka buvo ta, 
kad prūsai visai išnyko nuo žemės 
paviršiaus). Nežiūrint vienos kitos 
keistos išvados, kryžiuočių aprašy- 
mas objektyvus. 

Tenka paminėti dar du straips- 
nius — “Werden und Wachsen einer 
Idee" ir “Europa wird Wirklichkeit". 
šiuose straipsniuose pažymėta, kad 
Europos unijos idėja jau esanti šiek 
tiek realizuota. Esąs jau Europos 
parlamentas, Europos patariamasis 
susirinkimas, kuris posėdžiaująs tam 
tikrais laikotarpiais Strasburge. Yra 
ir daug kitokių europininių įstaigų. 
Jau 15 valstybių priklausančios Eu- 
ropos organizacijoms. 

Veikalas skaitytinas ir žinotinas ir 
lietuviškam jaunimui. Daug iliustra- 
cijų, brėžinių, piešinių, paveiksių, 
taip pat žymesnių kultūrinių ir pa- 
saulinių įvykių chronologija. 

S.A.-tis 

V. K. JONYNO VITRAŽAI 
LIET. PRANCIšKONŲ VIE- 
NUOLYNE, BROOKLYNE 


Brooklyno lietuvių pranciškonų vie- 
nuolyno koplyčioje praeitų metų ru- 
denį baigti dėti vitražai. Dabar vi- 
durdienio saulėje koplyčia gauna 
minkštą apšvietimą, o patys vitra- 
žai savo žėrėjimu atrodo kaip tur- 
tingi paveikslai. Naktį, kai dega kop- 
lyčioje šviesos, jie savo spalvom žė- 
ruoja ir gatvės praeiviui. 

Viso yra 8 vitražiniai langai. Kop- 
lyčios gale už didžiojo altorizus 5 
langai sudaro vieną junginį. Centri- 


niame, didžiausiame, — Kristaus vei- 
das, kairėje — Ailuvos Marija, de- 
šinėje — šv. Kazimieras. Iš abiejų 
pusių šonus užsklendžia siauresni lan- 
gai, kurių piešinys — angelas — pa- 
sikartoja. 


Koplyčios dešinėje, tarp didžiojo 
ir šoninio altoriaus, žėri Sopolingoji 
Dievo Motina; koplyčios gale — šv. 
Pranciškus ir šv. Antanas. 

Vitražus suprojektavo ir išpildė 
dail. V.K. Jonynas, kuris turi savo 
studiją Jamaikoje, N.Y., ir per ke- 
letą paskutinių metų vitražais pa- 
puošė šias lietuvių bažnyčias: E. St. 
Louis, Ill., Chicagos Marguette Park, 
Kennebunkporte, Me., pranciškonų 
vienuolyno vieną koplyčią ir nelietu- 
viu bažnyčią Narragansett, R I. 

Dailininkas pranciškonų koplyčios 
vitražuose sprendė dvi pagrindines 
problemas; 1. religinės temos trak- 
tavimą šių dienų meno sampratoje, 
kad jis būtų prieinamas ir išprusu- 
siam žiūrovui ir eiliniu: —be didesnio 
meninio išsilavinimo, ir 2. kad kūri- 
nys turčtų meninę vertę. Todčl trak- 
avime nenutolta nuo realizmo, bet 
kartu gryno realizmo nėra. Jieško- 
ta sintezės tarp moderniojo meno 
polėkio ir realizmo; visos figūros 
stilizuotos, atitrauktos nuo žemės, ta- 
čiau visoje esmėje atrodo, kad jos ką 
tik žemę praėjo. 

Turėdamas šį traktavimo princi- 
pa, dailininkas kiekvieną kompozici- 
ją sprendė individualiai. Vitraže pa- 


VLK) Jonynas 
savo studijoje 


brėžiama centrinė figūra su jai pri- 
valomais atributais. Apie ją moder- 
niai grupuojama ornamentika, nelei- 
džiant jai išsivystyti į savarankų vaid- 
menį, kurį taip mėgsta senieji vit- 
ražai. Jo ornamentika, sekant ritmą, 
glaudžiai atliepia pagrindinei temai 
ir ją paryškina. 

Pagrindinis — didžiojo altoriaus 
vitražas, išaugęs iš dailininko idė- 
jos, — pagrįstas lietuviškų kryžių 
motyvais. Į juos įkomponuota šv. Ve- 
ronikos skara su Kristaus veidu. Pir- 
mieji du kryžiai šonuose užakcentuo- 
ti, jiems atliepia dar visa eilė kitų 
kryžių, kurie išdėstyti fone bent ke- 
liais planais. Dominuoja Kristaus vei- 
das. Jis liūdnas, apsuptas erškėčių 
vainiku. Atkreipkime dėmesį į Kris- 
taus veido akis. Jų žvilgsnis neišsa- 
kytas, paliktos tik juodos dėmės. 16 
tos tamsios akys kalba kur kas pras- 
mingiau ir giliau, nei jos būtų deta- 
liai išbaigtos. 

Vitražo dominuojančios spalvos — 
žalsvos, mėlynos, violetinės, Veroni- 
kos skara — balta, kuri kontrastuo- 
ja su Kristaus veidu ir dar labiau jį 
iškelia. 

Abu gretimai stovinčius vitražus, — 
kairėje Šiluvos Mariją, dešinėje — 
šv. Kazimierą, — su centriniu jun- 
gia tas pats kryžių motyvas. Centri- 
niame vitraže kryžiai užakcentuoti 
ir turi savo aiškų vaidmenį; gi šo- 
niniuose vitražuose kryžiai pritildyti 
ir palikti ornamentiniame vaidmeny. 

Kairėje vaizduojama šiluvos Mari- 
ja su Kūdikčliu ant rankų, stovinti 
ant akmens. Visas dėmesys sutelktas 
į malonų Marijos veidą, į Kūdikėlį, 
pabrėžta jos nuleista ranka, kuri sa- 
ko, kad čia jos žemė. Tai Lietuvos 
globėja: šią idėją paryškina dešinė- 
je apačioje įvestas Lietuvos vytis. 
Vitražo apačioje įkomponuotas aps- 
trakčių grafinių formų žaidimas, ku- 
ris puikiai atsiliepia vitražo viršui 
su ryškiais kryžių motyvais. 

Dominuoja melsvos violetinės spal- 
vos, bet jose gražiai praskamba švie- 
sūs geltoni, raudoni tonai. 


Dešinėje matome šv. Kazimierą. 
Jo veidas atgręžtas į centrą, vienoje 
rankoje prie krūtinės laiko kryžių, 
kitoje, nuleistoje, lelijos žiedus. Čia 
pabrėžiamas jo karališkumas ir di- 
dumas, jo tvirtas atsirėmimas, ryšys 
su Vilniumi (prie kojos dešinėje įves- 
tas Vilniaus herbas). 

Visi šie trys vitražai sudaro vieną 
tematinį junginį, —tai tautinių ir 
religinių minčių pynė, tai kryžių Lie- 
tuva. 

Abiejuose šonuose stovi du langai 
su angelais, kurių veidai atgręžti į 
koplyčios vidų. Jų sparnai išsiskėtę, 
iškelti, tarp jų pinasi kryžių moty- 
vai, rankose laiko degančią žvakę. 

Koplyčios dešinėje šviečia įspūdin- 
gas Dievo Motinos vitražas. Dievo 
Motina liūdna, prislėgta. Kristus čia 
nepaguldytas ant jos rankų kaip į- 
prasta matyti Pietoje, bet nuo jos 
kelių nuleistas žemyn. Taip sukuria- 
ma vertikali kompozicija, kurią vir- 
viršuje užbaigia angelai su žvakėmis 

ir kryžių motyvai, gi apačioje įves- 
tas lietuviškos gamtovaizdis su Vvar- 
pine, bažnyčia, sodybomis. 

Vitraže' atsekama simbolinė  pras- 
mčė — tai kenčiančios Lietuvos sim- 
bolika. Vitražo spalvos gelsvos, mels- 
vos su raudonais, žaliais atspindžiais. 

Koplyčios gale atskirą junginį su- 
daro šv. Pranciškaus ir šv. Antano 
vitražai. 

šv. Pranciškaus ekstazė, jo meilė 
Dievo kūrinijai pabrėžta ypatingu 
judesiu, iškelta galva ir rankomis, 
tarp kurių žydrame fone skraido 
balti balandžiai. Viršutinės dalies di- 
namizmui apačioje atsiliepia suskal- 
dytų formų žaidimas. 

šv. Antanas spręstas panašioje dva- 
sioje su žydru fonu, kur išsiskleidę 
balti žiedai. šv. Antano ekstazė irgi 
pabrėžta iškelta galva į kūdikėlį Jė- 
zų. Apačioje ir šonuose, tos pačios 
ekstazinės įtampos prisunktos, bėga 
linijų linijos, duodamos vitražui polė- 
kį ir dinamizmą. 

Visi Vitražai turi bendrą nuotai- 
ką ir stilistinį išlaikymą. šiaip gi 
V. K. Jonyno vitražui būdinga, kad 
stiklo gabalai nėra bedvasė medžia- 
ga, bet gyva forma. šitoji forma 
jungiasi su kaimyninėmis formomis, 
sudarydama ištisą forminį sprendimą. 
Atkreipkime dėmesį, kaip derinami 
tie stiklo gabalai: šalia kvadrato 
komponuojamas trikampis ir atvirkš- 
čiai, šalia aureolės praskamba kitos 
ritmingos lenktos linijos. V.K. Jony- 
nas neatsižvelgia į senąją vitražų 
koncepciją, kad natūrali kūno ar 


daikto forma diktuoja stiklo išpjo- 
vimą. Jis stiklą pjausto pagal savo 
kompozicinius dėsnius, įvesdamas vi- 
sai laisvai piešinį, pabrėždamas bend- 
rą vitražų ritmą. Tokiu būdu spal- 
vos ir tonai paklūsta kūrėjo polė- 
kiams, kuriuose neišleidžiamas iš 
akių tapybinis momentas; tokiu bū- 
du vitražai įgyja suprastinto, bet 
kartu ir išbaigto, piešinio ir siužeto 
apipavidalinimą. 

V.K. Jonynas savo esme yra gra- 
fikas, ir šiuose vitražuose jis kaip 
grafikas pasirodo visu platumu, gau- 
siai panaudodamas įvairius grafinius 
elementus. Taip jo vitražai primena 
spalvotą spausdintą litografiją. Gi 
grafinis apipavidalinimas turi savo 
turtingą faktūrą, — kiekvienas stik- 
lo gabalas, piešinio detalė yra faktū. 
riniai išbaigta, įjungta į bendrą for- 
mą. 

Savo vitražuose V.K. Jonynas nau- 
doja visas žinomas stiklo technikas 
— nuodijimą, stiklo dažymą spalva, 
tonu ir t.t. 

Pradėjęs prieš keletą metų kurti 
vitražus, V.K. Jonynas pasiliko toks 
pat meistras, kokį jį matėme gra- 
ftikos srityje. Jis ištubulino, išpuose- 
lėjo savo vitražinę techniką ir išsi- 
skleidė visu kūrybiniu grožiu. Jis 
puikiai valdo piešinį, turi polėkį ir 
skonį, tad kiekvienas jo vitražas nė- 
ra sustingęs, užkankintas, perkrautas 
stiklo gabalų mirgėjimas, o prasmin- 
gas, gyvastingas ir kūrybingas žais- 
mas. 

P. Jurkus. 


TRUBADŪRAS 


(Ketvirtoji lietuvių išeivių operos premjera) 


Dažnai girdime posakį, kad “isto- 
rija kartojasi"; taip pat dažnai is- 
torikai mus įspėja, kad “istorija nesi- 
kartoja", nes tariamieji paralelizmai 
vyksta jau naujose sąlygose, turi ki- 
tokią raidą ir kitokią istorinę rolę. 

Mūsų lietuviškos operos išeivijoje 
augimas turi kai ką bendro su Ne- 
priklausomos Lietuvos muzikinio gy- 
venimo vaizdu pirmame dešimtmety- 
je polaisvės atgavimo. Lietuvos Vals- 
tybinė Opera tada greit suklestėjo, 
užimdama neproporcingą vietą mūsų 
kultūros gyvenime ir savo svoriu nu- 
stelbdama kitas muzikos gyvenimo 
sritis. Jos lygis taip pakilo iš pat pir- 
mųjų sezonų. Su tuo negalėjo lygin- 
tis pirmuosius sunkius žingsnius žen- 
giąs likusis Kauno muzikos gyveni- 
mas. Simfoniniai koncertai, chorai, 
dainininkų ar solistų rečitaliai, ka- 
merinė muzika — visą tai nuėjo į 
užmiršimą, vos suspėjus įsikurti. Tik 
daug vėliau, jau antram Nepriklau- 


somybės dešimtmečiui įpusėjus, kitos 
meno sritys pradėjo vis daugiau at- 
sigauti, įgyti daugiau reikšmės ir 
svorio. Tačiau jų reikšmė taip ir pa- 
siliko žymiai mažesnė, negu kaimy- 
ninėse Latvijoje ir Estijoje. Tai gali 
iliustruoti kad ir tokia smulkmena: 
Latvijoje žymūs operos solistai vien 
dėl prestižo stengėsi kasmet duoti po 
solo rečitalį; Lietuvoje pradžioje tik 
V. Jonuškaitė šioje srityje pionieriš- 
kai kovojo su publikos nesidomėjimu. 
Vėliau tų pionierių atsirado kiek dau- 
giau. Mūsų žymūs operos solistai tu- 
rėdavo koncertiniame repertuare po 
3-4 numerius, balių ar minėjimų pro- 
gramai užpildyti. Jų prestižu dau- 
giau nebuvo reikalinga; užteko ope- 
rinių pasirodymų ir paties operos so- 
listo vardo. 

Antrojo Nepriklausomybės dešimt- 


mečio pradžioje gauti vyriausybės pa- 


šalpą ar gaidų leidimui, ar chorų 
kėlimui, ar radiofono orkestro padi- 


dinimui buvo beveik neįmanoma. Ar- 
gumentas buvo: mes jau plačiai re- 
miame meną (t.y. Valstybės Teatrą). 

Ši operos hegemonija nebuvo pla- 
nuojama; ji iškilo savaime, išaugo 
organiškai. Pritardami ar paneigda- 
mi, turime skaitytis su operos pir- 
mavimu, kaip su neginčytinu mūsų 
kultūrinės praeities faktu. 

Didžiausiame lietuvių išeivių cent- 
re, Čikagoje, susikūrusi lietuvių ope- 
ra, daugiausia paremta laisvalaikio 
neapmokamu darbu, negali lygintis 
su profesiniu, pastoviu ir valstybės 
remtu Lietuvos Teatru. Tačiau ir 
čia šis sambūris išaugo bene į žy- 
miausią išeivinio muzikos gyvenimo 
reiškinį; Čikagos gyvenime operos 
spektakliai savo svoriu nustelbia ki- 
to pobūdžio parengimus. Operos trum- 
po “sezono"' biudžetas yra keleriopai 
didesnis už visų kitų sambūrių są- 
matas, o labiausiai pasižymėjs či- 
kagos choras: Čikagos vyrų choro ir 
Operos moterų choro junginys yra 
tiek išsemtas kasmetinės operos prem- 
jeros paruošimo, kad mažai dėme- 
sio tegali skirti lietuviškai dainai — 
liaudies ar Kkomponuotai. 

Kaip ir Lietuvoje, operos augimas 
buvo organiškas, neplanuojamas. (be- 
je, kultūrinis planavimas iš viso prieš- 
tarauja šio krašto dvasiai). Sunku 
nustatyti, kieno nuopelnas, kad ope- 
ros sambūrio veikla neužgeso po pir- 
mo pastatymo, bet išaugo į aktingą, 
darbštų ir reguliariai veikiantį ko- 
lektyvą; atrodo, kad tai įvairių, tarp 
savęs susipynusių veiksnių išdava: 
Pradžioje buvo drąsus tuolaikinio 
Čikagos vyrų choro dirigento V1. Bal- 
trušaičio sumanymas pastatyti vien 
vyrų choro reikalingą G. Verdi “Ri- 
goletto'"; prisidėjo vyrų choro val- 
dybos, ypač jos pirmininko V. Ra- 
džiaus energija ir administraciniai ga- 
bumai. Bendradarbiaujant su rimto 
profesinio išlavinimo muziku. A. Ku- 
čiūnuų, režisuojant V. Baltrušaičiui, 
įvyko imponuojantis pirmas “Rigolet- 
to" spektaklis. Įspūdžio būta didelio; 
visuomenės parama buvo plati ir 
nuoširdi, tiek išparduotų spektaklių, 
tiek piniginių aukų pavidalu. Kelio- 
likos tūkstančių biudžetą pavyko su- 
vesti be deficito. Visa tai davė drą- 
sos tolimesniems žygiams. Kitais me- 
tais sumanytas ir pastatytas 'Faus- 
tas"; ta proga lengvai sudarytas 
visai geras Operos moterų choras. 
V. Baltrušaičiui išvykus į Brooklyną, 
darbas nesustojo; imtasi ypač sun- 
kaus žygio: G. Bizet “Carmen"'; ir ši 
komplikuota opera buvo sekmingai 
nugalėta. Pagailau, šiemet susi- 
laukšme ketvirtos premjeros: kiek 
lengvesnio pastatyti G. Verdi “Trū- 
badūro". 

Atskiri lietuviškos išeivių operos 
gyvavimą ir pasisekimą lemią veiks- 


niai yra taip glaudžiai susiję, kad 
atėmus bent vieną, dabartinis operos 
veikimas galčtų pakibti ant plauko. 
Kaip būtų, jei Čikagos vyrų chorui 
tektų bent vienais metais padengti, 
sakysime, poros tūkstančių dolerių 
deficitą? O jei choro valdybai ar 
choristams pritrūktų energijos skirti 
vakarus ilgoms repeticijoms? Kaip 
būtų, jei operos administracija negalč- 
tų tinkamai apmokėti dirigento A. 
Kučiūno darbo, kuris turi keletą mė- 
nesių per metus skirti kartais kone 
visus savaitės vakarus repeticijoms, 
pragyvenimą teikiančio pedagoginio 
darbo sąskaita ? 

Kol kas to neįvyko. šių metų prem- 
jera: G. Verdi “Trūbadūras' (Il 
Trovatore) pastatymo atžvilgiu yra 
gerokai lengvesnis už pernykštę“ Car- 
men", nors solistams dainininkams 
reikalavimai čia didesni. šio pasta- 
tymo eiga buvo sunkoka. Režisie- 
rius K. Oželis dėl savo tėvo, prof. 
Oželio, ligos ir mirties pasirodė tik 
paskutinėse repeticijose. Daugelyje 
ankstyvesnių repeticijų diriguoti, re- 
žisuoti ir net akompanuoti teko diri- 
gentui A. Kučiūnui; vėlesnėse repe- 
ticijose buvo pasamdytas specialistas 
akompanijatorius. Sujungimas diri- 
gento ir režisieriaus pareigų nėra na- 
tūralus reiškinys, žiūrint iš profesi- 
nio teatro taško. Dirigentui paskuti- 
niųjų orkestrinių repeticijų Metu pri- 
klauso žodis dėl bendro scenovaiz- 
džio ar dėl vienos kitos mizanscenos 
tikslumo; smulkmeniškas darbas su 
atskirais solistais bei choristais, iš- 
ryškinant ir patikslinant jų vaidybą, 
yra iš esmės tolimas dirigento užda- 
viniams. Europos pastoviuose teat- 
ruose dirigento ir režisieriaus parei- 
gos esti atskirtos; čionykščiose “var- 
go" operos studijose, o ypač gi kon- 
servatorijų “operos dirbtuvėse" (Ope- 
ra workshop) dažnai studijos vadovas 
yra drauge dirigentas ir režisierius. 


Dėl minėtų darbo sąlygų yra na- 
tūralu, kad “Trūbadūro" bendras sce- 
novaizdis išėjo patenkinamas (gal tik 
choro reagavimas ir sugrupavimas 
galėtų būti gyvesnis), tuo tarpu at- 
skirų solistų mizanscenose ir vaidy- 
boje buvo jaučiamas meėgėjiškumo 
elementas. Čia patyrę profesijonalai 
kontrastavo su naujokais ir “jaunai- 
siais" (jaunais scenoje, bet ne visuo- 
met amžium). 


Kadangi pastatymas buvo stiprus 
muzikališkai ir vokališkai, tai sceni- 
niai silpnumai nebuvo perdaug jau- 
čiami. “Trūbadūras'' yra opera kiek 
statinio tipo, paremta daugiausia gra- 
žiomis melodijomis; dainavimas čia 
sudaro pagrindinį elementą. Dauge- 
lio klausytojų nuomone, šiemetinis 
“Trūbadūras" buvo geriausias iš iki 
šiol girdėtų pastatymų. Sprendžiant 


pagal bendrą sklandžią, neproble- 
mingą operos eigą, ši nuomonė bus 
bene teisinga. Pagal nugalėtus sun- 
kumus ir pasiektus rezultatus pirme- 
nybė priklausytų pernykštei “Car- 
men". šio straipsnio autorius tačiau 
prisideda prie tų, kurie “Trūbadūro" 
klausė su didesniu malonumu, negu 
"Carmen" (buvo atvirkščių nuomo- 
nių). “Trubadūro" pastatymo vertę 
kėlė augštas vokalinis solistų lygis. 
Rytminių ir kitokių nesklandumų kie- 
kis buvo mažas; dirigento A. Kučiūno 
operos pravedimą galima laikyti ypač 
vykusiu; opera ėjo nuotaikingai ir 
disciplinuotai. Iš amerikonų išnuo- 
mota, mažam orkestrui (29 žmonės) 
pritaikyta operos partitūra ekspertiš- 
kai padaryta ir davė darnų skambesį. 

Pora žodžių dėl choro. Ritmiškai 
sunkią antro veiksmo sceną nebuvo 
pavykę pilnai nugalėti; nepaisant di- 
rigento pastangų, nebuvo nei tikro 
tempo, nei įstojimų tikslumo. Ta pro- 
ga prisiminė preciziškai prieš porą 
metų nuskambėję “Rigoletto? ritmi- 
niai vyrų chorai (“Tyliai, tyliai, ne- 
šlamėkit"). Ar “Trūbadūro"' choras 
tikrai yra daug sunkesnis, ar ...... 
— čia esama tam tikro regreso? Di- 
dėjantis operinis repertuaras ir sce- 
niškas patyrimas, net įskaitant da- 
lyvavimą pagelbinėse funkcijose Ly- 
ric Opera “Skrajojančio Olando" pa- 
statymui, dar nereiškia choro pa- 
žangos, kaip muzikinio ansamblio. 
šiaip ar taip, nuo V. Baltrušaičio iš- 
vykimo Čikagos vyrų choras neturi 
tikro chormeisterio; operos repertua- 
rui paruošti dirba kaip asistentai. A. 
Gečas ir A. Linas; dirigento A. Ku- 
čiūno priežiūra greičiausiai liečia tik 
operinio paruošimo sklandumą, o ne 
paties choro auklėjimą. Palikę prog- 
reso regreso klausimą atvirą, galime 
toliau konstatuoti, kad bendras cho- 
ro skambesys buvo geras; pirmo 
veiksmo nelengvas pabaigos choras 
skambėjo patenkinamai, o trečio 
veiksmo dinamiškieji kareivių chorai 
visai gerai. 

Operos moterų choras nuo rudens 
turi pastovią chormeisterę — žinomą 
mergaičių ansamblio dirigentę Alice 
Stephens. Moterų vienuolių choras 
praskambėjo švariai ir išlygintai, 
nors šioje operoje jo vaidmuo itin 
mažas. Platesnis naujos vadovės įna- 
šo parodymas priklausys dar ateičiai. 

Palyginant tris “Trūbadūro" spek- 
taklius, galima pastebėti, kad prem- 
jeroje, kaip paprastai, buvo jaučia- 
ma tam tikro susivaržymo; antrasis 
spektaklis buvo bene geriausias; 
trečiame pirmoje pusėje buvo bene 
perdaug pasitikėjimo savim, iš ko at- 
sirado keletas nelauktų “liapsusų'' 
(jie netrukdė įspūdžiui). Antroje da- 
lyje pasitempta — ir sklandumas su- 
grįžo. 

Ir šiemet trys pagrindinės rolės: 
Leonora (D. Stankaitytė), Manrico 
(St. Baras) ir grovas di Luna (A. Era- 
zis) ėjo be dublerių; susirgus bent 
vienam iš jų, padėtis būtų buvusi 
daugiau negu komplikuota. Teko pa- 
tirti, kad šiemet buvo daroma nuo- 
širdžių pastangų gauti pavaduotojų. 
Leonoros rolei pagrindinė atlikėja tu- 
rėjo būti mūsų žymioji dainininkė 
Prudencija Eičkienė, atsisakiusi dėl 
ligos, jau artėjant spektakliui. Manri- 
co rolei vienam spektakliui kviečia- 
mas latvis tenoras V. šalna šį kartą 
atsisakė. Grovo di Luna rolei kvie- 
čiamas jaunas baritonas Leonas So- 
deika irgi neišdrįsęs apsiimti. Kodėl? 
Apdovanotas gražiu balsu, muzikalus, 
išbuvęs vieną sezoną Lyric Opera 
chore, jis tikrai būtų tikęs šiai rolei. 

Drąsa laimėjo ir šį kartą: sveikata 
tarnavo visiems trims svarbiesiems 
solistams per visus tris spektaklius. 

Iš vokalinio taško stipriausią ir už- 
baigčiausią įspūdį davė Danutė Stan. 
kaitytė, pakliuvusi į vienintelę svar- 
biausios Leonoros rolės atlikėją. Ši 
partija daug reikalauja iš daininin- 
kės; D. Stankaitytės Leonora buvo 
puikiai paruošta muzikališkai ir vo- 
kališkai. Studijos pas A. Dičiūtę bus 
davusios jaunai solistei toli pažengu- 
sį balso valdymą, kuris skamba ly- 
giai per visus registrus, nebijodamas 
nei “piano"', nei "forte" augštose gai- 
dose, o taip pat išlaikydamas natū- 
ralų skambumą žemutiniame regist- 
re. Jos balsas yra skambus, švelnus 
ir šviesaus tembro dramatinis sopra- 
nas. D. Stankaitytė sistemingai ir or- 
ganiškai bręsta ir auga. Jai reikės, 
žinoma, dirbti ir toliau. Dar pasitai- 
ko (retai) viena kita nevisai išlygin- 
ta gaida; dikcija iš viso nėra jos stip- 
rioji puse; kiek aiškesnė rečitaty- 
vuos, dar taisytina arijose. Premje- 
ros spektaklio pirmoje pusėje buvo 
jaučiama tam tikro susivaržymo; pir- 
mo paveikslo arijos koloratūriniai epi- 
zodai nevisai aiškiai išėjo. Antram 
spektaklyje D. Stankaitytė buvo ge- 
resnėje formoje; ypač žavėtinai pra- 
skambėjo sunki paskutiniojo veiksmo 
arija su švelniomis ir laisvomis augš- 
tomis gaidomis. 

Vaidybiškai D. Stankaitytė dar ge- 
rokai primityvi, tačiau šį kartą bu- 
vo matyti gražių plėtotės pradų; 
ji kai kur surado natūralių žestų ir 
išraiškių kūno padččių; sceninė iš- 
vaizda buvo graži. Leonoros tipas 
duotas gal kiek rimtesnis ir vyresnis, 
negu įprasta, bet įtikinantis, Regulia- 
rios vaidybos technikos pamokos, at- 
vado, galėtų D. Stankaitytei greit ir 
mmrendžiamai padėti. Sceniniai silpnu- 
mai buvo su kaupu padengti puikaus 
Aainavimo ir netrukdė visumos įspū- 
džio, kuris buvo stiprus ir publikos 
tinkamai įvertintas. 


226 


šių metų staigmena buvo Alės Kal- 
vaitytės pasirodymas senos čigonės 
Azučenos rolėje. ši mūsų ryški daini- 
ninkė, atvykus į šį kraštą, buvo gero- 
kai nutolus nuo dainavimo. Kauno 
teatre Azučena buvo viena iš jos 
stiprių rolių. Nepavykus susitarti su 
kita dar stiprioje formoje tebesančia 
mūsų operos veterane — A. Dičiūte, 
A. Kalvaitytė buvo prikalbinta ai- 
gaivinti savo operinę karjerą. Ji nu- 
stebino publiką nepaprastu vaidybi- 
niu ryškumu ir dar visai gražiai iš- 
silaikiusiu tamsaus tembro mezzo SOp- 
ranu; ji sukūrė puikų, demoniško 
ryškumo pilną senos čigonės vaizdą. 
Premjeros spektaklio pradžioje buvo 
jaučiama tam tikro vokališko susi- 
laikymo, taupant balsą atsakingai ro- 
lei; vėliau tai dingo, sėkmingai nu- 
galint ir visas augštas gaidas. A. Kal- 
vaitytės pasirodymas dvelkė profesi- 
jonalizmu ir kontrastavo su daugiau 
ar mažiau mėgėjiška kai kurių kitų 
solistų ir choristų laikysena scenoje. 
A. Kalvaitytės sukurtoje rolėje ne- 
buvo tuščių vietų nei muzikiniu, nei 
sceniniu požiūriu, užpildant pauzas 
nebylia vaidyba ar viso kūno išraiš- 
ka. Šalia įgimto vaidybinio talento 
Kalvaitytės pasirodyme jautei geros 
režisūros vaisius, kuri Kauno teatre 
stovėjo augštai. A. Kalvaitytei taip 
ryškiai apie save priminus, linkėti- 
na, kad jos ir toliau neužmirštų mūsų 
koncertų rengėjai. 

Antrame spektaklyje Azučenos ro- 
lėje išgirdome mūsų pasižymėjusią 
dainininkę Aldoną Stempužienę. Iš- 
einant iš jos sukurtos pernykštės 
Carmen ir iš jos gausių koncertinių 
pasirodymų, gavosi įspūdis, kad ir 
operoje jos stipriausioji pusė būtų 
ramesnės, lyrinės, gražios išvaizdos 
reikalaujančios rolės. šiemet pasiro- 
dymas gan dramatiškoje, kartu ir me- 
lancholiškai melodiškoje Azučenos ro- 
lėje šiuo klausimu nedavė aiškaus at- 
sakymo. Reikia tačiau pripažinti, kad 
nors ir susidūrusi su stipria konku- 
rencija, A.Stempužienė save pilnai 
atlaikė. Ir jos Azučena buvo ryški, 
charakteringa, profesiniu polškiu sce- 
niškai sukurta. šioj rolėj ji nebenau- 
jokė: jau dainavo Azučeną Clevelan- 
do amerikiečių pastatymuose.  Vo- 
kališkai ji neturėjo sunkumų, tačiau 
gal dėl reikalo pritaikyti dramatinei 
ekspresijai jos labiau lyrinio charak- 
terio balsą pasijuto tam tikras dvi- 
lypumas tarp sopraniškai skambančių 
augštų gaidų ir tarp tamsaus, kartais 
nevisai natūralaus žemutinio regist- 
ro. Tikėkimės, kad tai tik laikinas 
reiškinys ir kad A. Stempužienė greit 
atgaus savo ankstyvesnį balso skalės 
išlyginimą.. 

praversti ir pas amerikiečius. St. Ba- 
ro balsas buvo pilname stiprume; 
scenoj laikymasis drąsesnis. Vaidybo- 
je buvo gerų momentų, nors nelem- 
tas nepatyrusių aktorių klausimas 
“Kur dėti rankas" nevisur buvo iš- 
spręstas. Trečio veiksmo mizanscena 
su Leonora buvo kiek savotiškai su- 
tvarkyta (ar nesutvarkyta): atrodė, 
kad Manrico išpažista savo meilę ne 
tiek Leonorai, kiek dirigentui. Kaip 
tai natūralu, tam tikro susivaržymo 
būta premjeros spektaklio pradžioje; 
antrasis buvo bene geriausias. Nepai- 
sant kai kurių vaidybinių silpnumų, 
ir šis St. Baro pasirodymas neprieš- 
taravo nuomonei, kad jo duomenys 
tinka operinei karjerai. 

St. Baro nepaprasta vokalinė me- 
džiaga yra žinoma. Ko jam trūksta: 
pilno vokalinio ir muzikalinio atbaig- 
tumo; tai pasiekus, jam galėtų pra- 
švisti platūs horizontai; Čikagos “Tri- 
bune"' konkurso laimėjimu praverti 
karjeros vartai galėtų plačiai atsida- 
ryti. Prieš keletą metų, jam sugrį- 
žus iš Italijos, atrodė, kad jis stovi 
ant tokios karjeros slenksčio. "Toli- 
mesnė jo plėtotė Čikagos sąlygomis 
to neberodo, gal net priešingai. Eks- 
tensyviai žiūrint, jis auga, išmokda- 
mas naujų operos rolių, praturtinda- 
mas savo koncertinį repertuarą vie- 
nu kitu numeriu. Intensyviai žiūrint, 
jo šių metų atlikimas rodo grei- 
čiau regreso, negu progreso žymių. 
Manrico rolė praskambėjo itin smar- 
kiai, bet neišlygintai. šalia gražaus 
“bel canto" momentų gausokai pasi- 
taikė ir nemaloniai forsuotų bei ne- 
išlyginto skambesio gaidų. Tai ra- 
do atgarsio ir jo gausių gerbėjų tar- 
pe “Trūbadūro" besiklausančioje pub- 
likoje. 

Gal tai tik laikini reiškiniai; ta- 
čiau pastačius geriausius subrendusio 
amžiaus metus gretimai su vis dar 
nesubrendusiu ir nesubręstančiu dai- 
navimo menu, tenka kiek pesimistiš- 
kai nusiteikti. 

Mūsų emigraciniame, siaurai na- 
cionaliniame akiratyje, St. Baras pa- 
silieka, žinoma, mūsų dainininkų di- 
dysis. 

Algirdo Brazio vardas, kaip daini- 
ninko, yra pakankamai nusistojęs. 
Buvęs Metropolitan operos solistas 
pasirodė grovo di Luna rolėje tvirtai. 
Galime tarti, kad buvo tai bene stip- 
riausiai ir užbaigčiausiai pateiktas 
vaizdas jo lietuviškos operos karje- 
roje. Didžioje antro veiksmo arijoje 
būta gražios kantilenos. Apžvelgę 
jo vokališko pasirodymo visumą, kon- 
statuokime, kad kai kur buvo kiek 
forsuotų augštų gaidų. Kodėl? Juk 
A. Brazio balsas ir be forsavimo 
skamba! 

Kultūringą įspūdį padarė Jonas 
Vaznelis sargybos viršininko Ferran- 


do rolėje. Pagal Kauno atsiminimus 
mes pripratome prie kiek judresnio, 
gyvesnio Ferrando. J. Vaznelio duo- 
tas seno, iškilmingo ir tauraus rite- 
rio vaizdas buvo tačiau pilnai įtiki- 
nantis. Muzikinis pasiruošimas buvo 
tvirtas; jo malonaus lyrinio tembro 
bosas gavo užtenkamai pasireikšti. 
Kiek blankesnis, bet irgi gerai pasi- 
ruošęs buvo V. Liorentas, atlikęs Fer- 
rando rolę trečiame spektaklyje. 

Mažesnėje Leonoros draugės Inez 
rolėje pasirodė Kristina Bartulienė ir 
Nerija Linkevičiūtė. Abi pakanka- 
mai stiprios vokališkai; Bartulienė 
labiau debiutantiška, bet su gerais 
galimumais. 

Smulkesnėse rolėse: Julius Savri- 
mavičius (riteris Ruiz; kiek didesnė 
rolė tenorui), parodęs neblogą, nors 
ne per stiprų lyrinį tenorą. Grynai 
epizodiniai čigono ir pasiuntinio vaid- 


menys buvo atlikti Br. Maciukevi- 
čiaus ir V. Momkaus. 
“ 
Kai kuriems iš mūsų “jaunųjų" 


operos solistų vaidyboj beveik nepro- 
gresuojant, o kitiems parodžius pro- 
fesinių aktoriškų sugebėjimų, šį kartą 
meno megėjų tarpe, o taip pat ir pa- 
sirodžiusiose recenzijose buvo daugiau 
diskutuojamas operos vaidybos klau- 
simas. Ta proga tebūnie leista pa- 
reikšti keletą minčių. k 

Operinė vaidyba, kaip atskiras me- 
nas, yra labiau rusų teatrų padari- 
nys. Tai įvyko gal iš viso dėl augštos 
teatrinės kultūros Rusijoje, o gal dėl 
to, kad garsiosios rusų tautinės ope- 
ros, ypač Musorgskio “Borisas Godu- 
novas'' yra nors ir stipriai modifikuo- 
tas, bet vis dėlto aiškus vagnerinės 
“muzikinės dramos" atgarsys, kur 
muzika yra pritaikyta, kartais net do. 
minuojama dramos veiksmo. Ir Wag- 
nerį nemėgusio Čaikovskio operos ir- 
gi turi aiškių muzikinės dramos ele- 
mentų. Operinės vaidybos menui pa- 
sauliniu mastu lemtinga buvo ge- 
nialaus rusų boso Feodoro Šaliapino 
asmenybė, kuris, kaip buvo sakoma, 
atėmus jam balsą, būtų padaręs 
nemažesnę karjerą kaip aktorius. 

Italų senoviškesnės operos savo eS- 
me yra labiau statinės, paremtos dai- 
nininko pasirodymu, kuriam puošnios 
dekoracijos ir gausūs chorai sudarė 
tik foną. Užtat italų operose vaidyba 
buvo laikoma antraeiliu dalyku, pa- 
liktu atskiro solisto iniciatyvai. F. 
šaliapinas savo meteoriniu pasirody- 
mu paveikė visą Vakarų pasaulį. 
šiuo metu ir italų Scala daug dau- 
giau dėmesio kreipia į vaidybą, ta- 
čiau tendencija padaryti iš operos ne 
tik muzikinį, bet ir savyje atbaigtą 
dramatinį spektaklį italams iš esmės 
yra svetima. 


Operinės vaidybos problemos yra 
esmėje tos pačios, kaip ir dramati- 
nės, tačiau turi savo specifinių as- 
pektų. Operoje “užpildomieji tarpai" 
yra žymiai didesni; jie dažnai suda- 
ro net patį pagrindą. Pačiam solis- 
tui dainuojant reikia mokėti sujung- 
ti vaidybą tiek su tekstu, tiek su 
muzika; kitam dainuojant reikia vi- 
sa savo kūno poza, ar vienu kitų 
taupiu mostu išreikšti ir palaikyti 
dramatinį momentą. 


Muziką ir operą jaučiąs dramos ak- 
torius, režisuodamas, gali nesunkiai 
prisitaikyti prie operos reikalavimų, 
tačiau patyręs operinis vaidintojas 
čia būtų naudingesnis. Tokį mes tu- 
rėtume V. Baltrušaičio asmenyje, 
su ypatingu talentu režisuojant pri- 
taikyti nurodymus kiekvieno solis- 
to prigimčiai. Gal tokių galima būtų 
rasti senesnės kartos musų operos ve- 
teranų tarpe. Sunku švaistytis pa- 
tarimais, nežinant visų darbo ir as- 
meniškų aplinkybių. Paminėkime tik, 
kad čikagoje turime A. Dičiūtę, ku- 
rios viena iš pedagoginių specialy- 
bių yra kaip tik operinė vaidyba; tu- 
rim kadaise talentingą vaidintoją A. 
Kutkų ir jo žmoną J. Vencevičaitę, 
sukūrusią Kauno scenoje keletą ryš- 
kių ne vien vokalinių, bet ir vaidy- 
vinių vaizdų (čia ypač prisimena Mar- 
ta Eugen d'Alberto operoje “Pakal- 
nėj''). Pagaliau neužmirškime šiemet 
taip ryškiai vaidinusios A. Kalvaity- 
tės. Gal kas nors iš jų galėtų būti 
naudingas mūsų operas bestatant, 
ypač padedant išspręsti nelemtą klau- 
simą “kur dėti rankas", ar “ką da- 
ryti su savo kūnu“ mūsų čia Ame- 
rikoje karjerą pradedantiems operos 
solistams 7 

Mūsų lietuviška opera vaidybos sri- 
tyje stovi tarp dviejų frontų. Iš vie- 
nos pusės visai Čikagai šviečia Lyric 
Opera pavyzdys. šis ištaigingas teat- 
ras solistų ir dirigentų sudėtim ir 
savo visa dvasia remiasi Milano Sca- 
la, kur vaidyba nors ir pakilusi, bet 
pasilieka antraeiliu elementu, užlei- 
džiant pirmavimą išimtinio lygio Vo- 
kaliniam pradui.Iš antros pusės visi, 
kas atsimena Kauno operą, daugely- 
je vietų turi labai ryškių vaidybinių 
įspūdžių ir yra linkę gal ir perdaug 
kritikuoti mūsų lietuviškos operos s0- 
listų vaidybinius silpnumus (šioje sri- 
tyje girdėti priekaištų ir kai kuriems 
Lyric Opera solistams). 


šio straipsnio autorius irgi gerai 
prisimena Kauno operą. Vis dėlto jis 
yra nuomonės, kad “Trūbadūro" 
spektakliuose vaidybos  mėgėjišku- 
mai netrukdė bendram nuotaikin- 
gam įspūdžiui. Tačiau ateičiai reikė- 
tų mūsų operos sambūriui jieškoti ke- 
lių padčti solistams progresuoti vai- 
dyboje. 


* 


Vykdant tokį didelį uždavinį, kaip 
keliolikos tūkstančių dolerių biudžeto 
operos pastatymą, šio krašto sąlygo- 
mis reikalinga sutelkti visas jėgas 
propagandai. Prieš pat spektaklius ir 
ju metu mūsų spaudoje skaitėme, kad 
mūsų operos sambūris ar tai muzi- 
kų unijos, ar tai amerikiečių muzi- 
kininkų klasifikuojamas kaip “antra- 
sis po Lyric Opera". Mūsų visuo- 
menės reakcija buvo mišri; daugu- 
mas didžiavosi tuo, tačiau kai kas 
piktinosi dėl “tuščių pagyrų". 

Palyginimas su Lyric Opera, kur 
trumpam sezonui kviečiami garsiau- 
Si pasaulio dainininkai, diriguojant 
išgarsėjusiems dirigentams, kur vien 
į chorą yra suplaukusi jaunųjų Čika- 
gos dainininkų (bent sopranų) atran- 
ka — yra pavojingas ir tikrai gali 
vesti prie “tuščio išdidumo". Tačiau 
klasifikacija mūsų operos, kaipo an- 
trosios po “Lyric Opera", vis dėlto 
turi tam tikro pagrindo. Tai nėra dėl 
to, kad šis kraštas, valstybei meno 
įstaigų neremiant, yra neturtingas 
operomis. Palinkimas gi prie daina- 
vimo, o taip pat prie operos yra itin 
čia stiprus. Kiekviename mieste yra 
gausu daugiau ar mažiau “vertin- 
gų"“ ar “ubagiškų" operos studijų, 
kurios kasmet įvykdo po vieną ar 
keletą operos pastatymų. Apžvel- 
giant šios rūšies veiklą Čikagoje, at- 
rodo, kad tik kasmet lenkų vykdo- 
mi tradiciniai St. Moniuškos “Hal- 
kos“ pastatymai gali nustelbti mūsų 
operą: kai kas iš lietuvių yra matęs 
“Halką" išparduotoje Čikagos operos 
rūmų salėje, su pilnu orkestru, su 
iš Varšuvos parsikviestais solistais ir 
turtingų baletu. Įdomu, kad titulia- 
rinę Halkos rolę jau iš seno dainavo 
ir dar dabar kartais dainuoja mūsų 
solistė, Amerikos lietuvaitė Barbara 
Darlys. 

Visos kitos operos “kompanijos" ar 
“studijos'"" pastato operas su pripuo- 
lamu, tam kartui susirinkusių solis- 
tų sąstatu ir taip pat pripuolamu, iš 
mėgėjų išmokytu (norinčių netrūks- 
ta) ar iš specialistu pasamdytu cho- 
ru ar choreliu. Tų pastatymų lygis 
užtat yra labai nevienodas; net ir 
rimto lygio studijoje jis gali svyruo- 
ti tarp vos patenkinamo ir visai gero. 
Opera įstengiama pastatyti vos vie- 
ną kartą. 

Nėra nei vienos operos sambūrio 
Čikagoje, kuris turėtų pastovų cho- 
rą, pastovų solistų branduolį ir ku- 
ris įstengtų kasmet pastatyti po ope- 
rą, samdant apie 30 žmonių orkest- 
rą, darant 2-3 orkestrines repeticijas 
ir pravedant po tris tos operos spek- 
taklius su išparduota sale. Ta pras- 
me mūsų operos sambūris išsiskiria 
iš kitų Čikagos operinių “Kkompani- 
jų" ir stovi kažkur tarp jų ir tarp 

Lyric Opera koloso. Kaip tą “kažkur" 
suprasti ir kaip tą atstumą pada- 
linti — tai peržengia šio straipsnio 
autoriaus kompetenciją. Bet, kaip 
matome, lietuvių palinkimas prie ope- 
ros tikrai yra “viršnorminis" ir mū- 
sų “siaurai-nacionalinis" sambūris 
veikia šio krašto sąlygomis tikrai 
stebinančiu mastu. 

* 


Dėl ateinančio sezono planų skaitė- 
me dirigento ir meno vadovo A. Ku- 
čiūno pareiškimą spaudoje, kad nau- 
jas pastatymas “turėtų būti“ K. Ba- 
naičio “Kastytis ir Jūratė". Atrodo, 
kad šis pareiškimas padarytas pro- 
pagandiniais sumetimas ir atvaizduo- 
ja gražius principinius pageidavimus, 
pačiam pareiškėjui žinant apie jų ne- 
įvykdomumą. Kol kas K.V. Banaičio 
opera egzistuoja tik klavyro forma; 
ji nėra orkestruota ir nežinia, kada 
bus orkestruota. Autoriaus dėmesys, 
pačią muziką baigus kurti, atrodo, 
yra nukreiptas į klavyro išleidimą; 
tam reikalu remti Čikagos lietuvių 
operos yra sudarytas fondas. Klavyro 
leidimas gali užtrukti ilgai ir kai- 
nuoti brangiai. Orkestruoti per vasa- 
rą keleto veiksmų operą galėtų tik 
patyręs augšto ir greito darbingumo 
kompozitorius, kokiu buvo pvz. velio- 
nis J. Karnavičius, galėjęs paruošti 
kasdien po keliolika puslapių gražiai 
parašytos partitūros (tiesa, miegoda- 
mas tik po porą valandų per parą). 
Pažįstant prof. K.V. Banaitį ir Ži- 
nant jo silpną sveikatą, atrodo, kad 
operos orkestravimas užtruks bent 
keletą metų. Taip kad dėl kitų me- 
tų sezono kursuoją gandai apie pro- 
jektuojamus “Pajacus"' ir “Cavalleria 
Rusticana"“ bus greičiausiai artimesni 
tikrovei. 

K.V. Banaitis yra vienas mūsų 
stambiausių kompozitorių. Jo operos 
pastatymas būtų nepaprastas mūsų 
muzikos gyvenimo įvykis. Mūsų ope- 
ros sambūris, nugalėjęs keturias sve- 
timas operas, neabejotinai sėkmingai 
nugalėtų ir kiek naujesnio stiliaus 
K.V. Banaičio kūrinį. Tai pareikalau- 
tų darbo ir lėšų, tačiau jų niekas ne- 
gailėtų. Deja, be gatavos partitūros, 
tokio pastatymo mes negalime nei 
tuojau laukti, nei projektuoti. Už 
brangius pinigus gražiai išleistas ope- 
ros klavyras to irgi nė kiek nepri- 
artins. Bet ... tikėkimės, kad už ke- 
leto metų tikrai nauja mūsų operos 
sambūrio premjera ne “turėtų būti", 
bet “tikrai bus" K. V. Banaičio “Kas- 
tytis ir Jūratė" — vienintelė emigra- 
cijoje gimusi mūsų žymaus kompo- 
zitoriaus opera! 

* 

Baigiant tektų paminėti vieną ne- 
muzikinę ir neesminę šio pastatymo 
smulkmeną, kuri tačiau rado gan 

gyvo ir nepalankaus atgarsio mūsų 
visuomenėje. 

Premjerai pasibaigus ir publikai 
ovacijas keliant, buvo laukiama pas 
mus įprasto gėlių įteikimo scenoje. 
Publikos nustebimui, to nesusilaukta. 
Gėlių buvo daug, jos buvusios su- 
krautos ant stalo už scenos; jas išneš- 
ti scenon, esą, buve neleista dirigento 
A. Kučiūno iniciatyva. Argumentas 
buvęs: taip nedaroma  Metropoli- 
tan ar Lyric Opera teatruose ir tai 
gali atrodyti keista Lyric Opera va- 
dovaujančio personalo nariams, ku- 
rių keletas buvo atsilankę į premje- 
rą (jų buvo matyti ir antrame sek- 
madienio popiečio spektaklyje. A. Ku- 
čiūnas yra Lyric Opera tarnautojas). 

šiuo klausimu galima rasti stiprių 
priešingų argumentų. Mūsų operos 
spektakliai savo rimtu lygiu ir relia- 
tyviu pastatymo turtingumu gali im- 
ponuoti (ir tikrai imponuoja) ameri- 
kiečiams operininkams. "Tačiau tas 
faktas, kad operos eina lietuvių kal- 
ba, kad jose dainuoja tik lietuviai ir 
orientuojamasi vien į lietuvių klau- 
sytojus, visvien pastato mūsų operą 
į įdomaus, sėkmingo, bet siaurai na- 
cionalinio reiškinio rėmus. Jei jau 
gedytis mūsų papročių ir lygiuotis į 
amerikiečius, tai daug esmingiau bū- 


tų ... atsisakyti nuo lietuvių kalbos 
ir dainuoti operas originalo kalba, o 
dainininkus rinkti iš visos Čikagos 
konkurso keliu. Kadangi šiuo kelių 
visvien nebus einama (tai reikštų mū- 
sų sambūriui savižudybės aktą), tai 
ar ne gražiau būtų pasilikti ištiki- 
miems savo krašto tradicijoms tiek 
lietuvių kalbos spektakliuose, tiek ir 
gėlių išnešimo į sceną ar kitų galimų 
smulkmenų atžvilgiu ? 

Pagerbus, pakritikavus ir pagy- 
rus solistus bei meno vadovus, nega- 
lima užmiršti to didelio pasiryžimo, 
kurį ir šiemet parodė visi eiliniai 
sambūrio nariai: choristai bei choris- 
tės; be jų ištvermės nei ankstyvesni 
pastatymai, nei šių metų “Trūbadū- 
ras" nebūtų įvykę. Nors pasaulinio 
repertuaro operos pastatymas lietuvių 
kalba ir nesudaro tiesioginio įnašo į 
lietuvių kultūrą, tačiau susibūrimas 
į bendrą darbą su gražiais, net nutau- 
tėjusiems lietuviams imponuojančiais 
rezultatais sudaro ir nemažą mūsų 
tautiškumo išlaikymo veiksnį. 

Tiek visam lietuvių išeivių operos 
sambūriui, tiek ir jo valdybai su V. 
Radžium priešakyje galime linkėti to. 
limesnio pasiryžimo ir tolimesnio sėk- 
mingo darbo. 

Vladas Jakubėnas 


P. VAIČIŪNO "PRISIKĖLIMAS" ČIKAGOS SCENOJE 


Čikagos scenos darbuotojų sąjungos 
dramos teatro premjera Jaunimo 
Centro salėje, 1960.III. 13 d.: Petro 
Vaičiūno 5 veiksmų komedija “'Prisi- 
kėlimas". Dailininkas Jurgis šapkus, 
režisierius Antanas Rūkas, Kazio Ci- 
jūnėlio apšvietimas. Vaidino: Eiena 
Blandytė, Julija Cijūnėlienė, Emilija 
Gepnerienė, Alė Koželienė, Ona Pet- 

ičiū Elena Petrokaitė, Pranas 
Eeinoras, Stasys Bernatavičius, Alfon- 
sas Brinka, Algimantas Dikinis, Jo- 
nas Kelečius, Nikodemas Micius, Va- 
cys Petrauskas, Edvardas Radvila 
ir Juozas Raudonis. Režisūros pa- 
dėjėjas Pranas Beinoras. 

Petro Vaičiūno komedija “Prisikė- 
limas" pirmą sykį iš rankraščio buvo 
vaidinta Kauno ir Klaipėdos valsty- 
bės teatruose; Kauno repertuare iš- 
silaikė iki 1944 m. vasaros. Po to, 
maždaug po dešimtmečio, veikalą su 
pasisekimu statė šiaulių valstybinis 
dramos teatras. 

"Prisikelimo" autorius, rečituoda- 
mas centrinio vaidmens lūpomis “pri- 
slėgtos dvasios, žmogaus svajonės pri- 
sikėlimą" ir panašiomis frazėmis su- 
teikia raktą idėjai, Bandydamas iš- 
kelti menininko anuolaikiniame Lie- 
tuvos fone problemą, faktiškai ta- 
čiau šia problema tik žaidžia, jokio 
sprendimo nesiūlydamas. Tai tik daž. 


nas, meno žmogui rodant simpatijas, 
P. Vaičiūno kūryboje tarp gyveni- 
mo ir menininko konflikto iškėlimas. 

Pagrįsta kiek naivia ekspozicija, 
komedija bematant virsta kunku- 


liuojančiu veiksmu, kurį rutulioja, be- 


sikeisdamos, melodraminės ir links- 


mos, netgi satyrinės situacijos, o 
įvairina bei šildo šešiolika savitų 
personažų. 


Įprastu meistriškumu autorius ku- 
ria išradingas padėtis ir žiūrovus pa- 
traukiančią sceninę teisybę, besiri- 
bojančią su psichologine. Komedijoje 
apstu melodraminio elemento — per- 
dėjimo ir sentimentalumo bei guan- 
tum libet netikroviškų užmezgimų, 
kuriems surandomos hipnotizuojan- 
čios atomazgos. Vietomis praskamba 
romantiškai šiltas patosas. 

"Prisikėlimas" — ne vien origina- 
laus turinio bei formos sceninis kū- 
rinys, bet ir dėkinga kuriamajam ak- 
torių darbui žaliava. Petras Vaičiū- 
nas nemenkai juk talkininkavo vai- 
dybos šedevrams pagimdyti: tiek ir 
tiek Lietuvos aktorių jo dramaturgi- 
joje buvo pagimdę neužmirštamus 
vaizdus ir charakterius! 

Komedijos turinys yra pramany- 
tas, raizgytas, nepretenduojąs į tik- 
rovę, tačiau sukeliąs lietuviškos rea- 
lybės aliuziją. Nors kai kuriuose P. 


Vaičiūno veikaluose pabrėžiamas “ak- 
tualumas" šioje komedijoje nėra ak- 
centuojamas. 

Rašytojas pasilieka ištikimas žmo- 


niškumo idėjos kėlimui — būdingam 
kūrybos bruožui — tai atskiras pliu- 
sas. 


Šioje apie “karstą ir prisikėlimą" 
komedijoje temos atžvilgiu operuoja- 
ma vieno menininko skyrybų ir nau- 
jos, prasmingesnės meilės epizodu. O 
lošimo lentoje, be herojaus-skulpto- 
riaus, stumiamos įvairialytės figūros: 
miesčioniškai menkadvasiškų palinki. 
mų žmona, šią moterį paviliojęs 
turtingas vertelga, menininką pami- 
lusi jauna čigonė ir tą čigonaitę savo 
meile persekiojąs čigonas, trys mies- 
telio ponai, vienuolė, užsienyje studi- 
jas baigusi pianistė, gėlių garsus au. 
gintojas, policininkas, laikraščio re- 
porteris ir t.t. Tie personažai — spal- 
vingiems charakteriams puikus lipdy- 
mo molis: aktoriškam kūrybingumui 
akstinas. 

Melodramai niekad nepakenkiąs eg- 
zaltavimas, savotiška “egzotika" ir 
panašios teatrališkumu per se žiūro- 
vų masėms paveikti priemonės “Pri- 
sikėlime" naudojamos nešykščiai: lai- 
mę nešanti Paryžiaus paroda iš mi- 
nisterių (!) laiškai ir telegramos, či- 
gonų gimtąja kalba pašnekesiai, vie- 
nuolės duktė, Purvynės gatvės pa- 
vertimas Gėlių gatve, gyvojo Žžmo- 
gaus į “karstą" atsigulimas et cetera 
— vis naujos ir naujos bengališkos 
ugnys! Tai nėra vyksmo stumiamoji 
galia, tik ūmai sprogstąs melodrami: 
nis fejerverkas, kuris pabyra, Žvaig- 
ždėmis nušviečia ir užgęsta, sukėlęs, 
momento nepaprastą" įspūdį. 

Beveik visi komedijos personažai— 


melodraminiai  karštesnio tempera- 
mento žmonės, sugebą valdytis, iš 
viršaus ramūs, tačiau, kai aistros 


užvaldo ar kai kovoja už savąją “tei- 
sybę", emocijų slėpti nelinkę. 
“Prisikėlimo" kompozicija ištęsta. 
Gal kad vaidintojams būtų daugiau 
progų pasireikšti, gal kad žiūrovams 
dovanojus ilgiau trunkantį pasisma- 
ginimą. (Publika, matomai, būtų 
smalsi net ir šeštajam komedijos 
veiksmui, nes penktojo veiksmo už- 
dangai nusileidus, dar lieka pakan- 
kamai neišnarpliotų painiojimų). 
Čikaginį "Prisikėlimo" pastatymą 
režisavęs Antanas Rūkas į komediją 
yra pažvelgęs kaip i pramoginį far- 
są. Atmetęs melodraminį romantinį 
sultingumą, veikalą nukreipė į pa- 
viršutiniškumo bėgius. Petrui  Vai- 
čiūnui taip būdingas gėrio ir blogio 
(šviesos ir tamsos) susikirtimas, šių 
dviejų pradų konflikto auginimas be- 
maž neryškinamas, nebent -praskam- 
ba personažų replikose ar tiradose. 
Pirmųjų veiksmų baletinės šokinėji- 
mo (ir pozicijos po kiekvienos repli- 


kos keitimo) mizanscenos, vaidini- 
mui įpusėjus virtusios statinėmis ar 
stilizuotai paralelinėmis, vėl sugrįžta 
į blaškymosi sūkurius, o priešpasku- 
tinėse veikalo scenose tenkinasi be- 
jėgiu pusrutulyje išsirikiavimu. A. 
Rūkas mėgsta ir būna išradingas 
dviejų personažų sceninėje aikštėje 
padėtyse, bet dar neįveikia masinių, 
finalinių (lygiai kaip ir “grįžtamo 
bangavimo") padėčių. Pasitenkinda- 
mas nenuodugnumu, vengia kontras- 
tų, nesukelia stipresnių konfliktų, 
gilesnius išgyvenimus nukreipia įra. 
mų ar pašaipingą rezonavimą. Pa- 
našioje režisūroje Petras Vaičiūnas 
atrodo nepilnas ir nevisapusiškas. 
Nors autorius ir nebuvo sužlugdytas 
(nes sugeba išlikti žiūrovus paver- 
giąs bet kurioje interpretacijoje!), ta- 
čiau tenka manyti, jog vien “žaidi- 
mu" apsiribojimas nėra tikras 'Pii- 
sikėlimui" vaidinti būdas. 

Jaunimo Centro scena neproporcin- 
gai augšta. šiaip skoningi, Jurgio 
Šapkaus panneau pavidalo, dekoraty- 
vūs scenos gilumoje 'papuošimai" yra 
abstraktūs, nesukelią veiksmavietės 
nuotaikos, tik sceną dar labiau augš- 
tiną. Verti pagyrimo: efektyvi Pri- 
sikėlimo skulptūra, dailininko išradin- 
gumas keliuose veiksmuose panau- 
dojant (netgi “karstui") tuos pačius 
negausius meblių elementus,  žiūro- 
vams gal nesusivokiant, jog tai yra 
vis tie patys baldai. Įdomus ir Bar- 
vos vasarvietės kambario primityvio- 
mis priemonėmis išsprendimas. Vie- 
nok, išskiriant du pirmuosius veiks- 
mus, sceninė aikštelė atrodo per tuš- 
čia paversta arena; tai ypač jau- 
čiama Algaudo oranžerijoje, kur būtų 
naudingas priešybės su skulptoriaus 
dirbtuve (“ čia gi tikros kapinės") 
pabrėžimas—ramumo atmosfera, šil- 
tas jaukumas. 

Apšvietimas, tuos pačius prožekto- 
rius nukreipiant į dekoratyvius frag- 
mentus bei baldus, o taip pat ir į 
vaidintojų veidus, yra taisytinas, nes 
vaivorykštės spalvomis vargina. Ak- 
torių veidai yra būtini ramesnio, 
minkštesnio šviesomis išryškinimo, ir 
jie svartcsni, negu baldo ar panneau 
“vaidyba"'. Panašus apšvietimas ret- 
karčiais tinka baletinio spektaklio 
momentams, bet nėra priimtinas dra- 
minio veikalo vaidinimui. 

Grįžtant prie režisūros, nesinorėtų 
nutylėti, jog Čikagos “Prisikėlimo" 
pastatyme pasigendama ne vien gi- 
lesnio traktavimo, bet ir tvirtesnio 
spektaklio kompozicinio piešinio. 
Lygiai ir kitų pamatinių režisūros da. 
lykų: skirtingos veiksmų atmosferos, 
iškilimo taškų, vaidybinių akcentų, 
gėrio ir blogio kovos linijos, charak- 
terių ir t.t. Antanas Rūkas tenkinasi 
teksto "švelniu" ar juoką turinčiu 
sukclti iliustravimu ir yra linkęs ne- 


komplikuotiems  forminio  povūdžio 
sprendimams. Vaidintojai jam xa1 tė- 
ra marionetės, kurias įpareigoja ar- 
ba energingai judėti, neleisdamas nei 
sakinio vienoje pozicijoje ištarti, ar 
verčia atsisakyti bet kurio psicholo- 
ginio pagrindo. Dėl to turinys ir 
forma nueina skirtingais keliais, Pa- 
statyme nestinga "rezultatų" ir spe- 
cifinio manierizmo. šiaip spektaklis 
disciplinuotas, ritminiu atžvilgiu daž- 
niausiai guvus, nesunkai žiūrimas, 
bet paliekąs pramoginio vaidinimo 
įspūdį. 


Išbraukdamas  čigono vaidmenį, 
A. Rūkas nuskriaudė “Prisikėlimo" 
melodraminį  vešlumą, atėmė dalį 


"egzotikos", o Maros scenoms (ypa- 
tingai ketvirtame veiksme) taškus. 
Komedija dėl to nustojo dar vieno 
vaičiūniško “fejerverko.'? 

Prieš pradedant vertinti paskirų 
vaidintojų pastangas, norisi sugrįžti 
prie režisūrinio diktato, iškėlusio 
“tamsiuosius" personažus, mažaspal- 
viais padariusio “šviesiuosius". Čika- 
ginio pastatymo žiūrovams ar tik ne 
turtingas Barva pasidarė moralinis 
veikalo didvyris? Ar nebuvo į antra- 
eilį planą nustumti skulptorius Alna, 
gėlių mylėtojas Algaudas bei 2nev- 
ginga ir kilnių sumanymų jo duktė 
Cilė? Netgi ir tarnaitė — autoriaus 
patronizuojamo kaimo atstovė— nu- 
kelta į “tamsiąją pusę, paversta 
groteskine ar (priklauso nuo skonio) 
klounados figūra. Vargu įtikėtina, 
kad panaši tarnaitė galėjo būti skulp- 
toriaus pastogėje, o ypač Barvos va- 
sarvietėje, pakenčiama ir kad jos po- 
elgiai Alnienės bei kitų liktų toleruo- 
jami. 

Iškeltina dar ir kita naujenybė, 
Trečias ponas— kovotojas už gėrį ir 
teisybę, paverstas senosios kartos in- 
teligentu. Tai, berods, originali inter- 
pretacija, nors, autoriaus norais, per. 
sonažas turėjo būti naujos gadynės 
atstovas, šviežio idealizmo reprezen- 
tantas. Įvykdyta metamorfozė, tiesa, 
padėjo iškilti rolės vaidintojui, ta- 
čiau klausimas: nejau įsivaizduoja- 
moje Lietuvoje vien tik senesnio am- 
žiaus žmonės buvo tiek energingi, 
kad surasdavo savyje įkarščio kovoti 
su būties negerovėmis ? 

Čigonė Mara — egzotiška ir ne- 
eilinė asmenybė, gal net simbolis. 
Kai Lietuvos meninėse scenose Ma- 
ros vaidmeny dvi pirmaujančios ak- 
torės sukūrė žanriniu bei emocinių 
požiūriu  niuansuotus charakterius, 
čikaginėje interpretacijoje toji, anot 
autoriaus, “čigonės duktė" virto tik 
per gausių, monotoniškų pasišvaisty- 
mų vykdytoja. Tai jau veikalui mi- 
nusas. 

Tenka iškelti E. Blandytės, J. Rau- 
donio ir N. Miciaus per šį spektak- 
lį iš ankstyvesnio sustingimo atsipa- 

laidavimą — vertinga režisūros pa- 
galba. 

Kai dalis personažų paversta su 
aplombu šnekančiais manekenais, O 
kita dalis — isteriškai besiblaškan- 
čiais šokėjais su įkyriai ir betiksliai 
mosikuojančiomis rankomis, trečiaei- 
liai vaidmenys (Irmos motina, poli- 
cininkas) pasilieka gyvenimiški. Gai- 
la, jog kai kurie vaidintojai scenoje 
pasirodo bei iš veiksmo vietos pasi- 
šalina dvasioje tušti (laimingą iš- 
imtį sudaro Alg. Dikinis ir dar pora 
dalyvių). Keli jų, paskutinę repliką 
pratarę, išsijungia iš akcijos ir, lyg 
susigėdę ar atsiprašydami, be tikslo 
nuslenka į užkulisį. 

Atskirą vietą komedijoje užima vie- 
nuolės Sesers Angelijos vaidmuo. Jis 
yra aiškiai melodraminis, dirbtinai 
jungiąs vyksmą, galįs žiūrovus “pa- 
vojingai" nuteikti, jei veikalas vai- 
dinamas farsiniuose tonuose, nepa- 
naudojant melodramai specifinio sen- 
timentalumo. šį teigimą patvirtina 
Algaudo ir vienuolės Angelijos sce- 
na, išplaukusi iš pirma to buvusios 
rezonieriškai ir pašaipiai skambėju- 
sios situacijos. Iš anksto neparuoštas 
motinystės faktas kai kuriuos žiū- 
rovus šokiravo, nors tai ir nebuvo 
autoriaus intencijose. 

“Prisikėlimas" reikalingas veikalo 
pradžios ir užbaigos bendrumo — 
ištisinio veiksmo. Čikaginėje vaidy- 
binėje versijoje to “poliusų vieniji- 
mo" nėra buvę. Vaidinimas beveik 
tuščioje scenoje komediją dar labiau 
iškėlė į farsinį pobūdį. 


Apie atskirus “ Prisikėlimo"? 
vaidintojus 


“Kilniųjų" (autoriaus remiamų!) 
vaidmenų interpretatoriai: Alna, Al- 
gaudas, Mara, Cilė ir Trečias ponas 
— bemaž tevaidino tik komedijos 
tekstą. šioje grupėje talentu ir tech- 
nika pajėgiausias buvo Algimantas 
Dikinis (skulptorius Alna). Nors ne- 
parodė nei persikeitimo, nesudarč 
draminio vaizdo, neišnaudojo rolės 
"stumiamos jėgos". Grynai komedi- 
jinis charakterio traktavimas, gal ir 
per jaunatviška išvaizda pakenkė bū. 
do gilumui ir Alnos konfliktui su 
aplinka atskleisti. Alg. Dikinis labiau 
priminė jaunąjį “Naujųjų žmonių“ 
Zigmą Sakalą, negu kad “Prisikšli- 
mo" centrinio vaidmens vaizdą. Skulp- 
toriaus sielvartas ir neviltis, jo dyva- 
sinis palankioje atmosferoje atgimi- 
mas paskendo lengvų pašaipų ir iš- 
dykavimų smaguriavimuose. 

Algaudas, lipšnus žmogus, jautrus 
grožiui ir retiems augalams, nepa- 
kelias niekšybės, išauginęs pagarsė- 
jusių vyrų būrį — vienas pačių gra- 
žiausiųjų Petro Vaičiūno dramatur- 
gijos charakterių. J. Kelečius iš dau- 

gelio to seno esteto bruožų, kurie 
aiškūs iš veikalo teksto, nepasirin- 
ko, regis, nei vieno. Jisai taurųjį 
Algaudą teapdovanojo tiktai eks- 
centriškumu ir šv. Vito liga, Iy- 
giai kaip ir keistu bukaprotiškumu. 
Lieka mįslė, kaip tasai sodininkys- 
tės stebukladarys tomis drebančiomis 
rankomis sugeba lepinti net į užsie- 
nio parodas siunčiamas gėlių atmai- 
nas? J. Kelečius apskritai yra pa- 
linkęs sugalvotais pokštais ir “atsila- 
pojimais" pavaizduoti bet kurį cha- 
rakterį. Vaidmeny šį sykį vaidintojui 
parūpo juoką galinčios sukelti repli- 
kos, o pats charakteris dar laukia 
įdomesnio aiskleidimo. 

Elena Blandytė čigonę Marą vai- 
dino be ilgesnio pasiruošimo, pava- 
duodama kitą, dėl fizinių priežasčių 
negalinčią spektaklyje dalyvauti, ak- 
torę. Pirmame veiksme buvo savita, 
įdomi. Vėliau, įkyriai kartodama for- 
mą, be naujų spalvų ir be poteks- 
čių, pasidarė vienoda bei nuobodi, o 
paskutiniame veiksme dargi ir blan- 
ki. Nors vaidybiškai pasiekta neblo- 
ga pažanga. 

Stasys Bernatavičius Trečiojo po- 
no vaidmeny gal buvo įdomiausias ir 
lietuviškai tikrovei artimiausias tipas 
—spektaklio bei asmeniškai vaidin- 
tojo laimėjimas! Kad ir prasilenkta 
su autoriaus sumanymu, bet laimėta. 

Alė Keželienė— -Cilė, Algaudo duk- 
tė, — didelių galimybių rolė. Ne 
jaunos vaidintojos kaltė, kad vaid- 
muo buvo sumenkintas ir nebuvo iš- 
ryškintas įdomus charakteris. A. Ke- 
želienė turi malonų balsą, pakanka- 
mai patraukli ir nuoširdi, turėtų ne- 
atsisakyti vaidybinių pastangų. 

“Tamsiųjų" personažų junginį “Pri- 
sikėlime" sudaro: vertelga Barva, du 
miestelio ponai ir skulptoriaus žmo- 
na Irma. Pastaroji prie grupės jun- 
giasi dėl savo nepastovumo, silpna- 
dvasiškumo, materialiems išskaičia- 
vimams palinkimo. 

J. Raudonis Barvos rolėje — lanks- 
tus ir komedijine prasme pretenzin- 
gas. Kadangi personažo daromos 
skriaudos bei kiti negeri dalykai re- 
žisūros buvo palaiminti, o piktada- 
rybės pripažintos tik smagiais išdy- 
kavimais, vaidmuo žiūrovuose pasi- 
piktinimo nekėle. 

Du miestelio ponai “kombinatoriai" 
paversti greičiau scheminėmis kau- 
kėmis, negu gyvais, apsukriais ir 
savanaudiškais subjektais. Vaidybiš- 
kai įdomesnis ir vaizde tikresnis bei 
įtikinamesnis buvo Edv. Radvila. Ji- 
Sal, pakely į žymesnį vaidybinį lai- 
mėjimą, deja, neturėjo histrioniškai 
stimuliuojančių įteigimų. Antrojo po- 
no vaidmenyje Alf. Brinka pasirodė 
Sausesnis ne tik vaizdu, bet ir vai- 
dyboje, kur buvo jaučiamas apsimeti. 
mas. Padėčių sukaustymo ir abiejų 


tipų “nusausinimo" dėka neatsirado 
ir žanriniu atžvilgiu sultingų spalvų. 

Irmos, skulptoriaus  neištikimos 
žmonos, rolei būtina patyrusi aktorė, 
nes vaidmenį tenka ypatingai "dary- 
ti", t.y. vaidybiškai praplėsti. Julija 
Cijūnėlienė, klusniai besilaikiusi re- 
žiūros direktyvų, darė, ką pajėgė, O- 
peravo nesudėtingomis priemonėmis. 
Dirbo atsidavusi ir, reikia tikėtis, 
kad ir toji monotoni mėgėjiška vai- 
dyba suteikė pamoką ir padės vai- 
dintojai bręsti. 

Skirtingų tikslų vienuolės Ange- 
lijos rolė, kurią vaidino O. Petra- 

ičiū neužtikdavo scenoje palan- 
kios bei paruoštos atmosferos, todėl 
ir personažo scenoje pasirodymai 
būdavo lyg tam, kad vyksmas būtų 
“kažkuo"  pajvairintas.  Tikrumoje 
vaidmuo (melodraminis fejerverkas!) 
yra ne tik sunkus, bet reikalingas 
ypatingo režisūrinio dėmesio ir tin- 
vo sausoka, santūri ir savyje neveiks- 
minga, nors dėl to priekaišto jai da- 
ryti gal ir nedera. 

Antraeiliai ar trečiaeiliai vaidme- 
nys: Irmos motina (gėles Algaudo 

ižiū re- 
porteris, žmogus iš 
Centro. 

Iš šių vaidintojų išskirtinas Vacys 
Petrauskas, geros intuicijos ir per- 
gyvenimų teisybės atstovas. Jo ju- 
drusis žinių laikraščiui  gaudytojo 
vaizdas primena a.a. Juozo Monkaus, 
vieno pirmųjų šio vaidmens interpre. 
tatoriaus, vaidybą. (Gal tai vien atsi- 
tiktinumas, gal režisieriaus anksty- 
vesniems įspūdžiams nusilenkimas, tai 
nei kiek nemažina V. Petrausko ver- 
satiliškumo bei charakterių vaidme- 
nims daugpusiško gabumo. 

Em. Gepnerienė— motina buvo rea- 
liai paprasta. Policininkas N. Micius 
teigiamai atsipalaidavęs, — įtikina- 
mas, savaip jaukus bei vaičiūniškai 


policininkas, 


šiltas. Jo trumpas epizodas buvo 
farsinėje aplinkoje — prošvaistė. Pr. 
Beinoras — žmogus iš Centro, mė- 


gėjiškai blankesnis, neatnešė į fina- 
lą deus ex machina melodraminio ma- 
jestoto ar “galingųjų  augštybių' 
nuotaikos. 

Išimties keliu minėtina E. Petro- 
kaitė — tarnaitė. Ji sodriai impro- 
vizavo, karikatūriškai iškreipė vaid- 
menį ir kiekvienoje scenoje iškris- 
davo iš veikalo. Norisi net įtarti, 
jog iš antraeilės +r0lės stengtasi iš- 
spausti išskirtino dėmesio vaidmenį: 
akompanimentą paversti vedama mc- 
lodija. Šaržavimas, kad ir iššaukiąs 
publikos juoką, buvo ne vietoje, o 
tipas visiškai netinkamas. 

Čikaginis “Prisikėlimo" spektaklis, 
skirtas nesenai mirusio autoriaus at- 
minimui pagerbti, gal galėjo scenoje 
atkurti rašytojo tikslus, t.y. iškelti 


< 


AžS1M.ULO4.1 R 


ISUOMENINIS. 
GYVENIMAS 


SAMBŪRIS 


KO JIEšKOME VISUOMENĖJE 


Civilizuotas žmogus negali gyven- 
ti atsiskyręs nuo visuomenės. "Tik 
žmonių aplinkoje išsiskleidžia mūsų 
prigimtinės dovanos. Sąmoningai 
mąstančiųjų artumoje gimsta noras 
kurti, mintyti ir savas mintis pa- 
skleisti. Ir ne tik paskleisti: jas ki- 
tuose prigydyti. Kad šį tikslą leng- 
viau pasiekus, buriamasi į grupes, 
organizacijas, sąjungas. Kiekvienas 
sambūris turi savo paskirtį: skleis- 
ti mintį, jieškoti platesnės dirvos kū- 
rybai, kaupti medžiagines vertybes, 
ginti narių teises. Visuomenės vei- 
das priklauso nuo pavienių asmenų 
ir nuo jų sambūrių. 

Čia norisi sustoti prie lietuviškos 
aplinkos, prie lietuviškai  kalban- 
čio ir mąstančio žmogaus ir prie jo 
sukurtų sambūrių tremtyje. Ko as- 
muo laukia iš savo visuomenės, ko- 
kiomis viltimis gyvena, ką jis grą- 
žina bendran iždan tiesiogiai ar per 
savąją organizaciją 7 


Siekdami didelio atsparumo sve- 
timai aplinkai, jieškodami būdų at- 
likti savo paskirtį ir stengdamiesi 
tapti, kiek galima, įtakingesne bel 
stipresne grupe, iš savo narių rei- 
kalaujame (ir esam priversti reika- 
lauti) gana daug. Lietuvis tremtyje 
įpareigojamas aukoti dalį savo as- 
meninių interesų tautinės šeimos 
naudai. Jis raginamas nelikti šalia 
bendruomenės organizacinio gyveni- 
mo, skatinamas tiesiogine auka, triū- 
su ar dėmesiu dalyvauti kultūrinė- 
je kūryboje, prašomas būti aktyviu 


jo kūrybos specifiškumą — kovą su 
piktžaizdėmis ir meno žmogaus Zy- 
venime misiją. Petras Vaičiūnas savo 
komedijoje nejuokina, bent tai nėra 
jo pamatinis tikslas — ir tai turėtų 
būti pastatymo kamertonas, kurio 
aiškus skambėjimas, deja, nebuvo iš- 
girstas. Moralinės problemos liko už- 
tušuotos, draminis (ar melodraminis) 
veikalo pobūdis paneigtas. Tai yra 
nemenkas paklydimas, kurio neišper- 
ka net tariamas pastatymo origina- 


1umas. 
St. Meringis. 


laisvės siekimuose. Spaudžiame tiek, 
kiek galima išspausti, ir šis pareigos 
priminimas yra vietoje, nes asme- 
niui paliekama laisvė apsispręsti, ar 
raginimams paklusti, ar nusigręžti 
šalin ir verstis, kaip patinka. 


Šiandien mūsų pasiekiami rezul- 
tatai nėra vien tik keleto individų 
vaisius. Nors pavienių, mums žinomų, 
asmenų duoklės yra didelės, tačiau 
ir eilinis narys yra gana ryškiai 
prisidėjęs. Kasmet susidaro keliasde- 
šimt tūkstančię dolerių aukų, išper- 
kama truputis knygų, sunešamos Bal. 
fui krūvos drabužių ir šiek tiek pi- 
nigų, vienam kitam darbe ir rankų 
nemažai prikišama. Jei šitą balan- 
są mMėgintume skirstyti tik tarp ke- 
leto žmonių, pastebėtume, kad lie- 
kana yra ryški, ir ši liekana susi- 
daro iš eilinio mūsų visuomenės na- 
rio, nors ir atsitiktinai, nors ir ne- 
reguliariai sunešta. Stingant didelių 
mecenatų darbais ir pinigų, be šitų 
atsitiktinių talkininkų išsiversti ne- 
galėtume. 

Iš kitos pusės, ko pavienis asmuo 
slapta tikisi iš mūsų tautinės šei- 
mos? Čia jis nori rasti sau užvėją 
ir globą, šilumą ir laisvę, pagarbą ir 
auklėjimąsi, pasididžiavimą aplinka 
ir saugumą. 


Mūsų didžioji dalis šitame konti- 
nente atsidūrėme audrų pasėkose, ir 
retas nepergyvenome vidinių sukrė- 
timų. Įvykiai suardė visas natūra- 
lias apsaugas, kurios gali egzistuoti 
tik savam krašte gyvenant, ir tapo- 
me pažeidžiami kiekvieno keistesnio 
reiškinio, pasirodančio mūsų artumo- 
je. Esame verčiami be paliovos bu- 
dėti, saugodami patys save ir kovo- 
dami už egzistenciją. Nėra nieko, 
kas mus užtartų ir suprastų, išsky- 
rus lietuviškąją aplinką. šioje ap- 
linkoje mes ir jieškome sau užvėjos 
bei globos. 


Tik tautinėje šeimoje galime jaus- 
tis lygus su lygiais. Tik savo pri- 
klausomumu šiai bendruomenei, jei 
ji bus iškilesnė už kitas, mokėsime 
pasigirti. Tai didelės viltys, kreipia- 
mos lietuviško sambūrio pusėn. 


Sambū:io esmė 


Kiekvienas sambūris yra atsakin- 
gas už jį sudarančių asmenų indivi- 


dulią sėkmę, siekiant tikslių, ku- 
riems jis buvo sukurtas. 
Lietuviškuoju | mastu seikėjant, 


sambūrio vertė matuojama pagal tai, 
kiek jis gelbsti šiuose uždaviniuose: 

a. asmens fizinę egzistenciją palai- 
kant, 

b. jo tautinę gyvybę saugant, 

c. kūrybą puoselėjant, 

d. auklėjimosi sąlygas nariams su- 
darant, 

e. medžiaginę gerovę keliant, 

f. dvasiniame gyvenime gelbstint. 


Mums, taip negausiems išeivijoje 
ir tėvynėje, rūpi, kad nei vienas lie- 
tuviškos šeimos narys nežūtų. Gy- 
vybe čia suprantame fizinę egzisten- 
ciją ir tautinę sąmonę. Tačiau tik 
lietuviškai kalbančios masės neuž- 
tanka. Kad gyvybę pratęsus, mumy- 
se turi būti jaučiama stipri kūrybi- 
nė dvasia. Kūryba yra žmogaus sie- 
los vaisius, tad individo dvasinio pro- 
greso, kaip ir jo auklėjimosi bei 1a- 
vinimosi, pamiršti negalime. 

Vienetai, kurie rūpinasi šalpa, ša- 
lia krikščioniškosios pagalbos žmo- 
gui, atlieka ir tautinę paskirtį. Ne- 
abejotinai yra brangūs politiniai 
sambūriai, jiešką kelių į laisvę. Di- 
džiuliai uždaviniai vykdomi tų gru- 
pių, kurios skatina arba remia li- 
tuanistinį švietimą per mokyklas bei 
knygynus. Ryšio palaikymas lietuvio 
su lietuviu trukdo nutautėjimą, ir 
tos organizacijos, kurios nieko ryš- 
kesnio nesiekia, išskyrus savitarpio 
narių bendradarbiavimo, mūsų visuo- 
menėje taip pat turi sau prideramą 
vietą. 

Mumyse daugiausia vertinama tų 
vienetų reikšmė, kurie remia lietu- 
viškos visuomenės ir jos pavienių 
narių kūrybinius užsimojimus. Ma- 
žiau kreipiame dėmesio į ekonomi- 
nio ir auklėjamojo pobūdžio sambū- 
rius, ir šiuo galvojimu daug didžiuo- 
tis negalime. Ne visose visuomenės 
dalyse vienodai vertinami religiniai 
ir pasaulėžvalginiai reiškiniai. Tačiau 
koks mūsų nusistatymas bebūtų, jie 
yra būtini mums ne tik kaip vienos 
ar kitos religijos nariams, bet ir 
kaip tautinei šeimai. 

Atidžiai pasižvalgius, esame  nu- 
stebinti organizuotų vienetų gausu- 
mu. Tačiau beveik jie visi, vertinant 
ankstesniu samprotavimų, savo eg- 
zistencijai turi pateisinamąjį pagrin- 
dą. Lietuviškų parapijų, centralizuo- 
tų šalpos, politinių ir visuomeninių 
organizacijų būtinumu neabejojame. 
Svarbūs yra profesiniai sambūriai, 
kurie šiose sąlygose nors ir neatlie- 
ka profesinio narių lavinimo, bet 
savo organizuotu svoriu pajėgia stip- 

riai remti kitas mūsų gyvenimo sri- 
tis. Be rašytojų, dailininkų ir scenos 
darbuotojų draugijų būtų sunku iš- 
siversti. Lietuviškosios salės, klubai, 
draudos ir savišalpos brolijos, re- 
gioniniai vienetai (dzūkų ar pan.) 
taip pat yra pozityvūs reiškiniai. 
Būtų neprotinga atsižadėti pasaulė- 
žvalginių organizacijų be išimties 
jaunimą auklėjančių tik lietuviškose 
nuotaikose. O verslininkų, namų sa- 
vininkų, prekybininkų susibūrimai ? 
Juos taip pat retai galėtume pa- 
smerkti. 


Visuomenės interesai 


Bet kodėl išgirstame nusiskundi- 
mų, kad esam organizacijomis per- 
tekę? Kodėl ši nuomonė laikosi jau 
ilgoką laiką, ir niekas nedrįsta jos 
suniekinti ? 

Vis dėlto ji turi pagrindo, nes kai 
ką iš savo gyvenimo galėtume iš- 
imti be nuostolio, ir net naudos ti- 
kėdamiesi. Be nuostolio galėtume at- 
sikratyti lygiagretumų. Keli sambū- 
riai, siekią tų pačių tikslų, yra ne- 
reikalingi. Kai jėgos išdalinamos 
jų poveikis žymiai sumažėja. Ypač 
nereikalingi tie vienetai, kurie vieną 
asmenį sukapoja į kelias dalis. Jei 
tų pačių žmonių grupė sudaro kelias 
draugijas, kurios, stengdamos paro- 
dyti gyvybę, siekia kasmet pasireikš- 
ti, vietoje vieno įdomaus, verto ir 
atgaivinančio parengimo susilaukia- 
me ištisos eilės pobūvėlių, į kuriuos 
einame iš prievartos ir po kiekvieno 
grįžtame labiau ir labiau pavargę. 
Svarbesniems visuomeniniams  rei- 
kalams jėgų nelieka. 

Mūsų sambūriai turėtų tuo pačiu 
metu vykdyti du uždavinius: padėti 
jį sudarantiems pavieniams asmenims 
ir įberti bent vieną sveiką  grū- 
dą visos lietuviškos visuomenės glo- 
bojamuose aruoduose. Jei kuris vie- 
netas rūpinasi tik vienu šių užda- 
vinių, juo mes daug nesidomime. Be 
respekto individui sambūris nepajėgs 
išlaikyti pozityvaus charakterio ben- 
drinių siekių atžvilgiu. Jo nariams 
diktuojami įpareigojimai nebus vyk- 
domi, ir vienetas liks bejėgiu. Iš ki- 
tos pusės, lietuviškoji visuomenė šal- 
tokai žiūri ton pusėn, kur ji sau ne- 
sitiki jokios naudos, arba net jau- 
čia gresiančią žalą. Ji nemėgsta ne- 
reikalingo jėgų eikvojimo ir bijo ri- 
zika atsiduodančių eksperimentų, nes 
jiems neturi laiko. šiuo metu ji 
daugiau džiaugiasi vienijančiais ir jė- 
gas kaupiančiais reiškiniais, kaip 
naujai atsirandančiomis smulkių in- 
teresų organizacijomis. Tiesa, ji gana 
atsargi ką nors pasmerkti, vengda- 
ma klaidų. Pasitikčdama išeivijos są- 
moningumu, ji prašo gilaus svarsty- 
mo iš tų, kurie ryžtasi kvėpti gyvy- 

LM KaigASi 


* Minint Pabaltijo valstybių paver- 
gimo dvidešimtmetį, bus ruošiamos 
manifestacijos ir atitinkami politiniai 
žygiai. Tam tikslui sudarytas garbės 
komitetas iš žymių amerikiečių, ku- 
rio pirmininku sutiko būti Herbertas 
Hcoveris, buvęs JAV prezidentas. Mi- 
nėto komiteto globoje iškilmes ruoš 
Baltijos Valstybių Laisvės Tarykta. 
Jos pirmininkas — V. Sidzikauskas 
dvidešimtmečio paminėjimo reikalais 
gegužės pabaigoje lankėsi Europoje. 

* Brooklyne, Apreiškimo parapijos 
patalpose veikianti Maironio lituanis- 
tinė mokykla šį pavasarį paminėjo 
savo dešimtmetį. Ji įsteigta 1950 m. 
Per tą laiką mokykla išleido apie 100 
abiturientų. Ją globoja klebonas kun. 
Norbertas Pakalnis. Dešimtmečiui pa- 
minėti pakviestas Čiurlionio ansamb- 
lis. Koncertas įvyko Brooklyne, Mu- 
zikos Akademijos salėje. Publikos su- 
sirinko gausiai. Programa buvo įdo- 
mi, apie kurią kitame “Aidų" nume- 
ryje. Dabar Maironio vardo lituanis- 
tinę mokyklą lanko 114 mokinių. Vei- 
kia 8 klasės ir vaikų darželis. 

* Balandžio 21 d. Riverside, N. J., 
mirė dr. Juozas Januškevičius, sulau- 
kęs 98 metų amžiaus. Velionis per 
savo ilgą amžių dirbo pedagoginėje 
srityje— dėstė gimnazijose. Be to, jis 
reiškėsi spaudoje ir visuomeninėje 
veikloje, 

* Žurnalas “Lietuvių Dienos" šį pa- 
vasarį paminėjo savo gyvavimo de- 
šimtmetį. Žurnalas eina Kalifornijoje, 
Los Angeles mieste. Leidėjas— A. Ski- 
rius, vyr. red. — Bern. Brazdžionis. 


bę naujiems organizuotiems viene- 
tams. Tačiau ji su didele viltimi 
laukia gražių vaisių iš Lietuvių 
Bendruomenės pasiryžusios sukoncen- 
truoti mūsų jėgas, ir didžiuojasi tais 
vienetais, kuriems pradžioje buvo ga- 
na skeptiška, bet šiuo metu juose 
randa didelę paramą, kaip, pavyz- 
džiui, gydytojais, atnešančiais nema- 
ža pinigų, kurie niekados jos nebūti 
šildę, jei neegzistuotų organizuoti mū- 
sų gydytojų vienetai. 

Stebėdama lietuvį, išeivija viliasi, 
kad kiekvienas ras galimybių gy- 
venti visos visuomenės siekiais ir su- 
sijieškos būdų jai padėti. Ji nenori 
likti tik įsakančia ir įpareigojančia, 
prašančia ir barančia, bet stengiasi 
būti kiekvieno jaukiais, šiltais ir kū- 
rybingais namais. 

Asmenys ir sambūriai sudaro mū- 
sų lietuviškąją visuomenę. Mes esa- 
me tais asmenimis, mes kuriame, 
tvarkome ir vedame tuos sambūrius. 


Vytautas Volertas 


žurnale pasaulio lietuvių gyvenimas 
parodomas daugiausia iliustracijomis. 
žodinė medžiaga pateikiama abiem 
kalbom. Žurnalas įdomus ir lengvai 
prieinamas visiems lietuviams. 


* Katalikų Federacijos pranešimu, 
JAV-se šią vasarą veiks šios jaunimo 
stovyklos; 

1. ALR Katalikų Federacijos vasa- 
ros stovykla Dainava (Adresas: 
Lithuanian Youth Camp, 15100 Austin 
Rū. Manchester, Mich.). Priimamos 
mergaitės ir berniukai nuo 7 iki 16 
metų. Mergaičių ir berniukų bei miš- 
rios stovyklos būna skirtingu laikų. 
Trunka po 2 savaites. 

2. Nekalto Prasidėjimo seserų va- 
saros stovykla “Camp Immaculata'' 
(Adresas: Camp Immaculata, RFD 2, 
Putnam, Conn.). Priimamos tik mer- 
gaitės nuo 7 iki 16 metų. Stovykla 
trunka 4 savaites, bet galima įsire- 
gistruoti ir dviem savaitėm. 

3. Liet. pranciškonų vasaros sto- 
vykla (Adresas: Franciscan Fathers, 
Kennebunkport, Me.). Priimami ber- 
niukai nuo 7 iki 16 metų dviem ir 
keturiom savaitėm. 

4. Lietuvių tėvų jėzuitų vasaros sto- 
vykla (Adresas: Jesuit Fathers, 2345 
West 56th Street, Chicago 36, Ill.). 

5. Lietuvių saleziečių vasaros sto- 
vykla (Adresas: Salesians of St. John 
Bosco, Crown Point, Ind.). 


* Sandra Čipkuvienė Almaus gale- 
rijoje suruošė savo tapybos darbų pa- 
rodą, kuri tęsėsi nuo gegužės 1 d. iki 
15 d. Buvo iškabinta 13 paveikslų 
aliejinėje technikoje. Paroda sudomi- 
no meno žinovus bei mylėtojus. Apie 
ją plačiau ateinančaime numeryje. 

* Amerikos lietuvių veikėjui Kazi- 
mierui Krušinskui suėjo 80 metų am- 
žiaus. Amerikoje jis veikia jau 60 
metų. Buvo Lietuvos pasiuntinybės 
sekretorius, ALRK Federacijos pirm., 
Balfo direktorius, Liet. R. K. Susivie- 
nijimo gen. sekretorius ir kitų orga- 
nizacijų veikėjas, rėmėjas, vadas. K. 
Krušinskas gyvena Brooklyne. 

Lietuvių pranciškonų gimnazija 
Kennebunkporte, Maine, geg. 28 d. iš- 
leido pirmuosius abiturientus. Mokyk- 
lą baigė 10 mokinių. Diplomai įteikti 
su ypatingom iškilmėm. Įvykiui at- 
minti atspaustas 24 puslapių leidinys, 
kuriame pavaizduotas mokyklos kū- 
rimasis ir jos nueitas kelias. 

* Šį pavararį daugelyje žymesnių 
lietuviškų vietovių paminėta 40 m. 
Steigiamojo Seimo sukaktis. Į pirmą 
posėdį susirinkta 1920 m. gegužės 15 
d. Steig. Seimas įstatymais sutvarkė 
atsikūrusios Lietuvos gyvenimą. 

